ഫിഫയെ കുടുക്കിയ അന്വേഷണാത്മക മാധ്യമ പ്രവര്‍ത്തകന്\n5 Jun 2015 6:14 PM GMT\nഈ വര്‍ഷത്തെ ഏറ്റവും വലിയ അന്വേഷണാത്മക വാര്‍ത്ത പുറത്തുവരുമ്പോള് അതിന് കാരണക്കാരനായ മാധ്യമപ്രവര്‍ത്തകന് നല്ല ഉറക്കത്തിലായിരുന്നു.\nമേയ് 27-ാം തീയതി പ്രഭാതത്തിലാണ് ആന്‍ഡ്രൂ ജന്നിംഗിസിന്റെ ഫോണ് പിന്നീട് ശബ്ദിച്ചത്. സൂറിച്ചിലെ ഒരു ആഡംബര ഹോട്ടലില് സ്വിസ് പോലീസ് നടത്തിയ മിന്നല് പരിശോധനയില്, 150 മില്യണിന്റെ റാക്കറ്റ് നടത്തുന്നതിന് ഫിഫയുടെ ഏഴ് മുതിര്‍ന്ന ഉദ്യോഗസ്ഥരെയും കൂട്ടാളികളെയും അറസ്റ്റ് ചെയ്തു. ലോകം ഞെട്ടിത്തരിച്ചു.\nഉണരുന്ന ലോകം അങ്ങനെയാണ്. കിടക്കയില് നിന്ന് എഴുന്നേല്‍ക്കാന് ജന്നിംഗ്‌സ് മിനക്കെട്ടിരുന്നെങ്കില് പോലും, അദ്ദേഹത്തെ ഈ വാര്‍ത്ത ഞെട്ടിക്കുമായിരുന്നില്ല. കാരണം, 2006-ല് 'ഫൗള്! ഫിഫയുടെ രഹസ്യ ലോകം: കൈക്കൂലികളും കള്ളവോട്ടുകളും ടിക്കറ്റ് കുംഭകോണങ്ങളും,' (Foul! The Secret World of FIFA: Bribes, Vote Riggings and Ticker Scandals) എന്ന പുസ്തകത്തിലൂടെയും അതേ വര്‍ഷം തന്നെ ബിബിസിയുടെ 'പനോരമ' പരിപാടിയില് നടത്തിയ വെളിപ്പെടുത്തലിലൂടെയും പിന്നീട് 2014-ല് 'ഒമേര്‍ട്ട: സെപ് ബ്ലാറ്ററുടെ ഫിഫയുടെ സംഘടിത അധോലോക കുടുംബം,' (Omerta: Sepp Blatter's FIFA Organised Crime Family) എന്ന പുസ്തകത്തിലൂടെയും ഈ അന്വേഷണത്തിന് ഊര്‍ജ്ജം പകര്‍ന്നത് അദ്ദേഹമായിരുന്നു.\n'എന്റെ ഫോണ് ആറ് മണിക്ക് വീണ്ടും മണിയടിക്കാന് തുടങ്ങി,' ഇംഗ്ലണ്ടിന്റെ വടക്കന് കുന്നുകളിലുള്ള തന്റെ ഫാമില് നിന്നും ചൊവ്വാഴ്ച ജന്നിംഗ്‌സ് സംസാരിച്ചു. 'കുറച്ചു കൂടി ഉറങ്ങുന്നതിനായി ഞാന് യഥാര്‍ത്ഥത്തില് അത് ഓഫ് ചെയ്തു വച്ചു. കാരണം, രാവിലെ ആറു മണിക്കു ഉണ്ടാകുന്ന സംഭവവികാസങ്ങള് എന്തായാലും ഉച്ചയൂണിന്റെ സമയം വരെ നിലനില്‍ക്കുമല്ലോ, അല്ലേ?'\nഇതുവരെ ജന്നിംഗ്‌സിനെ തിരിച്ചറിയാന് കഴിയാത്തവരോട് ഒരു വാക്ക്. വളരെ സാവധാനത്തില്, സമയമെടുത്ത്, സാമ്പ്രദായികമായി പത്രപ്രവര്‍ത്തനം നടത്തണം എന്ന് വാദിക്കുന്നവരുടെ കൂട്ടത്തില് പെടുന്ന ആളാണ് അദ്ദേഹം. തന്റെ പത്രപ്രവര്‍ത്തന ജീവിതത്തിന്റെ അരനൂറ്റാണ്ടുകാലം, സംഘടിത കുറ്റകൃത്യങ്ങളെ കുറിച്ചുള്ള സങ്കീര്‍ണവും സമയം ആവശ്യമുള്ളതുമായ കഥകള് പുറത്തുകൊണ്ടു വരുന്നതില് മുഴുകിയിരിക്കുകയായിരുന്നു ഈ 71-കാരന്. 1980-ളില് അദ്ദേഹം കുറ്റവാളികളായ പോലീസുകാരുടെയും തായ് ഹെറോയിന് വ്യാപാരത്തിന്റെയും ഇറ്റാലിയന് മാഫിയയുടെയും പിന്നാലെയായിരുന്നു. അന്താരാഷ്ട്ര ഒളിംമ്പിക് കമ്മിറ്റിയുടെ അഴിമതികള് പുറത്തുവന്നു കൊണ്ട് 90-കളില് അദ്ദേഹം കായികരംഗത്തേക്ക് തിരിഞ്ഞു.\nകഴിഞ്ഞ പതിനഞ്ച് വര്‍ഷമായി അദ്ദേഹം, അന്താരാഷ്ട്ര ഫുട്‌ബോള് ഭരണസംഘടനയായ അന്താരാഷ്ട്ര ഫുട്‌ബോള് ഫെഡറേഷന്റെ (ഫെഡറേഷന് ഇന്റര്‍നാഷണലെ ഡി ഫുട്‌ബോള് അസോസിയേഷന്-ഫിഫ) പിന്നാലെയാണ്. മത്സരഫലങ്ങളും കളിക്കാരുടെ ജീവചരിത്രവുമുള്‍പ്പെടെയുള്ള വിവരങ്ങള് റിപ്പോര്‍ട്ട് ചെയ്യുന്നതില് മറ്റ് മാധ്യമപ്രവര്‍ത്തകര് വ്യാപൃതരായിരുന്ന വേളയില്, ലോകത്തിലെ ഏറ്റവും ജനകീയമായ കളിയുമായി ബന്ധപ്പെട്ട വൃത്തികെട്ട ഇടപാടുകള് വെളിച്ചത്ത് കൊണ്ടുവരാനുള്ള ശ്രമങ്ങളിലായിരുന്നു ജന്നിംഗ്‌സ്.\n'ആന്‍ഡ്രു ജന്നിംഗ്‌സ് എന്ന പത്രപ്രവര്‍ത്തകന്റെ വിട്ടുവീഴ്ചയില്ലാത്ത ബാധയ്ക്കാണ് ഈ സംഭവത്തിന്റെ അംഗീകാരം മുഴുവന് പോകേണ്ടത്,' എന്ന് ജെന്നിംഗ്‌സിന്റെ ബിബിസി 'പനോരമ' ചിത്രമായ 'ദ ബ്യൂട്ടിഫുള് ബംഗ്: കറപ്ഷന് ആന്റ് വേള്‍ഡ് ഫുട്‌ബോളിനെ' (മനോഹര കൊട്ടാരം: അഴിമതിയും ലോകകപ്പും) പ്രത്യേകമായി പരാമര്‍ശിച്ചുകൊണ്ട് ഗാര്‍ഡിയന്റെ സിമാണ് ജെന്‍കിന്‍സ് എഴുതുന്നു.\nഇപ്പോള് ദശാബ്ദങ്ങള് നീണ്ടുനിന്ന ഭീഷണികള്‍ക്കും ഫോണ് ചോര്‍ത്തപ്പെടുന്നു എന്ന സംശയങ്ങള്‍ക്കും ഇടയ്ക്കിടെ മുടങ്ങിപ്പോയ ശമ്പള ചെക്കുകള്‍ക്കും ശേഷം, ഫിഫ കുംഭകോണത്തിലെ ഓരോ പൊട്ടുംപൊടിയും പുറത്ത് കൊണ്ടുവരുന്നതില് ജെന്നിംഗ്‌സ് വിജയിച്ചിരിക്കുന്നു.\nചൊവ്വാഴ്ച രാവിലെ വാഷിംഗ്ടണ് പോസ്റ്റിന് അനുവദിച്ച ഒരു ടെലിഫോണ് അഭിമുഖത്തില്, 'നടക്കുന്ന മരിച്ച മനുഷ്യന്' എന്നാണ് അദ്ദേഹം ഫിഫ പ്രസിഡന്റ് സെപ് ബ്ലാറ്ററെ വിശേഷിപ്പിച്ചത്. ഈ അഭിമുഖം വന്ന് രണ്ട് മണിക്കൂറിനുള്ളില് ബ്ലാറ്റര് സ്ഥാനം രാജി വെക്കുന്നതായി പ്രഖ്യാപിച്ചും. അതും വീണ്ടും ഫിഫ പ്രസിഡന്റായി തിരഞ്ഞെടുക്കപ്പെട്ട് ഏതാനും ദിവസങ്ങള്‍ക്ക് ശേഷം.\n'അവര് ക്രമിനല് മാലിന്യങ്ങളാണെന്ന് എനിക്ക് വര്‍ഷങ്ങളായി അറിയാമായിരുന്നു,' അദ്ദേഹം പറഞ്ഞു. 'അതുകൊണ്ട് തന്നെ അത് വളരെ ആലോചനാപരമായ ഒരു സങ്കലനം ആയിരുന്നു. ആരെയും അപമാനിക്കാന് ഉദ്ദേശിച്ചുള്ള ഒന്നായിരുന്നില്ല അത്. എന്തെങ്കിലും തരത്തിലുള്ള വിണ്‍വാക്കുകള് വലിച്ചെറിയാനുള്ള ശ്രമവുമായിരുന്നില്ല.'\n'ജനങ്ങളുടെ കളിയെ ഈ മാലിന്യങ്ങള് മോഷ്ടിച്ചിരിക്കുന്നു. ഈ ജാരസന്തതികളും ഹൃദയശൂന്യരുമായ കള്ളന്മാര് അത് മോഷ്ടിച്ചിരിക്കുന്നു,' അദ്ദേഹം പറഞ്ഞു. 'അതെ, അതുകൊണ്ട് തന്നെ അവരുടെ മുഖത്തെ ഭയം കാണുമ്പോള് സന്തോഷം തോന്നുന്നു.'\nഒരു 'തെളിവ് വേട്ടക്കാരന്'\nബോബ് വുഡ്വാര്‍ഡിനെയും കാള് ബേണ്‍സ്റ്റനെയും ഒന്നിച്ചാക്കി, അതിനോടൊപ്പം ഒരു സ്‌കോട്ടിഷ് ഉച്ചാരണവും ധാരാളം കമ്പിളിത്തുണിയും പുതപ്പിക്കുകയാണ് ആന്‍ഡ്രൂ ജെന്നിംഗ്‌സ് ചെയ്തതെന്ന് വേണമെങ്കില് അനുമാനിക്കാം. സ്‌കോട്ട്‌ലന്റില് ജനിച്ച ജെന്നിംഗ്‌സ് കുട്ടിക്കാലത്ത് തന്നെ ലണ്ടനിലേക്ക് മാറി. അദ്ദേഹത്തിന്റെ മുത്തച്ഛന് ക്ലാപ്ടണ് ഓറിയന്റ് (ഇപ്പോള് ലെയ്ട്ടണ് ഓറിയന്റ് എന്നറിയപ്പെടുന്നു) ലണ്ടനിലെ ഒരു പ്രമുഖ ഫുട്‌ബോള് ടീമില് അംഗമായിരുന്നെങ്കിലും ജെന്നിംഗ്‌സിന് കളിയോട് വലിയ കമ്പമുണ്ടായിരുന്നില്ല. എന്നാല് അദ്ദേഹത്തിന് പത്രപ്രവര്‍ത്തനത്തില് ഒരു കമ്പമുണ്ടായിരുന്നു.\nപഠനം പൂര്‍ത്തിയാക്കിയ ശേഷം ലണ്ടനിലെ സണ്ടേ ടൈംസില് ചേര്‍ന്ന ജെന്നിംഗ്‌സ,് അവിടെ നിന്നും അന്വേഷണാത്മക പത്രപ്രവര്‍ത്തനത്തിന്റെ ആദ്യപാഠങ്ങള് പഠിച്ചു. അതിന് ശേഷം അദ്ദേഹം ബിബിസിയില് ചേര്‍ന്നെങ്കിലും, സ്‌കോട്ട്‌ലന്റ് യാര്‍ഡിലെ അഴിമതിയെ കുറിച്ച് അദ്ദേഹം ചെയ്ത ഡോക്യുമെന്ററി സംപ്രേക്ഷണം ചെയ്യാന് ചാനല് വിസമ്മതിച്ചതിനെ തുടര്‍ന്ന് അദ്ദേഹം അവരുടെ എതിരാളിയായ 'വേള്‍ഡ് ഇന് ആക്ഷന്' എന്ന പരിപാടിയില് ചേര്‍ന്നു. പിന്നീട് പോലീസിനെ കുറിച്ചുള്ള അന്വേഷണങ്ങള് വച്ച് അദ്ദേഹം 'സ്‌കോട്ട്‌ലന്റ് യാര്‍ഡിന്റെ കൊകൈയ്ന് ബന്ധങ്ങള്' എന്ന പുസ്തകവും ഒര് ഡോക്യൂമെന്ററിയും സൃഷ്ടിച്ചു.\n'ഞാനൊരു തെളിവ് വേട്ടക്കാരനാണ്. നിങ്ങളുടെ രേഖകള് എന്റെ കൈവശമുണ്ടെങ്കില് എനിക്ക് നിങ്ങളെ കുറിച്ച് എല്ലാം അറിയാമെന്നാണ് അതിനര്‍ത്ഥം,' അദ്ദേഹം പറയുന്നു. 'നിങ്ങള്‍ക്കറിയാമോ, ഈ പത്രപ്രവര്‍ത്തനം എന്ന് പറയുന്നത് ഒരു എളുപ്പപ്പണിയാണ്. ലജ്ജാകരവും ജുഗുപ്‌സാവഹവുമായ രീതിയില് അഴിമതിയില് മുങ്ങിയ ആളുകളെ നിങ്ങള് കണ്ടെത്തുകയും പിന്നെ അതിനെ കുറിച്ച്് അന്വേഷിക്കുകയും ചെയ്യുക! നിങ്ങള് അത് ചെയ്യണം. അതാണ് നമ്മള് ചെയ്യുന്നത്. മറ്റ് മാധ്യമങ്ങള് അവരുമായി വളരെ സൗഹൃദത്തിലായിരിക്കും. അത് തെറ്റാണ്. എന്താണ് തെറ്റെന്ന് നിങ്ങളുടെ അമ്മ നിങ്ങളോട് പറഞ്ഞ് തന്നിട്ടുണ്ട്. എന്താണ് തെറ്റെന്ന് നിങ്ങള്‍ക്ക് അറിയുകയും ചെയ്യാം. നമ്മുടെ തൊഴിലെന്ന് പറയുന്നത് തന്നെ അന്വേഷിക്കുകയും തെളിവുകള് കണ്ടെത്തുകയും ചെയ്യുകയാണ്.'\nഇതാണ് അടിസ്ഥാനപരമായി ജെന്നിംഗ്‌സിന്റെ മന്ത്രം: സമയമെടുക്കുക, വൃത്തികേടുകള് കുഴിച്ചെടുക്കുക, അധികാരത്തിലുള്ളവരെ വിശ്വസിക്കാതിരിക്കുക. അന്താരാഷ്ട്ര മയക്കുമരുന്ന് കള്ളക്കടത്തുകാര്‍ക്കെതിരെയും ഇറ്റാലിയന് മാഫിയയ്‌ക്കെതിരെ അദ്ദേഹം ഇതേ യുക്തി തന്നെയാണ് സ്വീകരിച്ചത്.\nപിന്നീട് കായികരംഗം. സ്‌കോട്ട്‌ലന്റ് യാര്‍ഡ് വെളിപ്പെടുത്തലിന് ശേഷം അന്താരാഷ്ട്ര ഒളിംമ്പിക് കമ്മിറ്റിയെ കുറിച്ച് അന്വേഷിക്കാനുള്ള ആശയം ജെന്നിംഗ്‌സിന് പകര്‍ന്ന് നല്‍കിയത് അന്ന് 'വേള്‍ഡ് ഓഫ് ആക്ഷനിലെ' സഹപ്രവര്‍ത്തകനം പിന്നീട് നിരവധി ജേസണ് ബോണ് ചിത്രങ്ങളും സമീപകാലത്ത്് വന്‍വിജയം നേടിയ 'ക്യാപ്ടന് ഫിലിപ്‌സ്' എന്ന ചിത്രവും സംവിധാനം ചെയ്തുകൊണ്ട് ഹോളിവുഡിലേക്ക് ചേക്കേറുകയും ചെയ്ത പോള് ഗ്രീന്‍ഗ്രാസായിരുന്നു.\n'ഞാന് ചോദിച്ചു, അതെന്താണ്?' ജെന്നിംഗ്‌സ് ഓര്‍ക്കുന്നു. എന്നാല്, പെട്ടെന്ന് തന്നെ ഈ പ്രത്യേകിച്ച് കായിക രംഗത്തേക്കുറിച്ച് സൂചനകളില്ലാതിരുന്ന ആള് അന്താരാഷ്ട്ര ഒളിംമ്പിക് കമ്മിറ്റിയുടെ പ്രവര്‍ത്തനങ്ങളുടെ അകത്തളങ്ങളിലേക്ക് ചുവടുവച്ചു. 'ഐഒസിയെ കുറിച്ച് അന്വേഷിച്ചപ്പോള് തന്നെ, ആഗോള കായിക മാധ്യമങ്ങളുടെ ഓമനയായിരുന്ന അതിന്റെ അന്നത്തെ പ്രസിഡന്റ് യുവാന് ആന്റണിയോ സമാരഞ്ച് ഒരു ഫ്രാങ്കോ ഫാസിസ്റ്റാണെന്ന് മനസിലായി. തെറ്റായ കക്ഷിയാണ് രണ്ടാം ലോക മഹായുദ്ധം ജയിച്ചതെന്ന് അദ്ദേഹം ഇപ്പോഴും കരുതുന്നു.' (സ്പാനിഷ് ഏകാധിപതിയായിരുന്ന ഫ്രാങ്കോയിസ് ഫ്രാങ്കോയുടെ കായിക മന്ത്രിയായി താന് പ്രവര്‍ത്തിച്ചിരുന്നു എന്ന് സമ്മതിച്ച സമാരഞ്ച്, പക്ഷെ ഹൃദയം കൊണ്ട് താനൊരു ഫാസിസ്റ്റല്ലെന്ന് വിശദീകരിച്ചു.)\nസാള്‍ട്ട് ലേക് സിറ്റിയില് നടന്ന 2002-ലെ ശീതകാല ഒളിംമ്പിക്‌സുമായി ബന്ധപ്പെട്ടുണ്ടായ അഴിമതി നിറഞ്ഞ പദ്ധതികള്, കൈക്കൂലി, മയക്ക് മരുന്ന് വിവാദങ്ങള് എന്നിവയില് ഉയര്‍ന്ന് വന്ന ആരോപണങ്ങളെ കുറിച്ച്് ഒരു പുസ്തകത്രയം തന്നെ ജെന്നിംഗ്‌സ് എഴുതി. ഇതെ തുടര്‍ന്ന് ഒരു ഡസനോളം ഐഒസി അംഗങ്ങള്, തെറ്റായ നടപടികളുടെ പേരില് പുറത്താക്കപ്പെടുകയോ ശിക്ഷാനടപടികള്‍ക്ക് വിധേയരാവുയോ ചെയ്യപ്പെട്ടു. ഉന്നത അധികാരികളും കായികതാരങ്ങളുമായുള്ള ബന്ധം നഷ്ടപ്പെടുമെന്ന ഭീതി മൂലമോ അല്ലെങ്കില് കൂടുതല് സമയവും അദ്ധ്വാനവും ആവശ്യമായതിനാലോ ഭൂരിപക്ഷം കായിക ലേഖകരും ഇത്തരം വിഷയങ്ങളെ സ്പര്‍ശിക്കാറില്ലെന്ന് അദ്ദേഹം പറയുന്നു. 2001-ല് സമാരഞ്ച് പടിയിറങ്ങിയതോടെ, ജെന്നിംഗ്‌സ് തന്റെ ശ്രദ്ധ മറ്റൊരു മേഖലയിലേക്ക് തിരിച്ചുവിട്ടു. 'വളരെ, വളരെ ദുര്‍ഗന്ധപൂരിതമായ ചില കാര്യങ്ങള് ഫിഫയില് നടക്കുന്നുണ്ടെന്ന് അപ്പോഴേക്കും എനിക്ക് ബോധ്യമായിരുന്നു,' അദ്ദേഹം പറഞ്ഞു.\nഫിഫയുമായി ഒരു പോരാട്ടത്തിന് തയ്യാറെടുക്കുന്നു\nരഹസ്യാത്മ ഫുട്‌ബോള് സംഘടനയായ ഫിഫയിലേക്ക് തനിക്ക് കടന്നുകയറണമെങ്കില് സോഴ്‌സുകളെ ആവശ്യമാണെന്ന് മുന്‍കാല അന്വേഷണങ്ങളില് നിന്നം സംഘടിത കുറ്റകൃത്യങ്ങളെ കുറിച്ചുള്ള പഠനങ്ങളില് നിന്നും അദ്ദേഹത്തിന് മനസിലായി. 'എല്ലായിടത്തും, ഏതൊരു സംഘടനയിലും ഉന്നത അധികാരികള് അഴിമതി നടത്തുന്നതിന്റെ ലക്ഷണങ്ങള് കാണിക്കുമ്പോഴും അതിന്റെ മധ്യതലത്തില് മാന്യന്മാരായ ആളുകള് ഉണ്ടാവും. അവര്‍ക്ക് വായ്പകള് അടയക്കേണ്ടതുണ്ട് മക്കളെ പഠിപ്പിക്കേണ്ടതുണ്ട്,' ജെന്നിംഗ്‌സ് ചൂണ്ടിക്കാട്ടുന്നു. 'അവര് വെറും ജീവനക്കാരാണ്. അവര്‍ക്ക് ധാര്‍മ്മികതയെ കുറിച്ച് കൃത്യമായ ബോധമുണ്ടാവും. അതുകൊണ്ട് തന്നെ പിന്‍വാതില് വഴി നിങ്ങള്‍ക്ക് വിവരങ്ങള് ലഭിക്കണമെങ്കില് നിങ്ങള് അവരെ സമീപിക്കേണ്ടി വരും. നേരത്തെ അത് ഫയലുകളില് നിന്നായിരുന്നു ലഭിച്ചിരുന്നതെങ്കില് ഇന്നത് സെര്‍വറുകളില് നിന്നാണ് ലഭിക്കുന്നത്.'\n്അതുകൊണ്ട് തന്നെ, 2002-ല് വീണ്ടും തിരഞ്ഞെടുക്കപ്പെട്ട ശേഷം ബ്ലാറ്റര് നടത്തിയ ആദ്യ പത്രസമ്മേളനത്തില് ഒളിപ്പോര് നടത്താന് ഈ സ്‌കോട്ടിഷ് വംശജന് തീരുമാനിച്ചു. 'സൂറിച്ചിലെ ഫിഫ ആസ്ഥാനത്ത് നടന്ന ആ പത്രസമ്മേളനത്തിന് ഞാന് പോയി,' അദ്ദേഹം പറയുന്നു. 'ഇരുവശത്തും ഭിത്തികള് തീര്‍ത്തുകൊണ്ട് അവര്, ജീവനക്കാര് നില്‍ക്കുന്നുണ്ടായിരുന്നു. ഫിഫയുടെ പുറംകുപ്പായമണിഞ്ഞ ആ യന്ത്രമനുഷ്യന്മാര്. ഭിത്തിതീര്‍ക്കുന്നതിനപ്പുറം ഒന്നും പറയാന് കൂട്ടാക്കാത്ത യന്ത്രമനുഷ്യന്റെ മുഖത്തോട് കൂടിയ ആ ജീവനക്കാര്. അതുകൊണ്ട് ഞാന് സ്വയം പറഞ്ഞു, 'അതെ, അവരെയാണ് എനിക്ക് വേണ്ടത്. ഞാന് ഇവിടെ എത്തിയിരിക്കുന്നു എന്ന സന്ദേശം അവര്‍ക്ക് നല്‍കേണ്ടിയിരിക്കുന്നു. ഞാന് എല്ലാ സീമകളും ലംഘിച്ച് ഒരു പോരാട്ടം നടത്താന് പോകുന്നു. എനിക്കതാവശ്യമുണ്ട്. ഞാനത് ഉറ്റുനോക്കുന്നു.'\nഒറ്റ നിമിഷത്തിലായിരുന്നു ബ്ലാറ്ററുടെ വീഴ്ചയെന്ന് വിശേഷിപ്പിക്കാമെങ്കില്, ആ നിമിഷമാണ് പിന്നീട് സംഭവിച്ചത്. ഫിഫ പ്രസിഡന്റ് തന്റെ പ്രസംഗം അവസാനിപ്പിച്ച് കഴിഞ്ഞപ്പോള്, ജെന്നിംഗ്‌സ് മൈക്ക് കടന്നെടുക്കുകയും തികച്ചും പ്രകോപനപരമായ ഒരു ചോദ്യം ചോദിക്കുകയും ചെയ്തു.\n'ദൈവം സാക്ഷിയായും ഞാനവിടെ സ്യൂട്ടും സില്‍ക്ക് ടൈയും കഴുത്തോളം കുടുക്കുമിട്ടിരിക്കുന്ന അത്യധികം മോടിയില് വന്നിരിക്കുന്ന ലേഖകന്മാരാല് ചുറ്റപ്പെട്ടിരിക്കുകയായിരുന്നു,' അദ്ദേഹം ഓര്‍ക്കുന്നു. 'ഞാന്, ഞാനാകട്ടെ എന്റെ യാത്രാ വേഷത്തിലും. മൈക്ക് പിടിച്ചെടുത്ത ഞാന് ചോദിച്ചു, 'മിസ്റ്റര് ബ്ലാറ്റര്, നിങ്ങള് എപ്പോഴെങ്കിലും കൈക്കൂലി വാങ്ങിയിട്ടുണ്ടോ?'\n'പത്രസമ്മേളനം പൊളിച്ചതിനെ കുറിച്ചുള്ള സംസാരങ്ങള്,' ചൊവ്വാഴ്ച ആ ദിവസത്തെ കുറിച്ച്് ജെന്നിംഗ്‌സ് ഓര്‍ത്തെടുത്തു. 'മോശം ഭക്ഷണം കഴിച്ച ശേഷം അതിരൂക്ഷമായ അധോവായു വിട്ട ഒരാളെ പോലെ മറ്റ് പത്രലേഖകര് എന്നില് നിന്നും ഒഴിഞ്ഞു മാറി. പക്ഷെ അതായിരുന്നു എനിക്ക് വേണ്ടിയിരുന്നത്. നന്ദി, മന്ദബുദ്ധികളായ പത്രലേഖകന്മാരെ. ഭിത്തിയില് ചാരി നിന്ന എല്ലാ ഔദ്ധ്യോഗിക കുപ്പായക്കാരോടും എന്റെ തലയ്ക്ക് മുകളില് കറങ്ങുകയായിരുന്ന റഡാര് ഡിഷ് ഇങ്ങനെ പറഞ്ഞു, 'ഇതാ ഞാന്. ഞാന് നിങ്ങളുടെ ആളാണ്. ഈ കറക്കുകമ്പനിക്കാരെ കുറിച്ച് എനിക്ക് മതിപ്പില്ല. അവര് എന്താണെന്ന് എനിക്കറിയാം. ഞാന് ഐഒസിക്കെതിരെ ഇത് ചെയ്തിട്ടുണ്ട്, ഇവര്‍ക്കെതിരെയും ഇത് ചെയ്യും.'\nസംഭവത്തിന്റെ അനന്തരഫലം ഇരട്ടിമധുരം തരുന്നതായിരുന്നു. ഒരിക്കലും കൈക്കൂലി വാങ്ങിയിട്ടില്ലെന്ന ബ്ലാറ്ററുടെ അവകാശവാദം ജെന്നിംഗ്‌സിന് നല്ലൊരു തലക്കെട്ട് സമ്മാനിച്ചു. മാത്രമല്ല മറ്റ് ചില കാര്യങ്ങള് കൂടി സംഭവിക്കുകയും ചെയ്തു. 'ആറാഴ്ചയ്ക്ക് ശേഷം, എനിക്ക് അറിഞ്ഞുകൂടാത്ത ഒരാള് എന്നെ എന്തിനാണ് ഇവിടെ വിളിച്ചു വരുത്തിയതെന്ന് അത്ഭുതപ്പെട്ടുകൊണ്ട്, സൂറിച്ച് നദി ഒരു തടാകത്തിലേക്ക് പ്രവേശിക്കുന്ന സ്ഥലത്തുള്ള പത്തൊമ്പതാം നൂറ്റാണ്ടില് നിര്‍മ്മിച്ച മനോഹരമായ ഒരു ഓഫീസ് കെട്ടിടത്തിന്റെ മുന്നില് അര്‍ദ്ധരാത്രിയോടടുത്ത് ഞാന് ഇരുട്ടില് നില്‍ക്കുകയായിരുന്നു. പെട്ടെന്ന് വാതില് തുറക്കപ്പെടുകയും എന്നെ അകത്തേക്ക് വലിച്ചിടുകയും ചെയ്തു,' ജെന്നിംഗ്‌സ് ഓര്‍ക്കുന്നു. 'വളരെ ആഡംബരം നിറഞ്ഞ ഒരു ഓഫീസ് മുറിയിലേക്ക് എന്നെ കൈാണ്ടുപോയി....അരമണിക്കൂറിനുള്ള ഒരു മുതിര്‍ന്ന ഫിഫ ഉദ്യോഗസ്ഥന് കൈനിറയെ മനോഹരമായ രേഖകളുമായി എന്റെ മുന്നില് പ്രത്യക്ഷപ്പെട്ടു. അവിടെ നിന്നാണ് ഇത് തുടങ്ങുന്നത്. അത് ഇപ്പോഴും തുടരുകയും ചെയ്യുന്നു.'\nഫിഫ എക്‌സിക്യൂട്ടീവ് കമ്മിറ്റിയുടെ അവിശ്വസനീയമായ സമ്പത്തിനെ കുറിച്ച് ആ രേഖകളില് കൃത്യമായ വിവരങ്ങള് അടങ്ങിയിരുന്നു. അതില് പ്രധാനി ബ്ലാറ്ററും. ബ്ലാറ്റര് സ്വയം ഒരു ആറക്ക ബോണസ് എടുക്കുന്നുണ്ടെന്ന് ജെന്നിംഗ്‌സ് റിപ്പോര്‍ട്ട് ചെയ്തു. 'മിസ്റ്റര് ബ്ലാറ്ററിനെ സംബന്ധിച്ചിടത്തോളം ഒരു യാത്രാവിമാനം എന്താണെന്ന് അദ്ദേഹത്തിന് അറിയില്ല. അതിനെ കുറിച്ച് ഒരു വിവരവും അദ്ദേഹത്തിനില്ല. കഴിഞ്ഞ 40 വര്‍ഷത്തിനിടയില് ഒരു യാത്രാ വിമാനത്തില് അദ്ദേഹം സഞ്ചരിച്ചിട്ടില്ല. സൂറിച്ചില് നിന്നും ഒരു സ്വകാര്യ ജറ്റ് വാടകയ്ക്ക് എടുക്കുകയാണ് അദ്ദേഹം ചെയ്യുക. പ്രദേശത്തുള്ള ഒരു കടയില് സാധനം വാങ്ങാന് പോയാലും അദ്ദേഹം അങ്ങനെ തന്നെ ചെയ്യും,' ജെന്നിംഗ്‌സ് പറയുന്നു. 'താന് അധികാരശേഷിയുള്ള പ്രധാനപ്പെട്ട മനുഷ്യനാണെന്നതിന് സ്ഥായിയായ തെളിവ് ബ്ലാറ്റര്‍ക്ക് ആവശ്യമായിരുന്നു. സൂറിച്ച് വിമാനത്താവളത്തിലെ സ്വകാര്യ ജറ്റ് വിമാനത്തിലേക്ക് അദ്ദേഹത്തെ വഹിച്ചിരുന്ന വലിയ മെര്‍സിഡസ് കാറാണ് അദ്ദേഹത്തെ നിലനിറുത്തിയിരുന്നത്.'\nജെന്നിംഗ്‌സിനെതിരെ മാനനഷ്ട കേസ് കൊടുക്കുമെന്ന് ബ്ലാറ്റര് ഭീഷണിപ്പെടുത്തിയെങ്കിലും ഒന്നും സംഭവിച്ചില്ല. ജെന്നിംഗ്‌സാവട്ടെ, ഫിഫ പ്രസിഡന്റിന്റെയും അദ്ദേഹത്തിന്റെ സഹപ്രവര്‍ത്തകരുടെയും പ്രവൃത്തികളെ സംബന്ധിച്ച് കൂടുതല് തെളിവുകള് ശേഖരിക്കുന്ന തിരക്കിലായിരുന്നു. ചില സമയത്ത് തന്റെ ഫോണ് ചോര്‍ത്തപ്പെടുന്നുണ്ടോയെന്നും തന്റെ കമ്പ്യൂട്ടര് ഹാക്ക് ചെയ്യപ്പെടുന്നുണ്ടോയെന്നും അദ്ദേഹം സംശയിച്ചു.\n2006-ല് സംഘടനയെ കുറിച്ചുള്ള തന്റെ ആദ്യ പുസ്തകമായ 'ഫൗള്! ഫിഫയുടെ രഹസ്യലോകം: കൈക്കൂലികളും കള്ളവോട്ടുകളും ടിക്കറ്റ് കുംഭകോണങ്ങളും,' അദ്ദേഹം പ്രസിദ്ധീകരിച്ചു. അതില് ബ്ലാറ്ററും അദ്ദേഹത്തിന്റെ മുതിര്‍ന്ന സഹപ്രവര്‍ത്തകരും കൈക്കൂലി വാങ്ങി എന്ന ആരോപണം ഉന്നയിക്കപ്പെട്ടു. ആരോപണങ്ങള് വെറുതെ നിഷേധിക്കുക മാത്രമല്ല ഉദ്യോഗസ്ഥര് ചെയ്തത്. ചില സമയങ്ങളില് ശാരീരിക ആക്രമണങ്ങളിലൂടെ പോലും തങ്ങളെ പ്രതിരോധിക്കാന് അവര് ശ്രമിച്ചു. 'ജാക്ക് വാര്‍ണര് എന്നെ ഇടിക്കുകയും തുപ്പുകയും ചെയ്തിട്ടുണ്ട്,' എന്ന് ജെന്നിംഗ്‌സ് ക്യാമറയ്ക്ക് മുന്നില് തുറന്ന് പറഞ്ഞിട്ടുണ്ട്. 'കാര് പാര്‍ക്ക് ചെയ്യുന്ന സ്ഥലത്തേക്ക് അവര് ഇറങ്ങിവന്നപ്പോള് ഞാന് അവിടെ നില്‍ക്കുന്നു: ദുര്‍ബലനും പ്രായമായവനും നരച്ച മുടിയുള്ള മെലിഞ്ഞ ആളമായ ഞാന് 'എക്‌സ്‌ക്യൂസ് മി! നിങ്ങള് ആ കമ്പനി വഴിയാണോ ഈ കമ്പനി വഴിയാണോ കൈക്കൂലി കൈപ്പറ്റിയത്?' എന്ന ചോദ്യവുമായി. അവരെല്ലാം ഞെട്ടിപ്പായി.'\nഅതേ വര്‍ഷം തന്നെ അദ്ദേഹം ബിബിസിയുടെ ഡോക്യൂമെന്ററി പരിപാടിയായ 'പനോരമ'യിലൂടെ ഫിഫയ്‌ക്കെതിരായ കൂടുതല് ആരോപണങ്ങള് ഉന്നയിച്ചു. 2010-ല് ഇതേ പരിപാടിയില് തന്നെ അദ്ദേഹം അവരുടെ കൂടുതല് അഴിമതികള് വെളിച്ചത്ത് കൊണ്ടുവരികയും ചെയ്തു.\n'ഫൗള്!' എന്ന പുസ്തകം ജെന്നിംഗ്‌സിന് നിയമസംവിധാനത്തിനകത്തുള്ളവര് ഉള്‍പ്പെടെയുള്ള ചില ആരാധകരെ നേടിക്കൊടുത്തു. 2009-ല് ചില ആളുകളെ ജെന്നിംഗിസിന് പരിചയപ്പെടുത്തിക്കൊടുക്കാന് ആഗ്രഹമുണ്ടെന്ന് പറഞ്ഞ് 'ഒരു മുന് ചാരന്' അദ്ദേഹത്തെ വിളിച്ചു.\n'ഞാന് ലണ്ടനിലെ ഒരു അജ്ഞാത ഓഫീസിലേക്ക് പോയി. അവിടെ അമേരിക്കന് ഉച്ചാരണമുള്ള മൂന്ന് ആളുകള് എന്നെ കാത്തിരിക്കുന്നുണ്ടായിരുന്നു,' ജെന്നിംഗ്‌സ് ഓര്‍ക്കുന്നു. 'സര്‍ക്കാര് ഉദ്യോഗസ്ഥരുടെത് പോലെയായിരുന്നു അവര് മുടി വെട്ടിയിരുന്നത്. എഫ്ബിഐ ഉദ്യോഗസ്ഥരാണെന്ന് പരിചയപ്പെടുത്തിയ അവര് തങ്ങളുടെ ബിസിനസ് കാര്‍ഡ് എനിക്ക് തന്നു. അതില് 'സംഘടിത കുറ്റകൃത്യ സ്‌ക്വാഡ് എന്ന് കറിച്ചിരുന്നു.'\n'സന്തോഷം,' ജെന്നിംഗ്‌സ് അല്‍പനേരം ആലോചനയില് മുഴുകി. 'യൂറോപ്യന് പോലീസ് സേന ഒന്നും ചെയ്യില്ല (ഫിഫയ്‌ക്കെതിരെ) എന്നുറപ്പുള്ളതിനാല്, പ്രൊഫഷണലായ അന്വേഷകര് വിഷയത്തില് ഇടപെടുന്നു എന്നറിഞ്ഞപ്പോള് സന്തോഷം തോന്നി.'\nഅവരെ സഹായിക്കാന് ജെന്നിംഗ്‌സിന് സന്തോഷമേ ഉണ്ടായിരുന്നുള്ളു. അമേരിക്കകളിലുള്ള ചില വിവരസ്രോതസുകളുമായി ഫോണില് ബന്ധപ്പെട്ടതിന് ശേഷം, കോണ്‍കാഫിന്റെ (അമേരിക്കന് ഫുഡ്‌ബോള് കോണ്‍ഫഡറേഷന്) ചില രഹസ്യ സാമ്പത്തിക റിപ്പോര്‍ട്ടുകള് അദ്ദേഹം എഫ്ബിഐയ്ക്കും ഐആര്‍എസിനും അയച്ചു കൊടുത്തു. അതില് നിഗൂഢമായ ബഹുമില്യണ് ഡോളര് 'കമ്മീഷനുകളെ' കുറിച്ച് വിവരങ്ങള് ഉണ്ടായിരുന്നതായി ജെന്നിംഗ്‌സ് അവകാശപ്പെടുന്നു.\n'കളിക്കളം കുറച്ചുകൂടി നിരപ്പാക്കാം എന്ന് ഞാന് അവരോട് പറഞ്ഞു,' അദ്ദേഹം പറയുന്നു. 'അതിന് ശേഷം ഈ അന്വേഷണത്തിന് തുടക്കം കുറിച്ച രേഖകള് ഞാന് അവര്‍ക്ക് കൈമാറി.'\n'ഫിഫയെ കുറിച്ച് കൂടുതല് അന്വേഷിക്കുകയും എത്രമാത്രം വഞ്ചകരാണ് അവരെന്ന് തിരിച്ചറിയുകയും ചെയ്യുന്ന കാര്യത്തില്,' തന്റെ സഹപത്രപ്രവര്‍ത്തകരെക്കാള് എഫ്ബിഐയിലാണ് ജെന്നിംഗ്‌സ് കൂടുതല് വിശ്വാസം അര്‍പ്പിച്ചത്. അന്വേഷണത്തില് സഹകരിക്കുന്നതിന്റെ ഭാഗമായി അദ്ദേഹത്തിന്റെ വിവരസ്‌ത്രോതസുകളെ ആറുവര്‍ഷം ജെന്നിംഗ്‌സ് ഉപയോഗിച്ചു. കുറ്റാരോപണം നടത്തുന്നതിനായി കഴിഞ്ഞ വര്‍ഷം ഒരു ഗ്രാന്റ് ജൂറി യോഗം ചേര്‍ന്ന വിവരം തനിക്കറിയാമായിരുന്നു എന്നും എന്നാല് ആര്‍ക്കൊക്കെ എതിരെയാണ് കുറ്റം ചുമത്തുകയെന്നും എപ്പോഴാണ് അത് സംഭവിക്കുകയെന്നും തനിക്കറിയില്ലായിരുന്നുവെന്നും ജന്നിംഗ്‌സ് പറയുന്നു.\nമേയ് 27ന് പ്രഭാതത്തില്, ജന്നിംഗ്‌സ് ഉറങ്ങിക്കിടന്നപ്പോള് ആ സംശയത്തിനുള്ള ഉത്തരം ലഭിച്ചു. ബ്ലാറ്റര് പ്രസിഡന്റായി തുടരുമോ എന്ന് തീരുമാനിക്കപ്പെടാന് പോകുന്ന ഒരു തിരഞ്ഞെടുപ്പിന് മുമ്പ് ഫിഫയുടെ ഉന്നത ഉദ്യോഗസ്ഥര് യോഗം ചേരുകയായിരുന്ന സുറിച്ചിലെ ബോര് ഔ ലാക് എന്ന പഞ്ചനക്ഷത്ര ഹോട്ടലിലേക്ക് സ്വിസ് പോലീസ് ഉദ്യോഗസ്ഥര് ബലംപ്രയോഗിച്ച് കടന്നുകയറി. ഏതാനും നിമിഷങ്ങള്‍ക്കുള്ളില്, പിടിച്ചുപറി, അഴിമതി, പണം വെളുപ്പിക്കല്, വഞ്ചന എന്നീ കുറ്റങ്ങള് ചുമത്തി ഫിഫയുടെ വൈസ് പ്രസിഡന്റും കോണ്‍കാഫ് മേഖല തലവനുമായ ജെഫ്‌റി വെബ് ഉള്‍പ്പെടെ നിലവിലെ ഫിഫ എക്‌സിക്യൂട്ടീവ് കമ്മിറ്റിയിലെ ഏഴ് പേര് അറസ്റ്റ് ചെയ്യപ്പെട്ടു. ഫിഫയുടെ മുന് ഉപാദ്ധ്യക്ഷന് ജാക് വാര്‍ണര് ഉള്‍പ്പെടെ മറ്റ് ഏഴ് പേരെ ബ്രൂക്ക്‌ലിന് ഫെഡറല് കോടതി കുറ്റാരോപിതരായി പ്രഖ്യാപിക്കുകയും ചെയ്തു.\n'അത് മനോഹരമല്ലെ?' ജെ്ന്നിംഗ്‌സ് ചോദിക്കുന്നു. 'ചൊവ്വാഴ്ച രാത്രിയില് നിങ്ങളുടെ സര്‍വ ചെലവുകളും വഹിക്കപ്പെട്ട് (ഷാംപൈന് ഉള്‍പ്പെടെ) ലോകത്തിലെ ഏറ്റവും വലിയ ആഡംബര ഹോട്ടലുകളില് ഒന്നില് നിങ്ങള് താമസിക്കുന്നു. രാത്രിയുടെ ക്ഷീണം നിങ്ങള് ഉറങ്ങി തീര്‍ക്കുന്നതിനിടയില് ബുധനാഴ്ച രാവിലെ ആറുമണിക്ക് വാതില് തുടര്‍ച്ചയായ മുട്ട് കേള്‍ക്കുന്നു. എന്നിട്ട് പോലീസ് ഓഫീസര് നിങ്ങളോട് ആവശ്യപ്പെടുന്നു: 'സര് ദയവായി വസ്ത്രം ധരിക്കാമോ?'\n'അവര് ഇനിയൊരിക്കലും ആഡംബര ഹോട്ടലുകളില് താമസിക്കില്ല,' അദ്ദേഹം പറയുന്നു. 'സ്വിറ്റ്‌സര്‍ലന്റില് തടവിലായിരിക്കും അവര്. സ്വന്തം രാജ്യത്തിന് കൈമാറ്റം ചെയ്യപ്പെടാനുള്ള അവരുടെ അപേക്ഷ സ്വീകരിക്കപ്പെടില്ല. കാരണം നീതിന്യായ മന്ത്രാലയം അവര്‍ക്കെതിരെ ശക്തമായ കുറ്റങ്ങളാവും ഉന്നയിക്കുക എന്ന് എനിക്ക് പ്രതീക്ഷയുണ്ട്. എന്നാല്, അവരെ കൈമാറേണ്ടി വരും (അമേരിക്കയ്ക്ക്)....അമേരിക്കയില് അവര്‍ക്ക് ജാമ്യം കിട്ടുമോ? അവരെല്ലാം കടന്നു കളയാന് സാധ്യതയുള്ളവരാണ്. അവരെല്ലാം വിദേശികളാണ്. ആദ്യം കിട്ടുന്ന അവസരത്തില് തന്നെ അവര് അതിര്‍ത്തി കടക്കുകയും രക്ഷപ്പെടുകയും ചെയ്യും. അതുകൊണ്ട് തന്നെ റൈക്കാഴ്‌സ് ഐലന്റ് (ന്യൂയോര്‍ക്ക് നഗരത്തിലെ പ്രധാന ജയില് സമുച്ചയം) എത്രമാത്രം മനോഹരമായിരിക്കുമെന്ന് അവര് തിരിച്ചറിയുമെന്ന് തന്നെയാണ് ഞാന് വിശ്വസിക്കുന്നത്.'\nതാന് 15 വര്‍ഷം അന്വേഷിച്ച ആളുകള് അറസ്റ്റ് ചെയ്യപ്പെട്ടതിലുള്ള സന്തോഷം ജെന്നിംഗ്‌സ് മറച്ചുവെക്കുന്നില്ല.\n'അവരുടെ വാതിലില് മുട്ടുകേട്ട നിമിഷം മുതലുള്ള ആഴ്ച വളരെ സന്തോഷപ്രദമാണ്,' എന്ന് അദ്ദേഹം സമ്മതിക്കുന്നു. 'ഇന്ന് രാത്രിയില് ബ്ലാറ്റര്‍ക്ക് ഉറങ്ങാന് സാധിക്കില്ല എന്നറിയുമ്പോള് സന്തോഷമുണ്ട്. ഒരു അഞ്ചരയൊക്കെ ആകുമ്പോള് അദ്ദേഹത്തിന് ഉറങ്ങാന് സാധിച്ചേക്കും. ആറുമണിയാകുമ്പോള് ഒരു പുറത്ത് ഒരു കാറിന്റെ ഡോര് വലിച്ചടയ്ക്കുന്ന ശബ്ദം കേട്ട് അദ്ദേഹം കിടക്കിയില് നിന്നും ഞെട്ടിയുണരുകയും അതിനടിയില് ഒളിക്കുകയും ചെയ്യും. അയാള് അത് അര്‍ഹിക്കുന്നു. ഒട്ടും നല്ല മനുഷ്യനല്ല അയാള്.'\nവാഷിംഗ്ടണ് പോസ്റ്റുമായി ജെന്നിംഗ്‌സ് സംസാരിച്ച് ഏതാനും സമയത്തിന് ശേഷം, നാലു ദിവസം മുമ്പ് ഏറ്റെടുത്ത ഫിഫ പ്രസിഡന്റിന്റെ പദവിയില് നിന്നും ഒഴിയുകയാണെന്ന് സെപ് ബ്ലാറ്റര് പ്രഖ്യാപിച്ചു. ഈ വര്‍ഷം ഒരു പ്രത്യേക തിരഞ്ഞെടുപ്പ് യോഗം വിളിച്ചു ചേര്‍ക്കും. 'ഞാന് ഏറ്റവും വിലമതിക്കുന്ന ഫിഫയോടും അതിന്റെ താല്‍പര്യങ്ങളോടുമുള്ള ആഴത്തിലുള്ള ബഹുമാനമാണ്് ഇങ്ങനെ ഒരു തീരുമാനമെടുക്കാന് എന്നെ പ്രേരിപ്പിച്ചത്. അവിഹിതമായി എന്തെങ്കിലും നടന്നിട്ടുണ്ട് എന്ന കാര്യം നിഷേധിച്ചുകൊണ്ട് ബ്ലാറ്റര് പറഞ്ഞു. ബ്ലാറ്റര്‍ക്കെതിരെ ഇതുവരെ എന്തെങ്കിലും കുറ്റങ്ങള് ചുമത്തപ്പെട്ടിട്ടില്ല. 'ഫിഫയുടെ അംഗീകാരം എനിക്കുണ്ട്. എന്നാല് ഫിഫയിലുള്ള ഞങ്ങളെയെല്ലാം പോലെ ഫുട്‌ബോളില് ജീവിക്കുകയും ശ്വസിക്കുകയും സ്‌നേഹിക്കുകയും ആരാധകരും കളിക്കാരും ക്ലബ്ബുകളും ഉള്‍പ്പെടെയുള്ള മുഴുവന് ഫുഡ്‌ബോള് ലോകത്തിന്റെയും പിന്തുണ എനിക്കുണ്ടെന്ന് ഞാന് കരുതുന്നില്ല.'\nതന്റെ അന്വേഷണം ഒരു വലിയ മാറ്റത്തിന് കാരണമായി എന്ന അറിവോടെ ഇനി തനിക്ക് വിശ്രമ ജീവിതം നയിക്കാമെന്ന് ഈ നൂറ്റാണ്ടിലെ ഏറ്റവും വലിയ കായിക കുംഭകോണം വെളിച്ചത്ത് കൊണ്ടു വന്ന ജെന്നിംഗ്‌സ് പറയുന്നു. 'അതിന് ശേഷം എനിക്ക് എന്റെ പൂന്തോട്ടം പരിചരിക്കുകയും എന്റെ പ്രിയപ്പെട്ട മക്കളോടൊപ്പം സമയം ചിലവഴിക്കുകയും ചെയ്യാം,' ജനാലയ്ക്ക് പുറത്തെ ഇംഗ്ലീഷ് ഗ്രാമീണ ഭംഗിയിലേക്ക് കണ്ണോടിച്ചുകൊണ്ട് ജെന്നിംഗ്‌സ് പറഞ്ഞു.\nഈ കുംഭകോണ കഥ വെളിയിലായ ശേഷം, 'ഈ കുന്നിലെ എന്റെ ഫാമിലേക്കുള്ള കാല് മൈല് പാതിയിലൂടെയുള്ള ഗതാഗതം സാറ്റലൈറ്റ് ട്രക്കുകള് തടയുന്നത് കാണുമ്പോള് കൗതുകം തോന്നുന്നു,' എന്ന് ഈ സ്വതന്ത്ര പത്രപ്രവര്‍ത്തകന് ചിരിക്കുന്നു. 'അതൊരു വലിയ തമാശ തന്നെ.'\nകുറ്റം ചാര്‍ത്തപ്പെട്ട ഉദ്യോഗസ്ഥര് യുഎസ് കോടതില് എത്തുന്നത് കാണാന് കാത്തിരിക്കുകയാണെ താനെന്ന്, ഫിഫയുടെ പത്രസമ്മേളനങ്ങളില് നിന്നും വര്‍ഷങ്ങളായി വിലക്കപ്പെട്ടിരിക്കുന്ന ജെന്നിംഗ്‌സ് പറയുന്നു.\n'ന്യൂയോര്‍ക്കിലേക്കുള്ള വിമാനക്കൂലി താങ്ങാന് എനിക്ക് സാധിക്കുമെന്നും ആരെങ്കിലും അവരുടെ വീട്ടില് എന്നെ കിടത്തിയുറക്കുമെന്നും ഞാന് പ്രതീക്ഷിക്കുന്നു,' അദ്ദേഹം പറയുന്നു. 'അങ്ങനെയാണെങ്കില് എനിക്ക് അവിടുത്തെ (കോടതിയിലെ) പത്രക്കാരുടെ മുറിയിലിരുന്ന് അവരോട് 'ചേട്ടന്മാരെ! കുറെക്കാലമായില്ലെ?' എന്ന് ചോദിക്കാമായിരുന്നു.'


ജോസഫൈനെ തള്ളി പി.കെ.ശ്രീമതി; ധാർഷ്ട്യം സഹിക്കേണ്ട ബാധ്യത ജനത്തിനില്ല | PK Sreemathi against josephine\nസുപ്രധാന പദവികളിൽ ഇരിക്കുന്നവർ അശരണരായി സഹായം തേടിയെത്തുന്നവരോട് സ്നേഹത്തോടെയും കരുതലോടെയും പെരുമാറേണ്ടതായിട്ടുണ്ട്.\nThiruvananthapuram, First Published Jun 25, 2021, 2:54 PM IST\nതിരുവനന്തപുരം: പരാതിക്കാരിയോട് മോശമായി പെരുമാറിയതുമായി ബന്ധപ്പെട്ടുള്ള വിവാദത്തിൽ രാജിവച്ച വനിതാ കമ്മീഷൻ അധ്യക്ഷ എം.സി.ജോസഫൈനെതിരെ രൂക്ഷവിമർശനമുയർത്തി പി.കെ.ശ്രീമതി. സിപിഎം സംസ്ഥാന സെക്രട്ടേറിയറ്റിലും യോഗ ശേഷം പുറത്തു മാധ്യമങ്ങളെ കണ്ടപ്പോഴും ജോസഫൈൻ്റെ പെരുമാറ്റത്തിലും നടപടികളിലുമുള്ള വിയോജിപ്പും വിമർശനവും പി.കെ. ശ്രീമതി പ്രകടിപ്പിച്ചു.\nഎം.സി.ജോസഫൈനെ നിയമിച്ചത് യൂത്ത് കോൺഗ്രസ് അല്ലെന്നും പക്ഷേ ജനങ്ങളാണെന്നത് മറക്കരുതെന്നും പി.കെ.ശ്രീമതി പറഞ്ഞു. ജനങ്ങളെ മറന്നുകൊണ്ടുള്ള പ്രവർത്തനം അല്ല വേണ്ടത്. പദവികൾ വഹിക്കുന്നവർ ജനങ്ങളോട് സ്നേഹത്തോടെ സംസാരിക്കണം. ആരുടേയും ധാർഷ്ട്യം പേറേണ്ട ബാധ്യത ജനങ്ങൾക്കില്ലെന്നും ശ്രീമതി തുറന്നടിച്ചു.\nമാധ്യമങ്ങളോട് പി.കെ.ശ്രീമതി പറഞ്ഞത്\nസുപ്രധാന പദവികളിൽ ഇരിക്കുന്നവർ അശരണരായി സഹായം തേടിയെത്തുന്നവരോട് സ്നേഹത്തോടെയും കരുതലോടെയും പെരുമാറേണ്ടതായിട്ടുണ്ട്. ആരുടേയും ധാർഷ്ട്യം പേറേണ്ട ബാധ്യത ജനങ്ങൾക്കില്ല. വനിതാ കമ്മീഷൻ പാവപ്പെട്ട സ്ത്രീകളുടെ ആശ്രയസ്ഥാനമാണ് ആ നിലയിലുള്ള പെരുമാറ്റമാണ് അവിടെ അഭയം തേടി വരുന്നവരോട് കാണിക്കേണ്ടത്. ഇതാണ് എൻ്റെ വ്യക്തിപരമായ അഭിപ്രായം എൻ്റെ പാർട്ടിക്കും ഇതേ നിലപാടാണ്.\nഒരു വാതിലും മുട്ടാനാവാതെ നിസ്സഹായരായി നിൽക്കുന്ന ആയിരക്കണക്കിന് സ്ത്രീകളുണ്ട്. അവ‍ർക്കെല്ലാം ആശ്രയമാണ് വനിതാ കമ്മീഷൻ. തീർക്കാനാവാത്ത പരാതിയാണെങ്കിൽ പോലും പരാതിയുമായി എത്തുന്നവർക്ക് ആശ്വാസമാകാൻ വനിതാ കമ്മീഷന് സാധിക്കേണ്ടതായിട്ടുണ്ട്. വനിതാ കമ്മീഷൻ അധ്യക്ഷയെന്നാൽ അവരെസംബന്ധിച്ച് അതൊരു പ്രധാന പദവിയാണ്. അത്തരം ഒരു സന്ദർഭത്തിൽ ഈ രീതിയിലൊരു പ്രതികരണം ഉണ്ടായപ്പോൾ സമൂഹമാധ്യങ്ങളിലും പൊതുസമൂഹത്തിലും വലിയ പ്രതികരണമുണ്ടായി ആ വികാരം തന്നെയാണ് പാർട്ടിക്കുമുള്ളത്.\nസിപിഎമ്മിലെ പ്രവർത്തകർ എങ്ങനെ പൊതുസമൂഹത്തിൽ പെരുമാറണം എന്നതിൽ കൃത്യമായ ചിട്ടകളുണ്ട്. മാനുഷികമായ ഇടപെടലാണ് പാർശ്വവത്കരിക്കപ്പെട്ടവരോടും അശരണരോടും സ്വീകരിക്കേണ്ടതെന്നാണ് പാർട്ടി നയം. അതെല്ലാവർക്കും ബാധകമാണ് അവിടെ പാർട്ടിയിൽ സീനിയറാണോ ജൂനിയറാണോ എന്നൊന്നും പരിശോധിക്കേണ്ട കാര്യമില്ല.\nLast Updated Jun 25, 2021, 2:54 PM IST\ncpim state secretariat\nഇനി 'റെഡ് റോസ്'; കോൺഗ്രസ് വിട്ട കെസി റോസക്കുട്ടി സിപിഎമ്മിൽ, സ്വാഗതം ചെയ്ത് പികെ ശ്രീമതി\n'നിലപാടുകള് തന്റേടത്തോടെ പറയാൻ പെണ്‍കുട്ടികളെ വേണം, പാർവതിയെപ്പോലെ'; പി കെ ശ്രീമതി ടീച്ചർ\nപ്രളയബാധിതരെ സഹായിക്കാന് 'ഗോള്‍ഡ് ചലഞ്ചുമായി' പികെ ശ്രീമതി


നാവിഗേഷൻ ചാർട്ട് എടുക്കാൻ മറന്നു; ഗോ എയർ വിമാനം തിരിച്ചിറക്കി |\nSaturday, August 17, 2019 10:16 AM IST\nന്യൂഡൽഹി: നാവിഗേഷൻ ചാർട്ട് എടുക്കാൻ മറന്നു പോയതിനാൽ ഡൽഹിയിൽ നിന്ന് ബാങ്കോക്കിലേക്ക് പറന്ന ഗോ എയര് വിമാനം തിരിച്ചിറക്കി. വെള്ളിയാഴ്ചയാണ് സംഭവം. 146 യാത്രക്കാരാണ് വിമാനത്തിൽ ഉണ്ടായിരുന്നത്. വെള്ളിയാഴ്ച രാവിലെ 7.15 ന് പറന്ന വിമാനം രണ്ടര മണിക്കൂറിനുശേഷം ഒമ്പതരയോടെ തിരിച്ച് ഡൽഹിയിൽ ഇറക്കുകയായിരുന്നു.\nബാങ്കോക്കിലേക്കുള്ള യഥാർഥ വിമാനത്തിന് സാങ്കേതിക തകരാർ കണ്ടെത്തിയതിനാൽ പകരം പുതിയ വിമാനം തയാറാക്കിയിരുന്നു. ഈ വിമാനമാണ് നാവിഗേഷൻ ചാർട്ടില്ലാതെ പറന്നത്. അടുത്തിടെ ഗോ എയറിന് ലഭിച്ച ഈ വിമാനം ഇന്ത്യയ്ക്കുള്ളിലെ പ്രാദേശിക പാതകളിൽ മാത്രം സർവീസ് നടത്തിയിരുന്നതാണ്. ഇതിനാൽ നാവിഗേഷൻ ചാർട്ട് പുതുക്കിയിരുന്നില്ല.\nതിരിച്ചറിക്കിയ വിമാനം പിന്നീട് ഉച്ചയ്ക്ക് ശേഷം വീണ്ടും പുറപ്പെട്ടു. യാത്രക്കാരുടെ സുരക്ഷ മുൻ നിർത്തിയാണ് വിമാനം തിരിച്ചിറക്കിയതെന്നും യാത്രക്കാര്‍ക്ക് നേരിട്ട അസൗകര്യത്തില് ഖേദം പ്രകടിപ്പിക്കുന്നതായും ഗോഎയര് വക്താവ് അറിയിച്ചു.\nകൊല്ലം: നെടുമൺകാവിനു സമീപം ഇളവൂരിൽ വീട്ടുമുറ്റത്തു കളിച്ചുകൊണ്ടിരുന്ന ആറു വയസുകാരി ദേവനന്ദയെ കാണാ...


New book softens image of Apple's Steve Jobs - Malayalam Gizbot\n| Published: Thursday, March 26, 2015, 11:16 [IST]\nസ്റ്റീവ് ജോബ്‌സിന്റെ പ്രതിഛായ തിരുത്തിക്കുറിക്കുന്ന പുതിയ പുസ്തകം പുറത്തിറങ്ങിയിരിക്കുകയാണ്. പിടിവാശിക്കാരനും, കൂടെ ജോലി ചെയ്യുന്നവരെ കണക്കറ്റ് ശകാരിക്കുന്നവനുമായ സ്റ്റീവ് ജോബ്‌സിനെയല്ല നിങ്ങള്‍ക്ക് ഈ പുസ്തകത്തില് കാണാന് സാധിക്കുക.\nബ്രന്റ് ഷ്‌ലന്‍ഡറും, റിക്ക് ടെറ്റ്സ്ലിയും ചേര്‍ന്ന് എഴുതിയ 'Becoming Steve Jobs' എന്ന പുസ്തകത്തില് സ്റ്റീവ് ജോബ്‌സിലെ മനുഷ്യത്വം തുളമ്പുന്ന മുഖമാണ് പ്രദര്‍ശിപ്പിക്കുന്നത്. ജോബ്‌സ് വിജയം കൈവരിച്ച തുടങ്ങിയ സമയങ്ങളില്, അദ്ദേഹത്തിന്റെ കടുത്ത മുഖത്തിന് അയവ് വന്നപ്പോള് കൂടെ ഉണ്ടായിരുന്നവരുടെ വിശദമായ അഭിമുഖങ്ങള്‍ക്ക് വിധേയമാക്കിയാണ് ഈ പുസ്തകം രൂപപ്പെടുത്തിയിട്ടുളളത്.\nഇന്ത്യയില് നിര്‍മ്മിച്ച മികച്ച ആപുകള് ഇതാ...!\nഈ അവസരത്തില് സ്റ്റീവ് ജോബ്‌സ് അവതരിപ്പിച്ച ഏറ്റവും പ്രധാന ഡിവൈസുകളില് ഒന്നായ മാക്കിന്‍ടോഷിന്റെ വിവിധ ഭാവങ്ങള് അടയാളപ്പെടുത്താനുളള ശ്രമമാണ് ഇവിടെ. സ്ലൈഡറിലൂടെ നീങ്ങുക.\nജനുവരി 24, 1984-ല് ആണ് സ്റ്റീവ് ജോബ്‌സ് ആദ്യ മാക്കിന്‍ടോഷ് കമ്പ്യൂട്ടര് അവതരിപ്പിക്കുന്നത്.\n1984-ല് ഈ ഡിവൈസ് എത്തുമ്പോള് ഇതിന്റെ മെമ്മറി 128കെ മാത്രമായിരുന്നു.\nമാക്ക് മെഷിനുകളുടെ രണ്ടാം തരംഗത്തിന് തുടക്കമിട്ട മാക്കിന്‍ടോഷ് IIസിഐ സെപ്റ്റംബര് 20, 1989-ല് ആണ് ഇറങ്ങുന്നത്.\nആപ്പിളിന്റെ ആദ്യ കളര് കമ്പ്യൂട്ടറായ മാക്കിന്‍ടോഷ് കളര് ക്ലാസിക്ക് II 1993-ല് വിപണിയിലെത്തി.\nടെലിവിഷനേയും, കമ്പ്യൂട്ടറിനേയും സമന്വയിപ്പിച്ച ആപ്പിളിന്റെ ഉല്‍പ്പന്നമായ മാക്കിന്‍ടോഷ് ടിവി 1993-ല് വിപണിയിലെത്തിയെങ്കിലും, 1994 ഫെബ്രുവരിയില് കമ്പനി ഇതിന്റെ ഉല്‍പ്പാദനം നിര്‍ത്തി.\nഐബിഎം, മോട്ടറോള എന്നിവര് ചേര്‍ന്ന് നിര്‍മ്മിച്ച പുതിയ പവര് പിസി പ്രൊസസ്സര് ആദ്യമായി ഉപയോഗിച്ച മാക്ക് മെഷിനായ പവര് മാക്കിന്‍ടോഷ് 6100 1994-ല് വിപണിയിലെത്തി.\n1996-ല് ആപ്പിള് 20 വര്‍ഷം പൂര്‍ത്തിയാക്കിയ അവസരത്തില് ഇറക്കിയ മാക്കിന്‍ടോഷ് $7,495 രൂപയ്ക്കാണ് വിറ്റത്.\nനീലയും വെളളയും ചേര്‍ന്ന പതിപ്പായ പവര് മാക്കിന്‍ടോഷ് ജി3 1999-ല് ഇറങ്ങി.\nആപ്പിളിന്റെ ഏറ്റവും മോശം ഉല്‍പ്പന്നമെന്ന് അറിയപ്പെട്ട ഫ്ളവര് പവര് ഐമാക്കായിരുന്നു തുടര്‍ന്ന് എത്തിയത്.\nസാന്‍ഫ്രാന്‍സിസ്‌കോ-യില് 1999-ല് പവര് മാക്ക് ജി4 കമ്പ്യൂട്ടര് സ്റ്റീവ് ജോബ്‌സ് അവതരിപ്പിച്ചു.\nഅൾട്രാ വൈഡ്ബാൻഡ് സാങ്കേതികവിദ്യയുള്ള ഹോംപോഡ് മിനി സ്മാർട്ട് സ്പീക്കർ അവതരിപ്പിച്ചു: വില, സവിശേഷതകൾ\nNew book softens image of Apple's Steve Jobs.\nStory first published: Thursday, March 26, 2015, 11:16 [IST]


Menon, Siraj lose deposits | മേനോനും സിറാജിനും കെട്ടിവച്ച പണം പോയി - Malayalam Oneindia\n5 min ago കോര്‍പ്പറേഷന് ഭരണം കയ്യില് നിന്ന് പോവുമോ? അയയാതെ സിപിഐ; സീറ്റ് വിഭജനത്തെച്ചൊല്ലി എൽഡിഎഫിൽ തർക്കം\n42 min ago ചൂട് അസഹനീയം; ട്രംപിന്റെ തിരഞ്ഞെടുപ്പ് റാലിക്കിടെ കുഴഞ്ഞ് വീണ് ജനം.. ഒരാഴ്ചക്കിടെ മൂന്നാമത്തെ സംഭവം\n57 min ago ഭാഗ്യലക്ഷ്മിയും സുഹൃത്തുക്കളും എത്തിയത് മോഷ്ടിക്കാന്; വിജയ് പി നായര് ഹൈക്കോടതിയില്\nമേനോനും സിറാജിനും കെട്ടിവച്ച പണം പോയി\nകൊച്ചി: എറണാകുളം ഉപതിരഞ്ഞെടുപ്പില് എല്‍ഡിഎഫ്, യുഡിഎഫ് സ്ഥാനാര്‍ത്ഥികള്‍ക്കൊഴികെ ബാക്കിയെല്ലാവര്‍ക്കും കെട്ടിവച്ച കാശ് നഷ്ടമായി.\nഏറെ കൊട്ടിഘോഷിച്ച് ബിജെപി, സിപിഎം വിമതര് എന്നിവരുടെ പിന്തുണയോടെ മത്സരരംഗത്തെത്തിയ വിശ്വനാഥമേനോന് കെട്ടിവച്ച പണം നഷ്ടമായതാണ് ശ്രദ്ധേയമായത്. ആകെ പോള് ചെയ്ത വോട്ടുകളില് ആറില് ഒരു ഭാഗം വോട്ട് നേടിയാലേ മത്സരിക്കാനായി കെട്ടിവച്ച പണം തിരികെ ലഭിയ്ക്കൂ. ആകെ 7,30,725 വോട്ടുകളാണ് പോള് ചെയ്തത്. കെട്ടിവച്ച് പണം തിരികെ ലഭിയ്ക്കണമെങ്കില് കുറഞ്ഞത് 1,21,000 വോട്ടുകളെങ്കിലും ലഭിയ്ക്കണം.\nവി. വിശ്വനാഥമേനോന് ആകെ ലഭിച്ചത് 51,420 വോട്ടുകള് മാത്രമാണ്. ഇതോടെ ഈ മത്സരത്തില് ബിജെപിയ്ക്കും സിപിഎം വിമതന് വി.ബി. ചെറിയാനും മുഖം നഷ്ടപ്പെട്ടു. പിഡിപി സ്ഥാനാര്‍ത്ഥി പൂന്തുറ സിറാജിനും കെട്ടിവച്ച കാശ് പോയി. സിറാജ് ആകെ പിടിച്ചത് 17,426 വോട്ടുകള് മാത്രമാണ്.


പത്തനംതിട്ട : ആനയടി-കൂടല് റോഡിലെ കോന്നി മണ്ഡലത്തില് വരുന്ന കൊച്ചുകല് മുതല് നെടുമണ്‍കാവ് വരെയുള്ള ആറു കിലോമീറ്റര് ഭാഗം സെപ്റ്റംബര് അവസാനം പൂര്‍ത്തിയാക്കുമെന്ന് അഡ്വ.കെ.യു. ജനീഷ് കുമാര് എംഎല്‍എ പറഞ്ഞു. റോഡ് നിര്‍മാണം സന്ദര്‍ശിച്ച് പുരോഗതി വിലയിരുത്തിയ ശേഷം സംസാരിക്കുകയായിരുന്നു അദ്ദേഹം.\n109 കോടി രൂപ നിര്‍മാണ ചെലവില് ആനയടി മുതല് കൂടല് വരെ 35 കിലോമീറ്റര് ദൂരമാണ് 10 മീറ്റര് വീതിയില് ബിഎം ആന്‍ഡ് ബിസി നിലവാരത്തില് പുനര് നിര്‍മിക്കുന്നത്. മാവേലിക്കര മെറ്റാ ഗാര്‍ഡ് എന്ന നിര്‍മാണ കമ്പനിയാണ് കരാര് ഏറ്റെടുത്തിരിക്കുന്നത്. കൊല്ലം, ആലപ്പുഴ, പത്തനംതിട്ട ജില്ലകളിലൂടെ കടന്നുപോകുന്ന പ്രധാന പാതയാണിത്. കോന്നി നിയോജക മണ്ഡലത്തില് ഉള്‍പ്പെടുന്ന ഭാഗത്തെ ഓടപണി 80 ശതമാനം പൂര്‍ത്തിയായി. സൈഡ് കെട്ടുന്ന ജോലികള് 90 ശതമാനവും പൂര്‍ത്തിയായി. കള്‍വേര്‍ട്ടുകളുടെ നിര്‍മാണവും പൂര്‍ത്തിയായി.\nകല്ലേലി തോട് പാലം പൊളിച്ചു പണിയുന്ന ജോലി തുടങ്ങിയിട്ടില്ല. തോട്ടിലെ ജലനിരപ്പ് പണിക്ക് തടസമാണെന്ന് കരാറുകാരന് പറഞ്ഞു. റോഡ് നിര്‍മാണം പൂര്‍ത്തിയാകാത്തതു മൂലം ജനങ്ങള്‍ക്ക് ബുദ്ധിമുട്ട് ഉണ്ടാക്കുന്നതായുള്ള പരാതിയെ തുടര്‍ന്നാണ് പൊതുമരാമത്ത് ഉദ്യോഗസ്ഥരോടും, ജനപ്രധിനിധികളോടുമൊപ്പം എംഎല്‍എ റോഡ് നിര്‍മാണം പരിശോധിക്കാന് വീണ്ടും എത്തിയത്.\nഓട്ടോറിക്ഷ തൊഴിലാളികളും നാട്ടുകാരും റോഡ് നിര്‍മാണം വൈകുന്നത് മൂലമുള്ള പ്രയാസങ്ങള് എംഎല്‍എയെ അറിയിച്ചു. വളരെ വേഗത്തില് റോഡ് നിര്‍മാണം പൂര്‍ത്തിയാക്കാന് എംഎല്‍എ പൊതുമരാമത്ത് ഉദ്യോഗസ്ഥര്‍ക്ക് നിര്‍ദേശം നല്‍കി.\nഎംഎല്‍എയോടൊപ്പം ബ്ലോക്ക് പഞ്ചായത്ത് അംഗം ടി. എന്. സോമരാജന് , ഗ്രാമപ്പഞ്ചായത്തംഗം പി.വി. ജയകുമാര്, പൊതുമരാമത്ത് നിരത്തു വിഭാഗം എക്‌സി.എന്‍ജിനിയര് ഷീന രാജന്, അസിസ്റ്റന്റ് എക്‌സിക്യൂട്ടീവ് എന്‍ജിനിയര് ബി. ബിനു, അസി. എന്‍ജിനിയര് മുരുകേശ് എന്നിവരും സന്ദര്‍ശനത്തില് പങ്കെടുത്തു.\nThe Kochukal Nedumangad road will be completed by the end of September


Gold Price Today| തുടർച്ചയായ രണ്ടാം ദിവസവും സ്വർണവില കുറഞ്ഞു; ഇന്നത്തെ നിരക്കുകൾ അറിയാം| Gold prices fall for second day inarow on July 22 – News18 Malayalam\nGold Price: സ്വർണവില ഗ്രാമിന് 4455 രൂപയും പവന് 35,640 രൂപയുമായി\nLast Updated : July 22, 2021, 10:48 IST\nന്യൂഡൽഹി/ തിരുവനന്തപുരം: സംസ്ഥാനത്ത് തുടർച്ചയായ രണ്ടാം ദിവസവും സ്വർണവില കുറഞ്ഞു. ഗ്രാമിന് 35 രൂപയും പവന് 280 രൂപയുമാണ് ഇന്ന് കുറഞ്ഞത്. ഇതോടെ സ്വർണ വില ഗ്രാമിന് 4455 രൂപയും പവന് 35,640 രൂപയുമായി. ബുധനാഴ്ചയും സ്വർണവില ഗ്രാമിന് 35 രൂപയും പവന് 280 രൂപയും കുറഞ്ഞിരുന്നു. എന്നാൽ മൂന്നു ദിവസം വിലയിൽ മാറ്റമില്ലാതെ തുടർന്നതിന് ശേഷം ചൊവ്വാഴ്ച സ്വർണവില കൂടിയിരുന്നു. പവന് 200 രൂപയാണ് ചൊവ്വാഴ്ച വർധിച്ചത്. ഈ മാസത്തെ ഏറ്റവും ഉയർന്ന വിലയാണ് ചൊവ്വാഴ്ച രേഖപ്പെടുത്തിയത്. ജൂലൈ 16നും സ്വർണവില 36,200 രൂപയായിരുന്നു. ഈ മാസം ഏറ്റവും കുറഞ്ഞ നിരക്ക് രേഖപ്പെടുത്തിയത് ഒന്നാം തീയതിയായിരുന്നു- പവന് 35,200 രൂപ.\nദേശീയതലത്തിൽ സ്വർണവില വീണ്ടും കുറഞ്ഞു. കമ്മോഡിറ്റി വിപണിയായ എംസിഎക്സിൽ 24 കാരറ്റ് പത്ത് ഗ്രാം സ്വർണത്തിന്റെ വില 0.47 ശതമാനം കുറഞ്ഞ് 47,450 രൂപയ്ക്കാണ് വ്യാപാരം നടക്കുന്നത്. മൂന്ന് ദിവസത്തിനുള്ളിൽ രണ്ടാമത്തെ തവണയാണ് മഞ്ഞലോഹത്തിന് വില കുറയുന്നത്. വെള്ളിയുടെ വിലയിലും കുറവുണ്ടായി. വെള്ളി വില 0.97 ശതമാനം താഴ്ന്ന് കിലോയ്ക്ക് 67,036 രൂപയായി. രാജ്യാന്തര വിപണിയിലും സ്വർണവില കുറഞ്ഞു. ഒന്നര ആഴ്ചത്തെ ഏറ്റവും കുറഞ്ഞ നിരക്കിലേക്കാണ് സ്വർണ വില താഴ്ന്നത്. സ്പോട്ട് ഗോൾഡ് വില ഔൺസിന് 1798.27 ഡോളറാണ്.\nAlso Read- Explained: ഫോൺ നഷ്ടപ്പെട്ടാൽ ഗൂഗിൾ പേ, പേടിഎം, ഫോൺ പേ എന്നിവ ഉപയോഗിക്കുന്നവർ എന്തു ചെയ്യണം\nAlso Read- Petrol price | അഞ്ചാം ദിവസവും മാറാതെ ഇന്ധന വില; ഇന്നത്തെ നിരക്കറിയാം\nFirst published: July 22, 2021, 10:48 IST


interesting aviation facts: എയര് ഹോസ്റ്റസുമാര് നിങ്ങളോട് ഇതുവരെ പറയാത്ത രഹസ്യങ്ങള് - some facts that you may have not known regarding flight trips | Samayam Malayalam\nsome facts that you may have not known regarding flight trips\nAdarsh Js | Samayam Malayalam | Updated: 09 Apr 2020, 05:50:27 PM\nനൂറു കണക്കിന് വിമാനയാത്രകള് നടത്തിയിട്ടുള്ളവരാണെങ്കിലും ചില സംശയങ്ങള് ഇപ്പോഴും നിങ്ങളുടെ മനസ്സില് അവശേഷിക്കുന്നുണ്ടാകും. എയര്‍ഹോസ്റ്റസുമാര്‍ക്ക് അറിയാവുന്ന ചില രഹസ്യങ്ങള് ഇതാ\nഅത്ര എളുപ്പമല്ല ഫ്‌ളൈറ്റിനുള്ളില് ജോലി ചെയ്യുന്നത്. ഇത്രയും യാത്രക്കാരുടെ ജീവന് പൈലറ്റുമാരുടെ കൈയിലാണെങ്കിലും ഫ്‌ളൈറ്റ് അറ്റന്റര്‍മാരും ഏറെ ജാഗ്രത പുലര്‍ത്തേണ്ട ജോലിയിലാണ് ഏര്‍പ്പെട്ടിരിക്കുന്നതെന്ന് മനസ്സിലാക്കുക. യാത്രക്കാരുടെ സുരക്ഷയും സൗകര്യവും നോക്കുക എന്നതാണ് എയര്‍ഹോസ്റ്റസുമാരുടെ ജോലി. ചിരിച്ചുകൊണ്ട് നമസ്‌തേ പറഞ്ഞ് അവര് സീറ്റുകളില് കൊണ്ടിരുത്തിയാല് അവരുടെ ജോലി അവസാനിക്കുന്നില്ല. ഉത്തരവാദിത്തത്തോടെ ചെയ്യേണ്ട നിരവധി കാര്യങ്ങള് ഇനിയുമുണ്ട്. ടേക്ക് ഓഫ് സമയത്തും ലാന്‍ഡിംഗ് സമയത്തും അവര് സദാ ജാഗരൂഗരായിരിക്കണം. യാത്രയില് യാത്രക്കാര്‍ക്ക് കുടിവെള്ളം ഒഴിച്ചു നല്‍കുന്നതില് പോലുമുണ്ട് ചില പ്രധാനപ്പെട്ട കാര്യങ്ങള്. യാത്രക്കാരുടെ ആവശ്യാനുസരണം മദ്യം ഒഴിച്ചു നല്‍കുന്നതിലും ഭക്ഷണം നല്‍കുന്നതിലുമൊക്കെ ഇവര് ചില നിയമങ്ങള് പാലിക്കേണ്ടതായിട്ടുണ്ട്. വിമാനം ടേക്ക് ഓഫ് ചെയ്യുമ്പോഴും ഇറങ്ങുമ്പോളും ചില അനൗണ്‍സ്‌മെന്റുകള് മുഴങ്ങുന്നത് കേള്‍ക്കാം. ഇതൊക്കെ എന്തിനാണ് പറയുന്നതെന്ന് പലരും ചിന്തിക്കാറുണ്ട്. എന്നാല് ഇതിനൊക്കെ ഓരോ കാരണങ്ങളുണ്ട്. അത്തരത്തിലുള്ള കുറച്ച് രഹസ്യങ്ങളുണ്ട് വിമാനയാത്രയുമായി ബന്ധപ്പെട്ട്. ഫ്‌ളൈറ്റ് അറ്റന്റര്‍മാര്‍ക്ക് മാത്രമായി അറിയാവുന്ന ചില രഹസ്യങ്ങളുണ്ട്. അങ്ങനെയുള്ള ചില കാര്യങ്ങള് എന്തൊക്കെയാണെന്നറിയാം\nനിരവധി തവണ ഫ്‌ളൈറ്റ് യാത്രകള് നടത്തിയിട്ടുണ്ടെങ്കിലും ചില കാര്യങ്ങള് ഇപ്പോഴും നമുക്ക് അറിവുണ്ടാവില്ല. എന്തുകൊണ്ടാണ് അങ്ങനെ എന്തിനായിരിക്കും അവര് അങ്ങനെ ചെയ്തത് തുടങ്ങിയ കാര്യങ്ങളില് ഇപ്പോഴും സംശയങ്ങളുണ്ടാകും പലര്‍ക്കും. ഫ്‌ളൈറ്റ് അറ്റന്റര്‍മാരുടെ ജോലി അത്ര എളുപ്പവുമല്ല. യാത്രക്കാരെ കൈകാര്യം ചെയ്യുന്നതുമായി ബന്ധപ്പെട്ട് അവര്‍ക്ക് ഒരുപാട് കാര്യങ്ങള് ശ്രദ്ധിക്കേണ്ടതുണ്ട്. ചിലതൊക്കെ അതീവ ശ്രദ്ധ പുലര്‍ത്തേണ്ടവയാണ്. ഇത്രയും ആള്‍ക്കാര് യാത്ര ചെയ്യുമ്പോള് അവരുടെ ജീവന്റയെല്ലാം ഉത്തരവാദിത്തം പൈലറ്റുമാര്‍ക്കല്ല. നല്ലൊരു പങ്കും എയര്‍ഹോസ്റ്റസ് അടക്കമുള്ളവര് വഹിക്കുന്നു. യാത്രക്കാര്‍ക്കറിയാത്ത ചില കാര്യങ്ങള് ഫ്‌ളൈറ്റിനുള്ളിലെ ജീവനക്കാര്‍ക്കറിയാം. ഫ്‌ളൈറ്റ് യാത്രകള് നടത്തുന്ന പലര്‍ക്കും ഇത്തരം കാര്യങ്ങളെക്കുറിച്ച് അറിവുണ്ടാവില്ല.\nഫ്‌ളൈറ്റ് യാത്രയ്ക്കിടെ നിങ്ങള് കുടിക്കാന് വെള്ളം ആവശ്യപ്പെടുമ്പോള് അവര് ഒരു പുതിയ കുപ്പിയില് നിന്ന് ഗ്ലാസിലേക്ക് വെള്ളം ഒഴിച്ചു നല്‍കുന്നു. എന്നാല് ഇങ്ങനെയല്ല അവര് വെള്ളം തരുന്നതെങ്കില് സൂക്ഷിക്കുക. കുടിക്കാന് യോഗ്യമായ വെള്ളമായിരിക്കില്ല അത്. സീല് പൊട്ടിച്ച് പുതിയ ബോട്ടിലില് നിന്ന് ഗ്ലാസിലേക്ക് വെള്ളം പകര്‍ന്നു തന്നാല് ധൈര്യമായി കുടിക്കാം.\nഫ്‌ളൈറ്റ് യാത്രയ്ക്കായി തയ്യാറെടുക്കുമ്പോള് ഒരു സാനിറ്റൈസര് കൂടി കൈയില് കരുതാന് മറക്കേണ്ട. ഭക്ഷണം കഴിക്കാനും മറ്റുമൊക്കെ മുന്നിലെ േ്രട തുറക്കുകയും അടയ്ക്കുകയുമൊക്കെ ചെയ്യാറുണ്ട്. എന്നാല് കഴിക്കുന്നതിനു മുമ്പും അതിന് ശേഷവും സാനിറ്റൈസര് ഉപയോഗിച്ച് കൈകള് അമുമുക്തമാക്കുന്നത് നല്ലതായിരിക്കും. രോഗങ്ങള് പരാനുള്ള സാധ്യത ഇല്ലാതാക്കുകയാണ് ലക്ഷ്യം. നിങ്ങള് യാത്ര ചെയ്യുന്നതിന് മുമ്പ് ആ സീറ്റില് മറ്റു പലരും യാത്ര ചെയ്തിട്ടുണ്ടാകും. അതാണ് കാരണം.\nപലരും കരുതിയിരിക്കുന്നത് ഫ്‌ളൈറ്റ് അറ്റന്റര്‍മാര്‍ക്ക് വമ്പന് ശമ്പളമായിരിക്കും എന്നാണ്. എന്നാല് കാര്യങ്ങള് അത്രത്തോളം സന്തോഷകരമല്ല ചിലരുടെ കാര്യത്തില്. ആകാശത്ത് ചെലവഴിക്കുന്ന സമയമനുസരിച്ചാണ് അവര്‍ക്ക് പ്രതിഫലം. അതായത് ഫ്‌ളൈറ്റിന്റെ ഡോറുകള് അടയുന്നതു മുതല് ലാന്റ് ചെയ്തതിന് ശേഷം വീണ്ടും തുറക്കുന്നതു വരെയുള്ള സമയം. ബാക്കി സമയങ്ങളില് ചെയ്യുന്ന ജോലികള്‍ക്ക് അവര്‍ക്ക് ശമ്പളമില്ല. എക്‌സ്ട്രാ ടൈം ജോലികള്‍ക്ക് പൈസയുണ്ടാവില്ല.\nവിന്‍ഡോ ഷട്ടറുകള് അടയ്ക്കുന്നതിന് പിന്നില്\nവിമാനത്തിന്റെ ടേക്ക് ഓഫ് സമയത്തും ലാന്‍ഡിംഗ് സമയത്തും വശങ്ങളിലെ വിന്‍ഡോകളുടെ ഷട്ടര് തുറന്നു വയ്ക്കാന് അറിയിപ്പ് മുഴങ്ങുന്നത് കേള്‍ക്കാം. എന്നാല് ഇങ്ങനെ ചെയ്യുന്നതിന്റെ രഹസ്യം പലര്‍ക്കുമറിയില്ല. ടേക്ക് ഓഫ് സമയത്തും ലാന്‍ഡിംഗ് സമയത്തും പുറത്തെ കാഴ്ച്ച ഫ്‌ളൈറ്റ് അറ്റന്റര്‍മാര്‍ക്ക് കാണാന് വേണ്ടിയാണ് ഇങ്ങനെ ചെയ്യുന്നത്. എന്തെങ്കിലും അപകടഘട്ടം വന്നാല് ഏതു വശത്തെ എമര്‍ജന്‍സി വാതിലാണ് അടിയന്തിരമായി തുറക്കേണ്ടത് എന്നൊക്കെ അറിയാനാണ് ജനാലകള് തുറന്നു വയ്ക്കാന് പറയുന്നത്. അടഞ്ഞു കിടന്നാല് പുറത്ത് എന്താണ് സംഭവിക്കുന്നതെന്ന് ഇവര്‍ക്ക് അറിയാന് കഴിയില്ല. എഞ്ചിന് തീ പിടിക്കുന്നതടക്കമുള്ള സംഭവങ്ങള് അറിയണമെങ്കില് ചിറകിന്റെ ഭാഗത്തെ ജനാലകള് തുറന്നു തന്നെയിരിക്കണം.\nAlso Read: ഈ ഗ്രാമത്തില് സ്ത്രീകളെ മൃഗീയമായി പീഡിപ്പിക്കുന്നു; കാരണം വിചിത്രമാണ്!\nവിമാനയാത്രളില് യാത്രക്കാര്‍ക്ക് മദ്യം നല്‍കാറുണ്ട്. എന്നാല് അമിതമായി മദ്യം കഴിച്ചാല് അത് തലവേദനയാകും. അതുകൊണ്ടു തന്നെ ആരൊക്കെ എത്രയൊക്കെ മദ്യം ഉള്ളിലാക്കിയെന്ന് എയര്‍ഹോസ്റ്റസുമാര്‍ക്ക് കൃത്യമായി അറിയാം. നിയന്ത്രണം വിട്ട് കുടിച്ചു കളയാം എന്നു കരുതി ഫ്‌ളൈറ്റില് കയറിയാല് പിടിവീഴും. കൃത്യമായി അവര് നിങ്ങളെ ശ്രദ്ധിക്കുന്നുണ്ടാകും.\nലോക്ക്ഡൗണ് മാറിയാലും വിമാനങ്ങളില് ചില മാറ്റങ്ങളുണ്ടാകുംആര്‍ട്ടിക്കിള് ഷോ\nവിമാനത്തിലെ രഹസ്യങ്ങൾ എയർ ഹോസ്റ്റസ് interesting aviation facts flight air hostess\nWeb Title : some facts that you may have not known regarding flight trips


പ്രതിരോധ സംവിധാനം വര്‍ധിപ്പിക്കണം; ഒരു കേരളീയന് മുന്നിലും വാതിലുകള് കൊട്ടിയടക്കില്ല\nWed Nov 25 2020 18:45:21 GMT+0530 (India Standard Time)\nനാം ലോക്ക്ഡൗണില് ഇളവ് വരുത്തി. ഇത് നല്‍കുന്നത് ജീവിതം മുന്നോട്ട് കൊണ്ടുപോകാനാണ്. അതല്ലാതെ ആഘോഷിക്കാനായി ആരും ഇറങ്ങരുത്.\nSDR22 May 2020 12:00 PM GMT\nതിരുവനന്തപുരം: പ്രതിരോധ സന്നാഹങ്ങള് വര്‍ധിപ്പിക്കേണ്ടതുണ്ടെന്ന സന്ദേശമാണ് കൊവിഡ് കേസുകളിലെ വര്‍ധന വ്യക്തമാക്കുന്നതെന്ന് മുഖ്യമന്ത്രി പിണറായി വിജയൻ. ഇന്നുള്ളതിനേക്കാള് കൂടുതല് പേര് ഇനിയും വരും. എന്നാല് ഒരു കേരളീയന് മുന്നിലും വാതിലുകള് കൊട്ടിയടക്കില്ല. രോഗികളുടെ എണ്ണം വര്‍ധിക്കുന്നത് കൊണ്ട് പരിഭ്രമിച്ച് നിസ്സഹായവസ്ഥ പ്രകടിപ്പിക്കാനും തയ്യാറല്ല. എല്ലാവര്‍ക്കും പരിശോധനയും ചികിത്സയും പരിചരണവും നല്‍കും. വരുന്നവരില് അത്യാസന്ന നിലയിലുള്ള രോഗികളും ഉണ്ടാകും. കൂടുതല് പേരെ ആശുപത്രിയില് കിടത്തേണ്ടി വന്നേക്കും. ഇതൊക്കെ സാധ്യമാകുന്ന രീതിയില് വെന്റിലേറ്ററടക്കം തയ്യാറാക്കി. ഇത്തരം ഇടപെടലിന് ഇനി മുന്‍തൂക്കം നല്‍കും.\nഅതേസമയം നാം ലോക്ക്ഡൗണില് ഇളവ് വരുത്തി. ഇത് നല്‍കുന്നത് ജീവിതം മുന്നോട്ട് കൊണ്ടുപോകാനാണ്. അതല്ലാതെ ആഘോഷിക്കാനായി ആരും ഇറങ്ങരുത്. പൊതുഗതാഗതം ആരംഭിച്ചത് പല ഭാഗത്തും തിരക്കിന് കാരണമായി. കുട്ടികളെയും വയോജനങ്ങളെയും കൂട്ടി പുറത്തിറങ്ങുന്നു. വയോധികര്‍ക്കും കുട്ടികള്‍ക്കും വൈറസ് ബാധ ഉണ്ടാകാതിരിക്കാനാണ് റിവേഴ്‌സ് ക്വാറന്റൈന്. അവരെ സുരക്ഷിതരായി വീടുകളില് ഇരുത്തേണ്ടവര് അത് മറക്കരുത്. നിര്‍ബന്ധപൂര്‍വ്വം അടിച്ചേല്‍പ്പിക്കേണ്ടതല്ല, സ്വയം ചെയ്യേണ്ടതാണ്. ഇത് മറക്കുമ്പോഴാണ് കേസെടുക്കേണ്ടി വരുന്നതെന്നും അദ്ദേഹം പറഞ്ഞു.\nCm Pinarayi Vijayan Covid


കിരീടം മിസോറാമിന് :: Janmabhumi Daily\nകോഴിക്കോട്: ദേശീയ സബ്ജൂനിയര് ഫുട്‌ബോള് ചാമ്പ്യന്‍ഷിപ്പ് കിരീടം മിസോറാം തിരിച്ചുപിടിച്ചു. ഇന്നലെ കോര്‍പ്പറേഷന് സ്റ്റേഡിയത്തില് നടന്ന ഫൈനലില് എതിരില്ലാത്ത ഒരു ഗോളിന് മേഘാലയയെ പരാജയപ്പെടുത്തിയാണ് മിസോറാം കിരീടം നേടിയത്. 90-ാം മിനുട്ടില് മിസോറാമിന്റെ ലാല്‍ഫക്കുസലെയാണ് വിജയ ഗോള് നേടിയത്. ആദ്യപകുതിയില് മേഘാലയയുടെ ഫെയര്‍ലിസ്റ്റാര് സുടിന് നടത്തിയ മുന്നേറ്റങ്ങള് ലക്ഷ്യത്തിലെത്തിക്കാനായില്ല. രണ്ടാംപകുതിയില് മിസോറം ശക്തമായ മുന്നേറ്റം നടത്തി. അഞ്ചാം തവണയാണ് മിസോറം ദേശീയ സബ് ജൂനിയര് കിരീടം നേടുന്നത്. 2010ലാണ് അവസാനമായി ജേതാക്കളാകുന്നത്. ഐ ലീഗിലെ അതികായരായ ഐസ്വാള് ക്ലബ്ബിന്റെ നാട്ടില് നിന്നാണ് മിസോറാം ടീം വരുന്നത്. ഐസ്വാളിന്റെ വളര്‍ച്ചയാണ് ടീമിന് പ്രചോദനമായതെന്ന് പരിശീലകര് പറഞ്ഞു. അതേസമയം ഐസ്വാള് അക്കാദമിയില് പരിശീലിക്കുന്ന ഒരു താരവും ടീമിലില്ല. കാര്യമായ സര്‍ക്കാര് സഹായമില്ലാതെ സ്വന്തം നിലയില് നടത്തുന്ന അക്കാദമികളില് പരിശീലനം നേടുന്ന താരങ്ങളാണ് ടീമിലുള്ളത്. സെലക്ഷന്‍ട്രയല്‍സിലൂടെ തെരഞ്ഞെടുത്ത താരങ്ങള്‍ക്ക് നാല് മാസത്തെ പരിശീലനം നല്‍കിയാണ് മത്സരത്തിനെത്തിച്ചത്. സോണല് മത്സരത്തില് മണിപ്പൂരിനെ പരാജയപ്പെടുത്തിയാണ് ടീം ഫൈനല് റൗണ്ടില് എത്തിയത്. കോഴിക്കോട്ട് നടന്ന ലീഗ് റൗണ്ടില് മൂന്ന് മത്സരങ്ങളില് വിജയിക്കുകയും ഒരു മത്സരത്തില് കേരളവുമായി സമനില നേടുകയും ചെയ്തു. സെമിയില് നിലവിലെ ജേതാക്കളായ ബംഗാളിനെ പരാജയപ്പെടുത്തിയാണ് ഫൈനല് ഉറപ്പാക്കിയത്. ലാല്‍റാം പുയ, ലാല് നൂണ്‍സംഗ, സോ സാംഗ്പുയ എന്നിവരാണ് ടീമിന്റെ മുഖ്യതാരങ്ങള്, വനാര്‍ക്ക് മാവിയയാണ് പരിശീലകന്. വിജയികള്‍ക്കും രണ്ടാംസ്ഥാനക്കാര്‍ക്കും ട്രോഫികള് മേയര് തോട്ടത്തില് രവീന്ദ്രന് സമ്മാനിച്ചു. കെഎഫ്എ സെക്രട്ടറി പി. അനില്‍കുമാര്, കാലിക്കറ്റ് പ്രസ്സ് ക്ലബ്ബ് പ്രസിഡന്റ് കമാല് വരദൂര്, ഡിഎഫ്എ സെക്രട്ടറി പി ഹരിദാസ്, പി.സി. കൃഷ്ണകുമാര്, ഒ. സുരേഷ്ബാബു എന്നിവര് സമാപന ചടങ്ങില് പങ്കെടുത്തു.


നടിയെ ആക്രമിച്ച കേസുമായി ബന്ധപ്പെട്ട് താൻ ആർക്കും ക്ളീൻ ചിറ്റ് നൽകിയിട്ടില്ലെന്ന് മുൻ ഡിജിപി - Swale Online Malayalam News\nHome Ernakulam Exclusive Top News നടിയെ ആക്രമിച്ച കേസുമായി ബന്ധപ്പെട്ട് താൻ ആർക്കും ക്ളീൻ ചിറ്റ് നൽകിയിട്ടില്ലെന്ന് മുൻ ഡിജിപി\nനടിയെ ആക്രമിച്ച കേസുമായി ബന്ധപ്പെട്ട് താൻ ആർക്കും ക്ളീൻ ചിറ്റ് നൽകിയിട്ടില്ലെന്ന് മുൻ ഡിജിപി\nat 7/07/2017 12:04:00 pm Ernakulam, Exclusive, Top News,\nനടൻ ദിലീപിനെതിരെ തെളിവുകളൊന്നും ശേഖരിക്കാൻ അന്വേഷണ സംഘത്തിന് നേരത്തേ കഴിഞ്ഞിട്ടില്ലെന്ന് താൻ പറഞ്ഞത്\nകൊച്ചി: കൊച്ചിയിൽ നടിയെ ആക്രമിച്ച കേസുമായി ബന്ധപ്പെട്ട് താൻ ആർക്കും ക്ളീൻ ചിറ്റ് നൽകിയിട്ടില്ലെന്ന് മുൻ ഡിജിപി ടിപിസെൻകുമാർ. നടൻ ദിലീപിനെതിരെ തെളിവുകളൊന്നും ശേഖരിക്കാൻ അന്വേഷണ സംഘത്തിന് നേരത്തേ കഴിഞ്ഞിട്ടില്ലെന്ന് താൻ പറഞ്ഞത് വാരിക തെറ്റായി വ്യാഖാനിക്കുകയായിരുന്നുവെന്ന് സെൻകുമാർ പറഞ്ഞു.\nചോദ്യം ചെയ്ത സമയം തെളിവില്ലെന്നാണ് ഞാന് പറഞ്ഞത്. തെളിവ് ശേഖരിച്ചിട്ട് വേണമായിരുന്നു ചോദ്യം ചെയ്യല്. വാരികയില് വന്നത് അര്ദ്ധ സത്യങ്ങളാണെന്നും അദ്ദേഹം മാധ്യമങ്ങളോട് പറഞ്ഞു.\nദിലീപിനെതിരെ തെളിവൊന്നും ലഭിച്ചിട്ടില്ലെന്നും എഡിജിപി ബി സന്ധ്യയുടെ പബ്ലിസിറ്റി സ്റ്റാണ്ടാണ് കേസില് നടക്കുന്നതെന്നും സെന്കുാമാര് സമകാലിക മലയാളത്തിന് അനുവദിച്ച അഭിമുഖത്തില് പറഞ്ഞിരുന്നു. എഡിജിപി ബി സന്ധ്യയാണ് എല്ലാം ചെയ്യുന്നതെന്ന് വരുത്തുന്നത് കൊണ്ട് കേസ് തുലഞ്ഞ് പോകും. അന്വേഷണ സംഘത്തെ നയിക്കുന്ന ഐജി ദിനേന്ദ്ര കശ്യപിനെ ഒന്നും അറിയിക്കാത്തതു കൊണ്ട് സന്ധ്യ ഒറ്റക്ക് അന്വേഷിക്കേണ്ട എന്ന് ഞാന് നിര്ദേ ശം കൊടുത്തു. അങ്ങനെയൊരു നിർദ്ദേശം നൽകിയത് വിഷമമായി എന്ന് സന്ധ്യ പറഞ്ഞു. നിങ്ങൾ അഹങ്കാരമാണ് ചെയ്യുന്നതെന്ന് ഞാൻ സന്ധ്യയോ‍ട് പറഞ്ഞിരുന്നു. നളിനി നെറ്റോയും എം വി ജയരാജനും ടോമിന് തച്ചങ്കരിയും ചേര്ന്ന കോക്കസ് മുഖ്യമന്ത്രിയെ കുരങ്ങു കളിപ്പിക്കുകയാണെന്നും സെന്കു്മാര് പറയുന്നു.\nകേസില് ഇതുവരെ സര്ക്കാ്രിന്റെനയോ സിപിഎമ്മിന്റെ0യോ ഇടപെടല് ഉണ്ടായിട്ടില്ല. . ദിലീപിനെതിരേ ഇതുവരെ ഒരു തെളിവുമില്ല, പൾസർ സുനി മുൻപും ഈ രീതിയില് ഒന്നിലധികം നടിമാരോട് പെരുമാറിയിട്ടുള്ളയാളാണ്. മഞ്ജു വാര്യരെ തെറ്റിച്ചത് ഈ നടിയാണെന്നും അതുകൊണ്ടുള്ള വിരോധമാണെന്നുമാണ് ഇപ്പോള് പറയുന്നത്. മഞ്ജു വാര്യര് തെറ്റിപ്പോയിക്കഴിഞ്ഞ് ദിലീപ് സന്തോഷമായി വേറെ കല്യാണവും കഴിഞ്ഞിട്ടാണോ ഇത് ചെയ്യാന് പോകുന്നതെന്നും സെന്കുിമാര് അഭിമുഖത്തില് സംശയം പ്രകടിപ്പിച്ചു.


Looking For Risk-Free Income? The Recommendable Schemes A Senior Citizens Should Consider | റിസ്‌ക് ഇല്ലാത്ത നിക്ഷേപമാണോ നിങ്ങളുടെ ലക്ഷ്യം? മുതിര്‍ന്ന പൗരന്മാര്‍ക്ക് തിരഞ്ഞെടുക്കുവാനിതാ5സുരക്ഷിത നിക്ഷേപ പദ്ധതികള് - Malayalam Goodreturns\n» റിസ്‌ക് ഇല്ലാത്ത നിക്ഷേപമാണോ നിങ്ങളുടെ ലക്ഷ്യം? മുതിര്‍ന്ന പൗരന്മാര്‍ക്കായിതാ5സുരക്ഷിത നിക്ഷേപ പദ്ധതികള്\nUpdated: Saturday, June 26, 2021, 11:54 [IST]\nസ്ഥിര നിക്ഷേപങ്ങളുടെ പലിശ നിരക്കുകള് മുന്‍നിര ബാങ്കുകളെല്ലാം കുറച്ചു കൊണ്ടിരിക്കുകയാണ്. മൂലധനത്തിന്മേലുള്ള സുരക്ഷിതത്വവും സ്ഥിരമായ ആദായവും ആഗ്രഹിച്ച് നിക്ഷേപം നടത്തുന്ന റിസ്‌ക് എടുക്കാന് താത്പര്യമില്ലാത്ത നിക്ഷേപകരാണ് ഇതോടെ ആശങ്കയിലായിരിക്കുന്നത്. പ്രധാന ബാങ്കുകളെല്ലാം തന്നെ മുതിര്‍ന്ന പൗരന്മാര്‍ക്ക് സാധാരണ നിക്ഷേപകര്‍ക്ക് നല്‍കുന്നതിനേക്കാളും ഉയര്‍ന്ന പലിശ നിരക്ക് സ്ഥിര നിക്ഷേപത്തിന്മേല് നല്‍കി വരുന്നുണ്ട്.5വര്‍ഷം മുതല് 10 വര്‍ഷം വരെയുള്ള നിക്ഷേപങ്ങള്‍ക്ക് മുതിര്‍ന്ന പൗരന്മാര്‍ക്ക് ലഭിക്കുന്ന പരമാവധി പലിശ നിരക്ക്6ശതമാനം വരെയാണ്.\nമുതിര്‍ന്ന പൗരന്മാര്‍ക്കുള്ള മികച്ച നിക്ഷേപ പദ്ധതികള്\nഅതിനൊപ്പം ചെറുകിട നിക്ഷേപ പദ്ധതികളുടെ പലിശ നിരക്ക് അടുത്ത പാദത്തില് സര്‍ക്കാര് പുതുക്കി നിശ്ചയിക്കുന്നതിനുള്ള സാധ്യതകളും സാമ്പത്തീക മേഖലയിലെ വിദഗ്ധര് മുന്നില് കാണുന്നു. നിലവില് ലഭിക്കുന്ന പലിശ നിരക്കിനേക്കാള് കുറഞ്ഞ നിരക്കായിരിക്കും ചെറുകിട നിക്ഷേപ പദ്ധതികളില് നിന്നും തുടര്‍ന്ന് ലഭിക്കും. ഈ സാഹചര്യത്തില് സുരക്ഷിതമായ നിക്ഷേപവും സ്ഥിരമായ വരുമാനവും ആഗ്രഹിക്കുന്ന മുതിര്‍ന്ന പൗരന്മാരായ നിക്ഷേപകര്‍ക്ക് തെരഞ്ഞെടുക്കാവുന്ന മികച്ച അഞ്ച് നിക്ഷേപ പദ്ധതികള് ഏതൊക്കെയാണെന്ന് നമുക്കൊന്ന് പരിശോധിക്കാം.\n1. സീനിയര് സിറ്റിസണ് സേവിംഗ്‌സ് സ്‌കീം (എസ്‌സിഎസ്എസ്)\nഅഞ്ച് വര്‍ഷത്തേക്കുള്ള നിക്ഷേപ പദ്ധതിയാണ് സീനിയര് സിറ്റിസണ് സേവിംഗ്‌സ് സ്‌കീം അഥവാ എസ്‌സിഎസ്എസ്. ഒരു വ്യക്തിയ്ക്ക് ഒന്നിലധികം അക്കൗണ്ടുകള് എസ്‌സിഎസ്എസില് ആരംഭിക്കുവാന് സാധിക്കും. എന്നാല് അതേ സമയം എത്ര അക്കൗണ്ടുകള് സ്വന്തം പേരില് ഉണ്ടെങ്കിലും ഒരു വ്യക്തിയ്ക്ക് നടത്താവുന്ന പരമാവധി നിക്ഷേപം 15 ലക്ഷം രൂപയായി പരിമിതപ്പെടുത്തിയിട്ടുണ്ട്. സാമ്പത്തീക വര്‍ഷത്തിലെ ഓരോ പാദത്തിലും എസ്‌സിഎസ്എസ് പദ്ധതിയുടെ പലിശ നിരക്ക് സര്‍ക്കാര് പുതുക്കി നിശ്ചയിക്കും.\nനിലവിലെ ഏപ്രില് - ജൂണ് പാദത്തിലെ പലിശ നിരക്ക് 7.4 ശതമാനമാണ്. നിങ്ങള് ഏത് പലിശ നിരക്കിലാണോ നിക്ഷേപം നടത്തുന്നത്, അതേ നിരക്കിലായിരിക്കും നിക്ഷേപ കാലാവധി അവസാനിക്കുന്നത് വരെ നിങ്ങള്‍ക്ക് പലിശ ലഭിക്കുക. നിക്ഷേപത്തിന് ശേഷം പലിശ നിരക്കില് വരുന്ന മാറ്റം നിങ്ങളുടെ നിക്ഷേപത്തെ ബാധിക്കില്ല എന്നര്‍ഥം.\nഎസ്‌സിഎസ്എസ് പദ്ധതിയില് നിന്നും ലഭിക്കുന്ന പലിശ ആദായം പൂര്‍ണമായും നികുതി ബാധ്യതയുള്ളവയാണ്. മറ്റു ശ്രോതസ്സുകളില് നിന്നുള്ള വരുമാനം എന്നതിന് കീഴിലാണ് അത് കാണിക്കേണ്ടത്.\n2. പോസ്റ്റ് ഓഫീസ് മന്ത്‌ലി ഇന്‍കം സ്‌കീം (പിഒഎംഐഎസ്)\nപോസ്റ്റ് ഓഫീസ് മന്ത്‌ലി ഇന്‍കം സ്‌കീം അഥവാ പിഒഎംഐഎസ് എന്നതും5വര്‍ഷത്തേക്കുള്ള നിക്ഷേപ പദ്ധതിയാണ്. ഒരിക്കല് നിക്ഷേപം നടത്തിയാല് നിക്ഷേപ കാലാവധി അവസാനിക്കും വരെ അതേ പലിശ നിരക്കായിരിക്കും നിക്ഷേപകന് ലഭിക്കുക. നിലവിലെ ഏപ്രില് - ജൂണ് പാദത്തില# ലഭിച്ചുകൊണ്ടിരിക്കുന്ന പലിശ നിരക്ക് 6.6 ശതമാനമാണ്. ഒരാള്‍ക്ക് പിഒഎംഐഎസ് പദ്ധതിയില് നിക്ഷേപിക്കുവാന് സാധിക്കുന്ന പരമാവധി തുക 4.5 ലക്ഷം രൂപയാണ്. എന്നാല് ജോയ്ന്റ് അക്കൗണ്ടുകളാണെങ്കില്9ലക്ഷം രൂപ വരെ നിക്ഷേപം നടത്താം. പേര് സൂചിപ്പിക്കും പോലെ തന്നെ ഓരോ മാസവുമാണ് പദ്ധതിയില് നിന്നും നിക്ഷേപകന് പലിശ ലഭിക്കുക.\n3. പ്രധാന് മന്ത്രി വയ വന്ദന യോജന (പിഎംവിവിവൈ)\nപ്രധാന് മന്ത്രി വയ വന്ദന യോജന പദ്ധതി 2023 മാര്‍ച്ച് 31 വരെ കേന്ദ്ര സര്‍ക്കാര് ദീര്‍ഘിപ്പിച്ചിട്ടുണ്ട്. 7.40 ശതമാനം നിരക്കിലാണ് പദ്ധതിയ്ക്ക് കീഴില് ഇപ്പോള് പ്രതിമാസ പെന്‍ഷന് നല്‍കി വരുന്നത്. ഓരോ സാമ്പത്തീക വര്‍ഷത്തിന്റെയും തുടക്കത്തില് ഏപ്രില് 1ന് പദ്ധതിയുടെ പലിശ നിരക്ക് സര്‍ക്കാര് പുതുക്കി നിശ്ചയിക്കും. അതിനനുസരിച്ച് നിക്ഷേപകരുടെ പെന്‍ഷന് തുകയിലും മാറ്റം വരും. 10 വര്‍ഷത്തേക്കുള്ള ഈ നിക്ഷേപ പദ്ധതിയില് പരമാവധി നിക്ഷേപിക്കുവാന് സാധിക്കുന്ന തുക 15 ലക്ഷം രൂപയാണ്.\n4. ഫ്‌ളോട്ടിംഗ് റേറ്റ് സേവിംഗ്‌സ് ബോണ്ടുകള്\n7 വര്‍ഷ നിക്ഷേപ കാലയളവാണ് ഫ്‌ളോട്ടിംഗ് റേറ്റ് സേവിംഗ്‌സ് ബോണ്ടുകള്‍ക്കുള്ളത്. ഓരോ മാസത്തിലും പലിശ നിരക്ക് പുതുക്കി നിശ്ചയിച്ചുകൊണ്ടിരിക്കും. ജനുവരി 1, ജൂലൈ 1 എന്നിങ്ങനെ രണ്ട് തവണകളായാണ് ഓരോ വര്‍ഷവും നിക്ഷേപകന് പലിശ നിരക്ക് നല്‍കുക. നിലവില് ഫ്‌ളോട്ടിംഗ് റേറ്റ് സേവിംഗ്‌സ് ബോണ്ടുകളില് ലഭിക്കുന്ന പലിശ നിരക്ക് 7.15 ശതമാനമാണ്. ഈ പലിശ നിരക്ക് പൂര്‍ണമായും നികുതി ബാധ്യതയുള്ളവയുമാണ്. പദ്ധതിയില് നിക്ഷേപിക്കാവുന്ന പരമാവധി തുകയ്ക്ക് പരിധിയില്ല.\n5. ബാങ്ക് സ്ഥിര നിക്ഷേപങ്ങള്\nമുതിര്‍ന്ന പൗരന്മാര് എപ്പോഴും ഏറ്റവും സുരക്ഷിതത്വത്തോടെ കാണുന്ന നിക്ഷേപ പദ്ധതിയാണ് ബാങ്കുകളിലെ സ്ഥിര നിക്ഷേപങ്ങള്. എന്നാല് പലിശ നിരക്ക് കുത്തനെ കുറഞ്ഞു കൊണ്ടിരിക്കുന്നതിനാല് ബാങ്കുകളിലെ സ്ഥിര നിക്ഷേപങ്ങളുടെ ആകര്‍ഷണീയത കുറഞ്ഞു വരികയാണ്. നിലവില് രാജ്യത്തെ മുന്‍നിര ബാങ്കുകള് പരമാവധി6ശതമാനം വരെയാണ്5മുതല് 10 വര്‍ഷം വരെ കാലയളവിലേക്കുള്ള മുതിര്‍ന്ന പൗരന്മാരുടെ സ്ഥിര നിക്ഷേപങ്ങള്‍ക്ക് നല്‍കുന്ന പലിശ നിരക്ക്. ചില സ്‌മോള് ഫിനാന്‍സ് ബാങ്കുകള്7ശതമാനത്തിന് മുകളില് പലിശ നിരക്ക് മുതിര്‍ന്ന പൗരന്മാരുടെ സ്ഥിര നിക്ഷേപങ്ങള്‍ക്ക് നല്‍കുന്നുണ്ട്.\nLooking For Risk-Free Income? The Recommendable Schemes A Senior Citizens Should Consider | റിസ്‌ക് ഇല്ലാത്ത നിക്ഷേപമാണോ നിങ്ങളുടെ ലക്ഷ്യം? മുതിര്‍ന്ന പൗരന്മാര്‍ക്ക് തിരഞ്ഞെടുക്കുവാനിതാ5സുരക്ഷിത നിക്ഷേപ പദ്ധതികള്\nLooking For Risk-Free Income? The Recommendable Schemes A Senior Citizens Should Consider


വിളിച്ചിട്ടില്ലെന്ന് തന്ത്രി പറഞ്ഞെങ്കില് അതാണ് ശരി; ‘നിയമോപദേശ’ത്തില് മലക്കം മറിഞ്ഞ് ശ്രീധരന്‍പിള്ള | Gramajyothi News\nവിളിച്ചിട്ടില്ലെന്ന് തന്ത്രി പറഞ്ഞെങ്കില് അതാണ് ശരി; ‘നിയമോപദേശ’ത്തില് മലക്കം മറിഞ്ഞ് ശ്രീധരന്‍പിള്ള\nNovember 10, 2018 6:35 pm Published by : Web Desk\nകോഴിക്കോട്: ശബരിമല തന്ത്രി വിളിച്ചെന്ന നിലപാട് മാറ്റി ബിജെപി അധ്യക്ഷന് പിഎസ് ശ്രീധരന്‍പിള്ള. വിളിച്ചിട്ടില്ലെന്ന് തന്ത്രി പറഞ്ഞെങ്കില് അതാണ് ശരിയെന്നും ശ്രീധരന്‍പിള്ള പറഞ്ഞു. തന്ത്രി എന്നല്ല തന്ത്രി കുടുംബത്തിലെ ആരോ വിളിച്ചെന്നാണ് ഉദ്ദേശിച്ചത്. ആരാണ് വിളിച്ചതെന്ന് ഓര്‍മ്മയില് ഇല്ലെന്നും ശ്രീധരന്‍പിള്ള പറഞ്ഞു.\nകോഴിക്കോട് യുവമോര്‍ച്ചാ പ്രസംഗത്തിനിടെയായിരുന്നു ശ്രീധരന്‍പിളളയുടെ വിവാദ പ്രസംഗം. ശബരിമലയില് യുവതികള് പ്രവേശിച്ചാല് നട അടക്കുമെന്ന പരാമര്‍ശത്തിന് മുന്‍പായി തന്ത്രി തന്നെ വിളിച്ചിരുന്നെന്നും നിയമോപദേശം തേടിയെന്നുമാണ് ശ്രീധരന്‍പിള്ള പറഞ്ഞത്. ഇതിനെതിരെ മുഖ്യമന്ത്രിയുള്‍പ്പടെയുള്ള ആളുകള് രംഗത്തെത്തിയിരുന്നു. ഇക്കാര്യത്തില് ആദ്യമൊന്നുവിശദീകരിക്കാന് ശ്രീധരന്‍പിള്ള തയ്യാറായിരുന്നില്ല. എന്നാല് ശ്രീധരന്‍പിള്ളയില് നിന്ന് നിയമോപദേശം തേടിയിട്ടില്ലെന്ന് തന്ത്രി ദേവസ്വം ബോര്‍ഡില് നിലപാട് വ്യക്തമാക്കിയതിന് പിന്നാലെയാണ് ബിജെപി അധ്യക്ഷന്റെ നിലപാട് മാറ്റം


ഹിതപരിശോധന ആവശ്യം തള്ളി; ബ്രിട്ടന് യൂറോപ്യന് യൂണിയനില് നിന്നും പുറത്തേക്കെന്ന് തെരേസെ മെ\n95 ശതമാനം എം.പിമാരും പുറത്തുപോകലിനെ അനുകൂലിച്ചിട്ടുണ്ടെന്നും തെരേസെ മെ\n23 Oct, 2018 at 03:14 AM\nബ്രിട്ടന് യൂറോപ്യന് യൂണിയനില് നിന്നും പുറത്ത് പോകുമെന്ന് ബ്രിട്ടീഷ് പ്രധാനമന്ത്രി തെരേസെ മെ. 95 ശതമാനം എം.പിമാരും പുറത്തുപോകലിനെ അനുകൂലിച്ചിട്ടുണ്ടെന്നും തെരേസെ മെ പറഞ്ഞു. ഐറിഷ് അതിര്‍ത്തിയുമായി ബന്ധപ്പെട്ട പ്രശ്നം മാത്രമാണ് നിലവിലുള്ളതെന്നും അവര് കൂട്ടിച്ചേര്‍ത്തു.\nയൂറോപ്യന് യൂണിയനില് നിന്നും പുറത്ത് പോകാനുള്ള ബ്രിട്ടന്‍റെ തീരുമാനത്തില് മാറ്റമില്ല. എല്ലാ തലത്തിലും ബ്രിട്ടന് പുറത്ത് പോകും എന്നാണ് പ്രധാനമന്ത്രിയുടെ വാക്കുകളില് നിന്നും മനസ്സിലാകാന് സാധിക്കുന്നത്. വീണ്ടും ഹിത പരിശോധന നടത്തണമെന്ന ആവശ്യം തെരേസെ മെ തള്ളി. കഴിഞ്ഞ ദിവസം ഈ ആവശ്യവുമായി ലക്ഷകണക്കിന് ജനങ്ങളാണ് തെരുവില് ഇറങ്ങിയത്. എന്നാല് മെ ഇക്കാര്യം പരിഗണിച്ചില്ല.\nവടക്കന് അയര്‍ലന്‍ഡിലും റിപ്പബ്ലിക് ഓഫ് അയര്‍ലന്‍ഡിലും സ്വതന്ത്ര വ്യാപാരം സാധ്യമാകുന്ന കരാര് വേണമെന്നാണ് തെരേസ മേയുടെ ആവശ്യം. എന്നാല് യൂറോപ്യന് യൂണിയനില് നിന്നും പുറത്ത് പോയാല് യൂണിയനിലെ അംഗ രാജ്യങ്ങള് ഇത് അംഗീകരിക്കില്ല. അയര്‍ലന്‍ഡുമായുള്ള വ്യാപാര കരാര് പോലുള്ള വിഷയങ്ങളാണ് ബ്രിട്ടന് ഇപ്പോള് പ്രധാനമായും നേരിടുന്ന പ്രശ്നങ്ങള്. ഡിസംബറില് ചേരുന്ന യൂറോപ്യന് യൂണിയന് ഉച്ചക്കോടിക്ക് മുന്‍പ് ഒരു കരാറില് എത്താന് സാധിക്കുമെന്നാണ് ബ്രിട്ടന്‍റെ പ്രതീക്ഷ.\nക്രീമിയക്കടുത്ത് ചരക്കു കപ്പലുകള്‍ക്ക് തീപിടിച്ച് 11പേര് മരിച്ചു. രണ്ട് കപ്പലുകളാണ് അപകടത്തില് പെട്ടത്. 14 പേരെ രക്ഷപ്പെടുത്തി\nസിറിയയില് നിന്ന് സൈന്യത്തെ പിന്‍വലിക്കാനുള്ള അമേരിക്കയുടെ തീരുമാനം വേണ്ടത്ര ആലോചനയില്ലാതെയാണെന്ന് യു എസ് മുന് സ്ഥാനപതി


Janmabhumi| ഫെബ്രുവരി 1 മുതല് പുതുക്കിയ നിരക്ക്; ഇനി വലിയ ബോട്ടിലുകളിലും മദ്യം ലഭ്യം, പ്ലാസ്റ്റിക് കുപ്പികള് ഒഴിവാക്കാനും ബീവറേജസ് കോര്‍പ്പറേഷന് നിര്‍ദ്ദേശം\nഫെബ്രുവരി 1 മുതല് പുതുക്കിയ നിരക്ക്; ഇനി വലിയ ബോട്ടിലുകളിലും മദ്യം ലഭ്യം, പ്ലാസ്റ്റിക് കുപ്പികള് ഒഴിവാക്കാനും ബീവറേജസ് കോര്‍പ്പറേഷന് നിര്‍ദ്ദേശം\nJanuary 27, 2021, 03:40 p.m.\nവലിയ ബോട്ടിലുകളില് മദ്യം വാങ്ങുന്നതോടെ വില്‍പ്പനശാലകളില് ആളുകള് അടിക്കടി എത്തുന്ന സാഹചര്യവും തിരക്കും കുറയ്ക്കാനാകുമെന്നാണ് പ്രതീക്ഷിക്കുന്നത്.\nതിരുവനന്തപുരം: സംസ്ഥാനത്തെ ബീവറേജ് ഔട്‌ലെറ്റുകളില് വലിയ ബോട്ടിലുകളിലും മദ്യം ലഭ്യമാക്കാന് ഒരുങ്ങുന്നു. രണ്ടേകാല് ലിറ്ററിന്റേയും ബോട്ടിലുകളിലും ഇനിമുതല് മദ്യം വില്‍പ്പനയ്‌ക്കെത്തിക്കാനാണ് തീരുമാനിച്ചിരിക്കുന്നത്. ഒപ്പം ഘട്ടം ഘട്ടമായി പ്ലാസ്റ്റിക് ബോട്ടിലുകളില് മദ്യം വിതരണം ചെയ്യുന്നത് നിര്‍ത്താനും തീരുമാനിച്ചിരിക്കുന്നത്. വിതരണക്കാര്‍ക്ക് ഇതുസംബന്ധിച്ച് ബീവറേജസ് കോര്‍പ്പറേഷന് കത്ത് നല്‍കി കഴിഞ്ഞു.\nഅതേസമയം പുതുക്കിയ മദ്യവില അടുത്തമാസം ഒന്ന് മുതല് നിലവില് വരും. വിതരണക്കാര് ബെവ്‌കോയ്ക്ക് നല്‍കുന്ന അടിസ്ഥാന വിലയില് നിന്നും ഏഴ് ശതമാനം അധികനിരക്കാണ് ഈടാക്കുക. ഇതുസംബന്ധിച്ച് സംസ്ഥാന സര്‍ക്കാര് നിര്‍ദ്ദേശം നല്‍കി കഴിഞ്ഞു. അതേസമയം കൊറോണ വൈറസിനെ തുടര്‍ന്ന് ബീവറേജസിന്റെ വില്‍പ്പനയിലും ഇടിവ് ഉണ്ടായിട്ടുണ്ട്. ഇതോടെ മദ്യ വില്‍പ്പന ശാലകളിലെ തിരക്ക് കുറയ്ക്കുന്നതിനായി ബീവറേജസ് കൊണ്ടുവന്ന ബെവ്ക്യൂ ആപ്പ് പിന്‍വലിക്കുകയും ബാറുകള് പാഴ്‌സല് വില്‍പ്പന അവസാനിപ്പിച്ച് പ്രവര്‍ത്തനം തുടങ്ങുകയും ചെയ്തു.\nവലിയ ബോട്ടിലുകളില് മദ്യം വാങ്ങുന്നതോടെ വില്‍പ്പനശാലകളില് ആളുകള് അടിക്കടി എത്തുന്ന സാഹചര്യവും തിരക്കും കുറയ്ക്കാനാകുമെന്നാണ് പ്രതീക്ഷിക്കുന്നത്. കൂടാതെ മദ്യവില കൂടുന്ന സാഹചര്യത്തില് വലിയ ബോട്ടിലുകളില് വാങ്ങുന്നത് ഉപഭോക്താക്കള്‍ക്ക് ലാഭകരമായേക്കും. ബെവ്‌കോയുടെ വരുമാനവും ഇടിയില്ല. പ്ലാസ്റ്റിക് നിരോധനത്തിന്റെ ഭാഗമായി ഫെബ്രുവരി ഒന്ന് മുതല് വിതരണത്തിനെത്തുന്ന 750 മില്ലി ലിറ്റര് മദ്യം ചില്ലുകുപ്പികളില് ആയിരിക്കും.\nവിദേശമദ്യമില്ല: കള്ളുവാങ്ങാന് തിരക്ക്\nമാഹിയില് അധിക നികുതി കുറച്ചു; കേരളത്തിലേക്ക് മദ്യക്കടത്ത് വര്‍ധിക്കുന്നു


അതുമിതും കറു മുറു: ബിനുവിന്റെ കല്യാണത്തലേന്ന്\nനാളെ 31-10-2010 അയലത്തെ ബിനുവിന്റെ കല്യാണമാണ്. ഡോക്ടര് ബിനു ആലപ്പാട്. കല്യാണത്തലേന്നാണല്ലോ ശരിക്കും ആഘോഷം. അവിടെ ഞാന് ഇന്ന് എന്റെ മക്കളൊടൊത്ത് പോയി. അവിടെ കുറേ കുട്ട്യോളെ കണ്ടപ്പോള് എനിക്ക് സന്തോഷമായി. ഞാന് അവരുടെ കൂടെ കളിക്കാനിരുന്നു.\nഎന്റെ കൊച്ചുകൂട്ടുകാരി നിതിക, കൂട്ടുകാരന് കേവിന് എന്നിവര് ഈ വീട്ടിലെ അന്തേവാസികളാണ്. അയല് വാസികളായ മിക്കവരും അവിടെ എത്തിയിട്ടുണ്ട്. മേഴ്സിയുടെ പേരക്കുട്ടികളും, മകളും മരുമകനും പിന്നെ മല്ലികയും മകള് മിനിയും പിന്നെ ചുറ്റുവട്ടത്തുള്ള മിക്കവരും അവിടെ ഉണ്ടായിരുന്നു.\nക്ലീറ്റസ്, ഡോ പ്രകാശന്, ഡോ ഭൂഷന് അവരുടെ ഭാര്യമാരായ ശ്യാമ രാജി എന്നിവരും, രാജിയുടെ അമ്മയും ഞങ്ങളുടെ അമ്മായിയുമായ ബേബി അമ്മായിയും, പണ്ടത്തെ അയല് വാസി അംബികാ മേനോനും അങ്ങിനെ ചുറ്റുവട്ടത്തുള്ള പലരേയും കണ്ടു. കിക്കുവിനെ ഡോ കൃഷ്ണകുമാര് കണ്‍ടില്ല.\nഎന്റെ പേരക്കിടാവ് കുട്ടാപ്പു എന്ന് വിളിക്കുന്ന ആദിത്യന് ഒരു പക്ഷെ കരഞ്ഞേക്കുമെന്ന് വിചാരിച്ച് ഞങ്ങള് വേഗം വീട്ടിലേക്ക് വിട്ടു.\nപിന്നെ ആ വീട്ടിലെ വലിയ മരുമകള് [നിതികയുടെ അമ്മ] ദിവ്യയുടെ ചേച്ചിയേയും കുട്ട്യോളേയും കണ്ടു. പിന്നെ ബിനുവിന്റെ സഹോദരി ഭാഗ്യയും ഹബ്ബിയും ഭാഗ്യയുടെ ന്യൂ ബോണ് ബേബിയും ഉണ്ടായിരുന്നു.\nകല്യാണത്തലേന്ന് ആഘോഷത്തിന്നിടക്ക് അല്പം മദ്യപാനം പതിവുള്ളതാണ്. പക്ഷെ അവിടെ ഒന്നും കണ്‍ടില്ല. ഇനി എന്നെ വിളിക്കാന് മറന്നതാണോ എന്നും അറിയില്ല. ജെസ്സി എന്നെ മുകളിലേക്ക് വിളിച്ചു ഭക്ഷണത്തിന്. ഞാന് അവിടെ ഇരുന്ന് ഡിന്നര് കഴിക്കുമ്പോള് എന്റെ മകന് ജയേഷ്, മരുമകന് പ്രവീണ് എന്നിവരെ കണ്ടില്ല. അപ്പോള് ഞാന് വിചാരിച്ചു അവര് അഛനെ വിളിക്കാതെ സ്മോള് അടിക്കാന് പോയിരിക്കുമെന്ന്.\nമകനോട് ചോദിച്ചപ്പോള് അവന് ഒരാഴ്ചയായി കുടിക്കാറില്ലത്രെ. ഇന്ന് ശനിയാഴ്ച വീക്കെന്‍ഡ് ആണ്. ഞാന് അമിതമായി മദ്യപിക്കുന്ന ദിവസം. ഭക്ഷണം വളരെ ഗുഡ് ആയിരുന്നു. ജെസ്സിയുടെ തെക്കന് സ്റ്റൈല് മീന് കറിയും മരുമകള് ദിവ്യയുടെ മാള സ്റ്റൈല് മാങ്ങയിട്ട് വെച്ച ചെമ്മീന് കറിയും, പിന്നെ സ്പെഷല് കട്ട് കൂര്‍ക്ക ഉപ്പേരി, മാങ്ങാ അച്ചാര്, കാളന്, കട്ട്ലറ്റ്, ചിക്കന് കറി, ബീഫ് ഫ്രൈ തുടങ്ങി – പിന്നെ സലാഡ്സ് എല്ലാം ഉണ്ടായിരുന്നു.\nജെസ്സിയുടെ മരുമകള് ദിവ്യയുടെ മാളയിലുള്ള വീട്ടിലേക്ക് ഒരു ദിവസം പോകണമെന്ന് വിചാരിച്ച് കുറേ ആയി. പറ്റിയില്ല. ഇനി വരുന്ന രണ്ടാമത്തെ മരുമകളുടെ വീട് അങ്ങ് പാലായിലാണ്. അവിടെ പോകണം. എല്ലായിടത്തും പോകണം എന്നൊക്കെ വിചാരിക്കുകയല്ലാതെ പോയിക്കിട്ടുന്നില്ല.\nപണ്ട് ദിവ്യയോടെ മാളക്ക് ഒരു ദിവസം കൊണ്ട് പോകണം എന്നൊക്കെ പറഞ്ഞിരുന്നു എന്ന് തോന്നുന്നു. ആരും എന്നെ കൊണ്ടോയില്ല. മാളയില് ദിവ്യയുടെ വീട്ടില് ചെമ്മീന് കൃഷിയും മറ്റും ഉണ്ടെന്ന് ആരോ പറഞ്ഞു. എനിക്ക് ചെമ്മീന് അത്ര ഇഷ്ടമില്ല. ഇഷ്ടം കണ്ണനും കടുവും ആണ്. [കുന്നംകുളം ഭാഷയാണ് കണ്ണന്, കടു] ഇവിടെ തൃശ്ശൂരില് വേറെ എന്തോ ആണ് – ഓര്‍മ്മ വരുന്നില്ല. ഞങ്ങളുടെ നാട്ടില് പുഞ്ചപ്പാടത്ത് നിന്നും പാടത്തിന്റെ അരികിലുള്ള കുളത്തില് നിന്നുമാണ് ഇത്തരം കായല് മീനുകള് കിട്ടുക.\nമഴക്കാലത്ത് പണ്ടൊക്കെ രാഘവേട്ടനും വേലായുധേട്ടനും കുരുത്തി, ഒറ്റില് മുതലായ സാമഗ്രികള് കൊണ്ട് ഈ വക മീനുകളെ പിടിക്കാറുണ്ട്. എനിക്ക് കണ്ണന് മീന് മാങ്ങയിട്ട് വെക്കുന്നതാണ് ഇഷ്ടം. ചെറുവത്താനിയിലെ തറവാട്ടില് വല്ലപ്പോഴും പോകുമ്പോള് ചിലപ്പോള് കിട്ടാറുണ്ട്.\nതൃശ്ശൂരിലെ ശക്തന് മാര്‍ക്കറ്റില് ഇവ സുലഭം. പക്ഷെ ഞാന് വാങ്ങാറില്ല. അവയെ ചിലപ്പോള് ശരിക്കും കൊല്ലാതെ തൊലി പൊളിക്കുന്നത് കാണാം. അത് കണ്ട് നില്‍ക്കാനാവില്ല.\nകുട്ട്യോളുടെ ചില ഫോട്ടോകള് ഇവിടെ ചേര്‍ക്കാം. ശേഷം നാളെ കല്യാണത്തിന് ശേഷം. കെട്ട് ബസലിക്കാ ചര്‍ച്ചിലും [പുത്തന് പള്ളി] ഭക്ഷണം കാസിനോ ഹോട്ടലിലും.\nബിനുവിന് വിവാഹമംഗളാശംസകള് നേരുന്നു.\nTHERE IS TYPING ERRORS. THIS IS HAPPENING WHILE COPYING FORM WORD FORMAT AND PASTING TO BLOG TEMPLATE. CORRECTIONS SHALL DONE LATER ONLY. KINDLY EXCUSE.\nPosted by ജെ പി വെട്ടിയാട്ടില് at 10:34 AM\nLabels: ബിനുവിന്റെ കല്യാണത്തലേന്ന്\nജെ പി വെട്ടിയാട്ടില് October 30, 2010 at 10:54 AM\nമഴക്കാലത്ത് പണ്ടൊക്കെ രാഘവേട്ടനും വേലായുധേട്ടനും കുരുത്തി, ഒറ്റില് മുതലായ സാമഗ്രികള് കൊണ്ട് ഈ വക മീനുകളെ പിടിക്കാറുണ്ട്. എനിക്ക് കണ്ണന് മീന് മാങ്ങയിട്ട് വെക്കുന്നതാണ് ഇഷ്ടം. ചെറുവത്താനിയിലെ തറവാട്ടില് വല്ലപ്പോഴും പോകുമ്പോള് ചിലപ്പോള് കിട്ടാറുണ്ട്\njazmikkutty October 31, 2010 at 8:31 AM\nകല്യാണം കഴിഞ്ഞു കാണുമല്ലോ..ഫോട്ടോസും വിശേഷങ്ങളുമായി വേഗം വരൂ....


Astrology| ഇന്നത്തെ ദിവസം നിങ്ങള്‍ക്കെങ്ങനെ? 2022 ജനുവരി പതിമൂന്നിലെ ദിവസ ഫലം അറിയാം| know what the stars have in store for you on 2022 january 13 – News18 Malayalam\nAstrology| ഇന്നത്തെ ദിവസം നിങ്ങള്‍ക്കെങ്ങനെ? 2022 ജനുവരി പതിമൂന്നിലെ ദിവസ ഫലം അറിയാം\nഇന്നത്തെ ദിവസഫലം അറിയാം...\nലാളിത്യത്തോടെയുള്ള നിങ്ങളുടെ പെരുമാറ്റം വളരെയധികം ശ്രദ്ധനേടും. നിങ്ങളുടെ വിനയത്തോടെയുള്ള പെരുമാറ്റത്തിന്റെ പ്രതിഫലം ഈ ദിവസം നിങ്ങളെ തേടി എത്തുന്നതായിരിക്കും. നിങ്ങളുടെ ജന്മ നക്ഷത്രം കൂടുതൽ ശോഭയോടെ നിങ്ങളുടെ ദിവസത്തെ മുന്നോട്ട് നയിക്കും. നിങ്ങളുടെ കഴിവുകൾ തെളിയിക്കാനുള്ള വേദി അവ നിങ്ങൾക്ക് ഒരുക്കി നൽകും. അതിനാൽ നിങ്ങളുടെ നേട്ടത്തിനായി ഇന്നത്തെ ദിവസം പ്രയോജനപ്പെടുത്തുക. ധന നഷ്ടം സംഭവിക്കാതെ ഇരിക്കാൻശ്രദ്ധിക്കുക. നിങ്ങളുടെ പണം വളരെ നന്നായി സൂക്ഷിക്കുക. ഭാഗ്യ ചിഹ്നം - രണ്ട് സ്യൂട്ട്കേസുകൾ\nകുടുംബത്തിൽ നിന്നും വളരെയധികം പിന്തുണ ലഭിക്കും. നിങ്ങളുടെ കുടുംബത്തിൽ നിന്നുള്ള അമിതമായ സ്നേഹ പരിഗണനകൾ നിങ്ങൾക്ക് ഈ ദിവസം അനുഭവിക്കാൻ സാധിക്കും. നിങ്ങൾപ്രണയ ബന്ധത്തിലോ വിവാഹ ബന്ധത്തിലോ ആണെങ്കിൽ നിങ്ങളെക്കുറിച്ച്അനാവശ്യ അനുമാനങ്ങൾ ഉണ്ടാകാൻ സാധ്യതയുണ്ട്. സംഘടിതമായി പ്രവർത്തിക്കുന്നത് വളരെയധികം പ്രയോജനം ചെയ്യും. ഭാഗ്യ ചിഹ്നം - പൂക്കട\nനിങ്ങൾ നിങ്ങൾക്ക് ചുറ്റുമുള്ള വ്യക്തികളെ തിരിച്ചറിയുകയും അവരെ മനസിലാക്കുകയും വിശ്വസിക്കാൻ ആരംഭിക്കുകയും ചെയ്യണം. ഇത് തീർച്ചയായും നിങ്ങളുടെ ദൈനംദിന ജീവിതത്തെ കൂടുതൽ പുരോഗതിയിലേക്ക് നയിക്കും. വളരെ മുൻപ് കഴിഞ്ഞുപോയ ഒരു സംഭവം വീണ്ടും ഈ ദിവസം സംഭവിച്ചേക്കാം. ദാന ധർമങ്ങൾ ചെയ്യുക. നിങ്ങളുടെ മനസിന് സ്വയം തൃപ്തി വരുന്ന രീതിയിൽ ദാനം നൽകുക. ദാന ധർമം ഏറെ പവിത്രമായതാണ്. അതിനാൽഅത് നിങ്ങളെ ഊർജത്തോടെ മുന്നോട്ട് നയിക്കും.\nഭാഗ്യ ചിഹ്നം - ഈ ദിവസത്തിലെ സൂര്യാസ്തമയം\nനിങ്ങളിൽ അധിഷ്ഠിതമായ എല്ലാ ജോലികളും കൃത്യസമയത്ത് പൂർത്തിയാക്കാൻ ശ്രദ്ധിക്കുക. ഇത് നിങ്ങൾക്ക് വളരെയധികം വെല്ലുവിളി നിറഞ്ഞ കാര്യമായേക്കാം. എന്നിരുന്നാൽ പോലും നിങ്ങളെ ഏല്പിച്ച ജോലികളെല്ലാം നിങ്ങൾ ശരിയായി കൃത്യസമയത്തു ചെയ്തു നൽകുക. ഇത് നിങ്ങളെ ക്ഷീണിപ്പിച്ചേക്കാം. കൂടുതൽ ഊർജം ലഭിക്കുന്നതിനായി അതിരാവിലെ ധ്യാനം പരിശീലിക്കുക. യോഗ, ധ്യാനം എന്നിവ നിങ്ങളുടെ ദിവസത്തെ കൂടുതൽ ശോഭനമാക്കും. പ്രശ്നങ്ങൾ അനുഭവിക്കുന്ന നിങ്ങളുടെ സുഹൃത്തിനെ കൂടെ ചേർത്തുനിർത്താൻ ശ്രദ്ധിക്കുക. ഭാഗ്യ ചിഹ്നം - പുതിയ കസേര\nനിങ്ങളുടെ ഒരു പഴയ സുഹൃത്തിനു സാമ്പത്തിക സഹായം ആവശ്യമായി വന്നേക്കാം. നിങ്ങളുടെ സാമ്പത്തിക നില കണക്കിലെടുത്തു നിങ്ങളുടെ സുഹൃത്തിനെ സഹായിക്കാൻ പരമാവധി ശ്രമിക്കുക. കാരണം നിങ്ങളായിരിക്കും നിങ്ങളുടെ സുഹൃത്തിന്റെ പ്രതീക്ഷ. അത് നിലനിർത്തുക. കൂടുതൽ സമ്പാദിക്കാനായി കഠിനാധ്വാനം ചെയ്യേണ്ടതായി വരും. ആരോഗ്യ പ്രശ്നങ്ങൾ ഉണ്ടാകാൻ സാധ്യത ഉണ്ട്. പ്രധാനമായും ദന്തരോഗങ്ങൾ പിടിപെട്ടേക്കാം. ഇവ പിന്നീടേക്ക് മാറ്റി വെക്കാതെ ചികിത്സിച്ച്ഭേദമാക്കണം. ഭാഗ്യ ചിഹ്നം - റബ്ബർ പ്ലാന്റ്\nനിങ്ങൾക്ക് മുൻപിലുള്ള മിഥ്യ ധാരണകൾ മാറും. നിങ്ങൾ യാഥാർഥ്യത്തെ തിരിച്ചറിയാൻ ആരംഭിക്കും. വളരെയധികം തിരക്കുള്ള ദിനമായിരിക്കും ഇത്. ജോലിയോടുള്ള പ്രതിജ്ഞാബദ്ധത നിങ്ങളെ ഉയരങ്ങളിലെത്താൻ സഹായിക്കും. തിരക്കുള്ള ദിവസമായതിനാൽ തന്നെ പ്രധാന കാര്യങ്ങൾവിട്ടു പോകാതിരിക്കാനും മാറ്റി വെക്കാതിരിക്കാനും ശ്രദ്ധിക്കുക. ഭാഗ്യ ചിഹ്നം - വെള്ളി സ്പൂൺ\nആരുമറിയാത്ത ഒരു ഭാരം നിങ്ങൾ മനസ്സിൽ സൂക്ഷിക്കുന്നുണ്ടാകും. ഈ ദിവസത്തിലെ പ്രഭാതത്തിൽ നിങ്ങൾ ഈ കാരണം കൊണ്ടുതന്നെ അസ്വസ്ഥനായിരിക്കും. എന്നാൽ പിന്നീട് കാര്യങ്ങൾ നിയന്ത്രണത്തിൽ വരും. ബന്ധങ്ങളിൽ തെറ്റിദ്ധാരണ ഉണ്ടാകാതിരിക്കാൻ ശ്രദ്ധിക്കുക. എല്ലാവരോടും വ്യക്തമായ ആശയ വിനിമയം നടത്തുക. നിങ്ങളുടെ സഹോദരന് പിന്തുണ ആവശ്യമായി വന്നേക്കാം. ഭാഗ്യ ചിഹ്നം - നീല നിറത്തിലുള്ള സ്പോർട്സ് ബാഗ്\nഈ ദിവസത്തിൽ നിങ്ങൾക്ക് വളരെ പ്രധാനപ്പെട്ട ഒരു യോഗത്തിൽ പങ്കെടുക്കേണ്ടതായി വരും. ഇത് നിങ്ങളുടെ ഭാവി നിർണയിക്കും. മികച്ച രീതിയിൽ യോഗത്തിൽ പങ്കെടുക്കാൻ ശ്രദ്ധിക്കുക. നിങ്ങളുടെ ഭാവിയിലേക്കുള്ള സൂചന ഈ യോഗം കഴിയുന്നതോടെ ലഭിക്കും. ജീവകാരുണ്യ പ്രവർത്തനങ്ങൾ ചെയ്യാൻ നിങ്ങൾക്ക് സാധിയ്ക്കും. ഭാഗ്യ ചിഹ്നം - സ്റ്റെയിൻ ഗ്ലാസ്\nനിങ്ങളുടെ അടുത്ത സുഹൃത്തുക്കളിൽ നിന്നും ചിലർ നിങ്ങളെ മാറ്റി നിർത്തും. എന്നാൽ അത് സദുദ്ദേശത്തോടെ മാത്രം ചെയ്യുന്നതാണ്. എന്നാൽ ആ സഹായം നിങ്ങൾക്ക് ആവശ്യമായി വരില്ല. നിങ്ങളുടെ വീട്ടിലേക്ക് പോകാൻ തയ്യാറെടുക്കുന്ന സമയം നിങ്ങൾ വളരെ സന്തോഷവാനായിരിക്കും. ഭാഗ്യ ചിഹ്നം - പുതിയ ഡയറി\nനിങ്ങൾ ആഗ്രഹിച്ച രീതിയിലുള്ള മനോഹരമായ ദിവസമായിരിക്കും ഇത്. പുതിയ ചില ഉത്തരവാദിത്തങ്ങൾ നിങ്ങളിലേക്ക് എത്തിച്ചേരാം. നിങ്ങളുടെ സാധനങ്ങൾ സുരക്ഷിതമായി സൂക്ഷിക്കുക. കാരണം ഒരു മോഷണം നടക്കാനുള്ള സാധ്യതയുണ്ട്. ഭാഗ്യ ചിഹ്നം - ചുവന്ന ഇഷ്ടിക മതിൽ\nനിങ്ങളുടെ പുതിയ ദിനചര്യയിൽ നിങ്ങൾ സന്തോഷവാനല്ലായിരിക്കാം. പക്ഷേ ഇത് നിങ്ങൾക്ക് ഗുണം ചെയ്യുന്നതായിരിക്കും. പുതിയ നിക്ഷേപങ്ങൾ ഈ ദിവസം നടത്താതിരിക്കുക. കാരണം ഇത് നിങ്ങളെ കൂടുതൽ അപകടത്തിലേക്ക് തള്ളി വിടും. ഒരു പഴയ സുഹൃത്തിനെ അപ്രതീക്ഷിതമായി കണ്ടുമുട്ടുകയോ അല്ലെങ്കിൽ സുഹൃത്തുമായി ഫോണിൽ സംസാരിക്കുകയോ ചെയ്യും. ഭാഗ്യ ചിഹ്നം - തിളങ്ങുന്ന ഇന്റീരിയർ\nനിങ്ങൾക്ക് വളരെ സന്തോഷമുള്ള ദിവസമായിരിക്കും. പ്രിയപ്പെട്ട ഒരാളുമായുള്ള സംഭാഷണം നിങ്ങളെ കൂടുതൽ സന്തോഷിപ്പിക്കും. പരിചയമുള്ള ഒരു വ്യക്തിയുമായി കുറച്ച അകലം പാലിക്കേണ്ടത് അത്യാവശ്യമാണ്. ഭാഗ്യചിഹ്നം - സുവർണ്ണ നക്ഷത്രം


പത്തനംതിട്ട: വിശ്വാസങ്ങളും ആചാരങ്ങളും സംരക്ഷിക്കപ്പെടണമെന്നാണ് താന് ആഗ്രഹിക്കുന്നതെന്ന് കോണ്‍ഗ്രസ് അധ്യക്ഷന് രാഹുല് ഗാന്ധി. വിശ്വാസമായാലും ആചാരമായാലും അത് പ്രകടിപ്പിക്കണം. എന്നാല് ഇത് അക്രമത്തിലേക്ക് നയിക്കരുതെന്ന് രാഹുല് പറഞ്ഞു. പത്തനംതിട്ടയില് യുഡിഎഫ് തിരഞ്ഞെടുപ്പ് പ്രചാരണ പരിപാടിയില് സംസാരിക്കവെയാണ് രാഹുലിന്റെ പരാമര്‍ശം.\nജനങ്ങള്‍ക്ക്് അവരുടെ വിശ്വാസങ്ങളും ആചാരങ്ങളും പ്രകടപ്പിക്കുന്നതിലോ നടത്തുന്നതിലോ കോണ്‍ഗ്രസ് ഒരിക്കലും തടസ്സം നില്‍ക്കില്ല. കേരളത്തിലെ ജനങ്ങളുടെ യുക്തിക്ക് ഞാന് ആ വിഷയം വിട്ട് കൊടുക്കുന്നു. ജനങ്ങള്‍ക്ക് തീരുമാനമെടുക്കാനുള്ള കഴിവുണ്ടെന്നും അദ്ദേഹം പറഞ്ഞു.\nപ്രസംഗത്തിലുടനീളം ശബരിമലയുടെ പേര് പറയാതെയായിരുന്നു രാഹുല് ആചാരവും വിശ്വാസവും സംരക്ഷിക്കണമെന്ന പ്രസ്താവന നടത്തിയത്. പ്രളയത്തില് അകപ്പെട്ടവര്‍ക്ക് ചെയ്യാന് കഴിയുന്നതെല്ലാം ചെയ്യാന് സംസ്ഥാന സര്‍ക്കാര് തയ്യാറാകണം. കോണ്‍ഗ്രസ് അധികാരത്തിലെത്തിയാല് പ്രളയത്തിലകപ്പെട്ട ജനങ്ങള്‍ക്ക് വലിയ സഹായം ചെയ്യാനാകുമെന്നും രാഹുല് പറഞ്ഞു.


മായക്കാഴ്ചകള്: November 2018\nമനുഷ്യനിൽ ദയ മുളയ്ക്കും വിധം\nഅച്ഛമ്മ അതി ശക്തയായ ഒരു സ്ത്രീ ആയിരുന്നു. നല്ല തന്റേടവും ഉണ്ടായിരുന്നു. ഒരേ ഒരു മകനോടുള്ള പോസസ്സിവ്നെസ്സും ഭരണശീലവും കാരണം മരുമകളെ അവർക്ക് സ്വീകരിക്കാനേ ആയില്ല.അതു കൊണ്ട് തന്നെ അമ്മയും അച്ഛമ്മയും നിത്യ ശത്രുക്കൾ ആയിരുന്നു. അപ്പൂപ്പൻ വളരെ പതിഞ്ഞ മട്ടിലുള്ള, ഉത്തരവാദിത്തങ്ങൾ ഒന്നും ഏറ്റെടുക്കാത്ത ഒരാളും. വഴക്കൊഴിഞ്ഞ സമയം വളരെ കുറവായിരുന്നു ഞങ്ങളുടെ വീട്ടിൽ. പാതിരവോളം ബഹളവും, അടിയും, നിലവിളികളും നിറഞ്ഞ കാലമായിരുന്നു അത്. അവസരം കിട്ടുമ്പോഴൊക്കെ അമ്മയെ തല്ലുന്നത് അച്ഛമ്മക്ക് ഒരു വിനോദമായിരുന്നു. വഴക്ക് മൂർഛിക്കുമ്പോൾ അമ്മ ഇവരുടെ അടുത്ത് നിന്ന് ഓടി വീടിന്റെ പിന്ഭാഗത്തുള്ള കുറ്റിക്കാട്ടിൽ ഒളിച്ചിരിക്കും. വഴക്കുള്ള ദിവസങ്ങളിൽ വീട്ടിൽ ഭക്ഷണം ഉണ്ടെങ്കിലും കഴിക്കാൻ പാടില്ല എന്നത് ഒരു അലിഖിത നിയമം ആയിരുന്നു. ഇനി അഥവാ അച്ഛമ്മ വഴക്ക് അവസാനിപ്പിച്ച് മൂപ്പരുടെ ഇഷ്ടാക്കാരിയുടെ വീട്ടിലേക്ക് പോയിട്ട് ഉണ്ണാം എന്ന് വിചാരിച്ചാലോ, മുട്ടൻ പണി തന്നേ മൂപ്പത്തി പോകൂ. കലം നിറഞ്ഞിരിക്കുന്ന ചോറിൽ മണ്ണ് വാരിയിട്ടേ ഒട്ടു മിക്കവാറും ദിവസങ്ങളിൽ ആള് വഴക്ക് അവസാനിപ്പിക്കു. മണൽ വീണ ചോറ് അമ്മ ചോറ് വാറ്റുന്ന ഈറ്റ കൊട്ടയിൽ ഇട്ട് പാതിരാത്രിയിൽ ദേവുച്ചേച്ചിയുടെ ( തെക്കേ വീട്ടിലെ) കുളത്തിൽ കൊണ്ട് പോയി പകുതി വെള്ളത്തിൽ മുക്കി ആട്ടി ആട്ടി കഴുകും. കുറേ ഏറെ മണൽ കുളത്തിൽ പോകും, കുറെ കൊട്ടയുടെ അടിയിൽ അടിയും. ഞങ്ങൾ മൂന്നുപേരും ആ ചോറിനു വേണ്ടി വിശന്നരണ്ടിരിക്കും,രണ്ടോ മൂന്നോ ഉരുള പച്ചച്ചോർ വയറ്റിലേക്ക് വാരിയിടുമ്പോൾ അതി കഠിനമായ വിശപ്പൊതുങ്ങും. പിന്നെ മണ്ണ് കടിക്കുന്ന ചോറുണ്ണാൻ മനസ്സു വരില്ല. അപ്പോഴെല്ലാം അമ്മ കരയുന്നുണ്ടാകും.\nദേഷ്യം വരുമ്പോൾ അച്ഛമ്മ പറയുന്ന തെറികൾ കേട്ട് സഹിക്കൽ എളുപ്പമല്ല. അമ്മയെ തെറിയഭിഷേകം നടത്തി തോൽപ്പിക്കാൻ അവർ മിടുക്കിയായിരുന്നു. അങ്ങനെ ഒരു വഴക്കിന്റെ തുടക്കം കണ്ടപ്പോഴേ ഞങ്ങൾ കുട്ടികൾ ചില തീരുമാനങ്ങൾ എടുത്തു അച്ഛമ്മ പറയുന്ന തെറികൾ അമ്മ കേൾക്കാതിരിക്കാനായി വലിയ സ്റ്റീൽ കിണ്ണം എടുത്ത് അതിൽ സ്റ്റീലിന്റെ തന്നെ സ്പൂണു കൊണ്ട് ശക്തിയായി അടിക്കുക. മൂന്ന് ജോഡി കൈകൾ കൊണ്ടുണ്ടാക്കിയ "ന്ന്യോഎം " ശബ്ദത്തിൽ അച്ഛമ്മയുടെ തെറികൾ ഉടഞ്ഞു വീണു. അച്ഛമ്മക്ക് അസഹ്യത നിറഞ്ഞെങ്കിലും തെറിവിളികൾ വളരെ പെട്ടെന്ന് നിന്നു. എന്നാൽ പൊടുന്നനെ അമ്മിയിൽ തേങ്ങാ അരച്ചു കൊണ്ടു നിന്നിരുന്ന അമ്മയുടെ കഴുത്തിന് അവർ കുത്തി പിടിച്ചു. ഇന്നും ഓർമ്മയുണ്ട് കണ്ണുകൾ മിഴിഞ്ഞ്, ശ്വാസം മുട്ടി അച്ഛമ്മയെ തള്ളി മാറ്റാൻ ശ്രമിക്കുന്ന അമ്മയെ. ഞങ്ങൾ മക്കൾ മൂന്നു പേരും കൂടെ അച്ഛമ്മയെ കയ്യ് വിടുവിച്ചതും, അമ്മ ഉടുത്ത സാരിയാലെ, ചെരിപ്പു പോലും ഇടാതെ ഓടിയ ഓട്ടം കിലോമീറ്ററുകൾക്ക് അപ്പുറത്ത് താമസിക്കുന്ന ഇളയ അമ്മാവന്റെ വീട്ടിലെത്തിയേ നിന്നൊള്ളു.\nഅച്ഛമ്മയുടെ ദേഹത്ത് അരവ് പറ്റിയിരുന്നു. കൂടാതെ മുറ്റത്തെ മണലിൽ കിടന്ന് അവരൊന്ന് ഉരുളുകയും ചെയ്തപ്പോൾ രൂപം പരിതാപകരമായി. ആ രൂപത്തിൽ അവർ നേരെ പോയത് തൊട്ടയല്പക്കത്തെ ബന്ധു വീട്ടിലേക്കാണ്. അവിടെ വിദേശത്ത് താമസിക്കുന്ന ശുദ്ധഗതിക്കാരനായ ഒരാൾ വന്നിരിക്കുന്ന സമയമാണ്.. ആൾ പൈസക്കാരൻ ആയത് കൊണ്ട് സകല ബന്ധുക്കളും ഉണ്ടാകും. അദേഹത്തിന് സത്യത്തിൽ ഞങ്ങളുടെ കാര്യങ്ങൾ ഒന്നും വലിയ ധാരണയൊന്നുമില്ലാത്തതാണ്. ആരെന്തു പറഞ്ഞാലും മൂപ്പര് പെട്ടെന്ന് അലിയും. ഞങ്ങൾ അമ്മയും മക്കളും കൂടി അച്ഛമ്മയെ തല്ലി ചതച്ചു എന്നും പറഞ്ഞ് നെഞ്ചത്തു തല്ലി അലമുറയിട്ട് അച്ഛമ്മ കരഞ്ഞു.\nഅന്ന് വൈകുന്നേരം ഒരു ചേട്ടൻ വന്ന് ഞങ്ങളെ എല്ലാവരെയും ആ വീട്ടിൽ ഹാജരാകാൻ പറഞ്ഞിട്ടു പോയി. അച്ഛനും ചെറിയ അനിയനും ഒപ്പമുണ്ടായിരുന്നു. അവരുടെ വീടിന്റെ ഉമ്മറം മുഴുവൻ ആളുകൾ ഉണ്ടായിരുന്നു. ഏകദേശം 20 ഓളം ആളുകൾ വീട്ടിനകത്തും ഉമ്മറത്തുമായി ആ ഖാപ്പ് പഞ്ചായത്തിൽ പങ്കെടുത്തു. നിശബ്ദനായി ഞങ്ങളെ അവർക്ക് വിട്ടു കൊടുത്ത് അച്ഛനും അവിടെ ഇരുന്നു. ഇവർക്ക് നടുവിൽ കുറ്റവാളികളായ ഞങ്ങളെ നിർത്തി. പിന്നീടങ്ങോട്ട് ആക്രോശങ്ങൾ, ചീത്തവിളികൾ, കാല് തല്ലിയൊടിക്കാൻ , നാക്ക് മുറിക്കാൻ ഒക്കെയുള്ള ആഹ്വാനങ്ങൾ. 13ഉം 7ഉം വയസ്സുള്ള രണ്ട് കുട്ടികളോട്എല്ലാവരും ചേർന്ന് യുദ്ധം ചെയ്യുകയാണ്. കൂടെ നിന്ന് ആശ്വസിപ്പിക്കാൻ, ഞങ്ങളെ കേൾക്കാൻ ഒരു അലവലാതിയും ആ കൂട്ടത്തിൽ ഉണ്ടായിരുന്നില്ല.\nഅപമാനം, ഊരുവിലക്കുകൾ, വേദനകൾ ഭയം എന്നതൊക്കെ അത്രത്തോളം പിന്നീട് ജീവിതത്തിൽ ഉണ്ടായിട്ടില്ല. അന്ന് മനസ്സിൽ അമ്മേ എന്ന് ഞാൻ ആർത്തു വിളിച്ചു കരയുന്നുണ്ടായിരുന്നു. എന്നിട്ടും ഒരു കരച്ചിലോ, കണ്ണൊന്നു നിറയുകയോ ചെയ്തില്ല. അത് അവരെയൊക്കെ വെല്ലുവിളിക്കുന്നതായി അവർക്ക് തോന്നി. എന്റെ അഹങ്കാരം കുറക്കാനും, അമ്മയെ ഒരു പാഠം പഠിപ്പിക്കാനും ആയി അദ്ദേഹം വിലക്ക് ഏർപ്പെടുത്തിആരും ഞങ്ങളോട് സംസാരിക്കരുത് എന്ന്. ഒരു വിധപ്പെട്ട ബന്ധുക്കളെല്ലാം പൊടുന്നനെ സംസാരിക്കാതെ ആയി. അന്ന് മിണ്ടാതെ ആയ ചിലർ ഇന്നും മിണ്ടാറില്ല.\nസ്‌കൂളിൽ പോകുമ്പോൾ നാട്ടിടവഴിയിലെല്ലാം കണ്ടു മുട്ടുന്നവർ, സ്‌കൂളിലെ ടീച്ചർമാർ, കൂട്ടുകാർ ഒക്കെ അച്ഛമ്മയെ തല്ലിച്ചതച്ച പെണ്കുട്ടിയെ ചീത്തവിളിക്കുകയും ഉപദേശിക്കുകയും ചെയ്യുമായിരുന്നു. RD കുറി നടത്തുന്ന ഒരു ബന്ധുവിന്റെ ന്യൂസ് ഏജൻസി ആയിരുന്നു ഈ കഥകൾ ലോകം മുഴുവൻ പരത്തിയത്. (ഏറെ കാലം കഴിഞ്ഞ് എനിക്ക് വന്ന പല കല്യാണാലോചനകളും ഇക്കാരണം പറഞ്ഞു മുടങ്ങിയിരുന്നു .)\nഅങ്ങനെ അമ്മയില്ലാത്ത ദിവസങ്ങൾ, അച്ഛമ്മ മൂത്തമകളുടെ വീട്ടിലേക്കും അച്ഛൻ ജോലി സ്ഥലത്തേക്കും പോയിരുന്നു. ഞങ്ങളും അപ്പൂപ്പനും ആ വീട്ടിൽ അവശേഷിച്ചു. ആദ്യദിവസം തന്നെ അച്ഛമ്മയുടെ ഇഷ്ടക്കാരി അപ്പൂപ്പനെ വൈകീട്ട് ആറു മണി നേരത്ത് രാത്രി ഭക്ഷണം കൊടുക്കാൻ എന്ന വ്യാജേന അവരുടെ വീട്ടിലേക്ക് കൊണ്ടു പോയി, രാത്രിയിൽ അപ്പൂപ്പൻ5മിനിറ്റോളം ദൂരെയുള്ള ഞങ്ങളുടെ വീട്ടിലേക്ക് വരും വഴി വീണാലോ എന്നും പറഞ്ഞു രാത്രി അവരുടെ വീട്ടിൽ തന്നെ കിടത്തും. ഉദ്ദേശ്യം ഞങ്ങളെ പാഠം പഠിപ്പിക്കുക എന്നതാണ്. അന്നാകട്ടെ വീടു പണി നടക്കുന്നത് കാരണം ഓല കൊണ്ടുണ്ടാക്കിയ താത്കാലിക ഷെഡിലാണ് കിടപ്പ്. ഞങ്ങൾ സ്‌കൂളിൽ നിന്ന് വന്നപ്പോൾ കഞ്ഞി ഉണ്ടാക്കി, അത് കുടിച്ച് കിടന്നു . ഇളയ അനിയന് വെളിച്ചമില്ലാതെ ഉറക്കം വരില്ല. ഓലവാതിൽ ശക്തിയായി( എന്നാണ് വിചാരം) അടച്ച് മണ്ണെണ്ണ വിളക്കും കൊളുത്തി വെച്ച് ഞങ്ങൾ മൂന്നും കെട്ടിപിടിച്ച് കിടന്നു. കുഞ്ഞനിയൻ ഉറങ്ങിയപ്പോൾ വിളക്കൂതി. ഭയത്തിനു മീതെ ഉറക്കം പിടിച്ചു വരുമ്പോഴാണ് ,കാൽക്കൽ വളരെ മൃദുവായ എന്തോ കൂടെ കിടക്കുന്നത് അറിയുന്നത്. ഉള്ളിലെ വലിയ നിലവിളി അടക്കി പിടിച്ച് എഴുന്നേറ്റു. ശബ്ദം കേട്ട് കുട്ടികൾ എഴുന്നേറ്റാൽ കൂട്ടകരച്ചിൽ ആകുമല്ലോ എന്ന ഭയം ഒരു വശത്ത്, ചെറുപ്പത്തിൽ ഏറ്റ സെക്ഷ്വൽ അസോൾട്ടിന്റെ പൊള്ളലിന്റെ ഓർമ്മ ഒരു വശത്ത്. ധൈര്യം സംഭരിച്ച് വിളക്ക് കൊളുത്തി, ശക്തമായ ചെറ്റവാതിൽ കടന്നെത്തിയ അതിഥി ഒരു പട്ടി ആയിരുന്നു. അതിനെ ഓടിച്ചു വിട്ടു, വിളക്കൂതിയപ്പോൾ അത് വീണ്ടും അകത്തേക്ക് വന്നു. വീണ്ടും വിളക്ക് കൊളുത്തി കാൽക്കൽ ഒരു പുൽപായ വിരിച്ച് അതിൽ അമ്മയുടെ സാരി മടക്കിയിട്ട് കൊടുത്തു. നീണ്ട പതിനാല് അമ്മയില്ലാ ദിവസങ്ങളിൽ അവൾ ഞങ്ങൾ ഉറങ്ങിയ ശേഷം വരികയും ഞങ്ങൾ ഉണരും മുൻപേ പോകുകയും ചെയ്തിരുന്നു. മനുഷ്യരെക്കാൾ മൃഗങ്ങളെ വിശ്വസിക്കാം എന്ന് ഞാൻ പഠിച്ചത് അന്നായിരുന്നു.\nഅമ്മ തിരിച്ചെത്തിയപ്പോൾ ഞങ്ങളെ വീട്ടിൽ നിന്ന് പുറത്തതാക്കി, അവിടെ അച്ഛമ്മ താമസം ആരംഭിച്ചു. ഞങ്ങൾ പറമ്പിനറ്റത്ത് ഒരു കുടിലിലും താമസിച്ചു, നിറഞ്ഞ സമാധാനത്തോടെ.. പക്ഷെ അത് അധിക കാലം നീണ്ടു നിന്നില്ല, കാരണം അപ്പോഴായിരുന്നു അച്ഛമ്മ ഒരു വശം തളർന്ന് വീണത്. ആശുപത്രയിൽ നിന്നും പാതി തളർന്ന ബുദ്ധിയും ശരീരവുമായി ഇഷ്ടക്കാരിയുടെ വീട്ടിലേക്കായിരുന്നു പോയത്. പാതി ബോധത്തിൽ പോലും അവർ പറയുന്ന തെറികൾ അവർക്ക് സഹിക്കാവുന്നില്ലായിരുന്നു. പോരാത്തതിന് ഭാരം കുറയ്ക്കാൻ വേണ്ടി ഭക്ഷണം കുറക്കുകയും, നിരവധി വ്യായാമവും കൂടി ആയപ്പോൾ അച്ഛമ്മ അവരെ തെറിയഭിഷേകം തന്നെ നടത്തി. ഓരോ തെറിക്കും അച്ഛമ്മക്ക് കഠിനമായ ശിക്ഷയും അവർ കൊടുത്തിരുന്നു. മുഖത്തു പലപ്പോഴും നീലിച്ച പാട്ടുകൾ കാണുമായിരുന്നു.\nമൂന്നു മാസം കൊണ്ട് അവരെ മടുത്ത അച്ഛമ്മയെ ഞങ്ങളുടെ കുടിലിലേക്ക് കൊണ്ടു വരേണ്ടി വന്നു.ഉണ്ണാതെയും ഉറങ്ങാതെയും കണ്ണീർ കുടിപ്പിച്ച അവരെ കൊണ്ട് വരുന്നതിൽ ഞങ്ങൾ മക്കൾക്ക് എതിർപ്പായിരുന്നു. പക്ഷെ ഗതികെട്ട സമയത്ത് ഒരാളെ ഉപേക്ഷിക്കരുത് എന്ന നയമായിരുന്നു അമ്മയുടേത്.\nഅവിടെ നിന്ന് വന്ന അന്ന് വൈകീട്ട് അച്ഛമ്മയെ മേൽ കഴുകിക്കുന്ന സമയത്താണ് കാൽ വിരലുകൾക്കിടയിൽ പഴുത്തൊരു മുറിവ് കണ്ടത്. മുറിവിന്റെ ഭാഗം കാലവിരലുകൾക്ക് അടിയിലാണ്, അവിടം മുഴുവൻ പേപ്പർ പോലെ വെളുത്തിരിക്കുകയാണ്. പൊടുന്നനെയാണ് അവിടെ എന്തോ ചലിക്കുന്നതും, കുറച്ച് കറുത്ത കണ്ണുകൾ ഇടക്കിടെ വന്നു പോകുന്നതായും എനിക്ക് തോന്നിയത്.ടോർച്ചടിച്ച് നോക്കിയപ്പോൾ ഉള്ളിലൂടെ ഒരു വിറയൽ കടന്നു പോയി,മുറിവ് നിറയെ വലിയ പുഴുക്കൾ ... ജീവനുള്ള ശരീരത്തിൽ നുരക്കുകയാണ് അവറ്റകൾ. അമ്മയും ഞാനും വലിയ കരച്ചിലോടെ ഡെറ്റോളും, ഹൈഡ്രജൻ പെറോക്‌സിഡും,ചൂട് വെള്ളവും മാറി മാറി മുറിവിൽ ഒഴിച്ചു.ഒഴിക്കുന്ന സമയത്ത് അവ കൂടുതൽ ആഴങ്ങളിലേക്ക് പോയി ദ്വാരങ്ങൾ ഉണ്ടാക്കി, അവ ഞങ്ങളെ കൂടുതൽ അസ്വസ്ഥപ്പെടുത്തി.രാവിലെ വരെ കാത്തിരുന്ന് ഡോക്ടറെ കാണിക്കാനുള്ള\nക്ഷമയൊന്നും ഇല്ലായിരുന്നു. ഒടുവിൽ ഒരു സേഫ്റ്റി പിൻ എടുത്ത് ഒരു പുഴുവിനെ കോർത്ത് വലിച്ചെപ്പോൾ അത് പുറത്തേക്ക് ചാടി. അതോടൊപ്പം കഴിച്ചതെല്ലാം ചർദ്ദിച്ചും പോയി . പതിനൊന്ന് പുഴുക്കളെ ഓരോന്നായി കോർത്തെടുത്ത് ചകിരിയിൽ കനലിട്ട് അതിലേക്കിട്ട് കൊന്നു . എത്ര വട്ടം ഞങ്ങൾ ചർദ്ദിച്ചെന്ന് ഓർമ്മ ഇല്ലാത്ത അത്രയും ചർദ്ദിച്ചിരുന്നു. ആ ഓർമ്മയിൽ പാട് നാളെത്തേക്ക് ഭക്ഷണം കഴിക്കാനാകാതെ, ഉറക്കമില്ലാതെ ഞാൻ കഴിച്ചു കൂടിയിട്ടുണ്ട് , അവർക്ക് വേണ്ടി പിന്നെയും പട്ടിണി .. കാലങ്ങളായി ഉള്ളിൽ ഉറച്ചിരുന്ന അവരോടുള്ള എന്റെ പക ഇല്ലാതായി. നീണ്ട അഞ്ചര വർഷം അവരെ വാക്കാലോ നോക്കാലോ വേദനിപ്പിക്കാതെ ഞങ്ങൾ അവരെ ചേർത്ത് പിടിച്ചു. ജീവിതത്തിലെ ഏറ്റവും ഗതികെട്ട മണിക്കൂറുകൾ ആയിരുന്നു ഏതെങ്കിലും മനുഷ്യരൊക്കെ ഇത്രയേ ഒള്ളൂ എന്ന് ശരിക്കും മനസിലായത് അന്നാണ്. മനുഷ്യകുലത്തോട് മുഴുവൻ ദയയുള്ളവളായി ഞാൻ രൂപാന്തരം പ്രാപിച്ചത് അന്നാണ്.\nPosted by ഗൗരിനാഥന് at 21:34 41 comments:


അമേരിക്കയില് കേരളത്തിന്റെ ഭൂപടം വരക്കുമ്പോള്(ഭാഗം-1)\nകടല്‍ക്കാക്കകളേപ്പോലെ അവര് പറന്നു വന്നു . അവരുടെ പെട്ടിയില് മലയാളം പാട്ടുകളുടെ ടേപ്പും റെക്കോര്‍ഡുകളും കൈത്തറിക്കടയിലെ കസവുസാരികളും ഉണ്ടായിരുന്നു. പേഴ്സില് റിസര്‍വ് ബാങ്ക് അനുവദിച്ച എട്ടു ഡോളറും കൈയില് കേരളത്തിലെ നല്ല സര്‍വകലാശാലയില് നിന്നുള്ള ബിരുദവും ഉപരിപഠനാര്‍ത്ഥം അമേരിക്കയിലേക്ക് എന്ന തലക്കെട്ടോടെ അവരുടെ മാതാപിതാക്കള് മനോരമയിലും ദീപികയിലും പടം കൊടുത്തു. പഠനാനന്തരം അവര് നല്ല ജോലികള് നേടി. ന്യൂയോര്‍ക്ക് സിറ്റിയിലും പരിസരത്തും ജോലിയെടുത്തവര് അവിടെയുള്ള അംബരചുംബികളിലെ ആയിരങ്ങളില് ഒരു മേല് വിലാസമായി താമസമാക്കി. അവിടെ ട്രെയിനും സബ് വേയും ബസ്സുമായി പബ്ലിക്ക് ട്രാന്‍സ്പോര്‍ട്ടേഷന് ഉള്ളതിനാല് കാറില്ലെങ്കിലും വേണ്ടിടത്ത് ചെന്നെത്താം. ചിലര് ന്യൂയോര്‍ക്കിന്റെ അയല്‍വക്കത്തുള്ള സ്റ്റേറ്റുകളില് ചെന്ന് ജോലിയെടുത്തു. അവിടെ കേരളത്തിലേക്കുള്ള വിദൂരത പോലെ അന്ന് മലയാളിയുടേതായ പല ആവശ്യങ്ങള്‍ക്കായി മൈലുകള് താണ്ടണമായിരുന്നു.\nഞങ്ങള്‍ക്ക് കുട്ടികള് ഉണ്ടായപ്പോള് നല്ലൊരു സ്കൂള് സിസ്റ്റം നോക്കി അടുത്ത പട്ടണത്തിലേക്ക് മാറിത്താമസിച്ചു. ന്യൂയോര്‍ക്കിന്റെ ബഡ്റൂം കമ്മ്യൂണിറ്റി എന്നു വച്ചാല് ന്യൂയോര്‍ക്ക് സ്റ്റേറ്റിലും ന്യൂയോര്‍ക്ക് സിറ്റിയിലും ജോലി ചെയ്യുന്നവര് സൗകര്യാര്‍ത്ഥം ഇവിടെ താമസിക്കുന്നു. വീടുകള്‍ക്ക് ന്യൂയോര്‍ക്കിനേക്കാള് വിലക്കുറവ്. ട്രെയിനില് കയറി ന്യൂയോര്‍ക്ക് സിറ്റിയില് പോകാം. ചെറിയ പട്ടണം. ജനസംഖ്യ പതിമൂവായിരത്തിനോടടുത്ത്. ആകെ നാലു മലയാളി കുടുംബങ്ങള്. താമസക്കാര് കൊടുക്കുന്ന നികുതിയുടെ നല്ല ശതമാനം ടൗണ് അധികാരികള് വിദ്യാഭ്യാസകാര്യങ്ങള്‍ക്കായി ചിലവഴിക്കുന്നു. ചില പട്ടണങ്ങള് കൂടുതല് പണം ചിലവാക്കി സ്കൂളുകളുടെ നിലവാരം കൂട്ടുന്നു. ഹൈസ്കൂളില് ആകെയുള്ളത് അഞ്ചാറ് ഇന്ത്യന് കുട്ടികള്. എന്റെ മകളുടെ ഗ്രേഡില് വേറൊരു ഇന്ത്യന് പെണ്‍കുട്ടിയുണ്ടായിരുന്നു. അധ്യാപികമാര് എന്റെ മകള് വീണയെ ഷീലയെന്നും ഷീലയെ വീണയെന്നും പേരു തെറ്റി വിളിച്ചു. അവര്‍ക്ക് എല്ലാ ഇന്ത്യന് കുട്ടികളും ഒരു പോലെ. നമുക്ക് ചൈനാക്കാരെന്ന പോലെ എല്ലാവരും കാഴ്ചയില് ഒന്നു പോലെ എന്നു തോന്നും മാതിരി. ഇന്ത്യന് പെണ്‍കുട്ടികള് പന്ത്രണ്ടാം ക്ലാസ്സില് ഉണ്ടെങ്കില് സ്കൂളിലെ ഒന്നാം റാങ്കോ ( വലിഡിക്റ്റോറിയന്) രണ്ടാം റാങ്കോ ( സാലുറ്ററ്റോറിയന്) അവര്‍ക്ക് കിട്ടുമെന്ന് ഉറപ്പാണ്. അമേരിക്കയിലെ ഒന്നാം കിടയില് നില്‍ക്കുന്ന ഐവിലീഗ് കോളേജുകളായ ഹാര്‍വാര്‍ഡിലും പ്രിന്‍സ്റ്റണിലും വിജ്ഞാനത്തിന്റെ പമ്പിങ് സ്റ്റേഷനായ എം ഐ ടി യിലും ( മാസച്യൂസെറ്റ് ഇന്‍സ്റ്റിറ്റൂഷന് ഓഫ് ടെക്നോളജി) ഇന്ത്യന് കുട്ടികള് അഡ്മിഷന് കരസ്ഥമാക്കി. കുട്ടികള് പാരമ്പര്യം കാട്ടാതിരിക്കുമോ? അവരുടെ ഭാരിച്ച ട്യൂഷന് ഫീസ് താങ്ങാന് ആഡംബരങ്ങള് ഇല്ലാത്ത നോ ഫ്രിത്സ് ജീവിതം അച്ഛനമ്മമാര് തങ്ങളുടെ ജീവിത ശൈലിയാക്കി. കറിവേപ്പിലയും ചെമ്പര‍ത്തിയും വീട്ടില് വളര്‍ത്തി, ഒരു തുണ്ടു കേരളം കൊണ്ടു നടന്നു. ഇത് കുടിയേറ്റത്തിലെ ആദ്യ തലമുറയുടെ കഥ.\nഭൂപടത്തിനെ കുറിച്ച് വളരെ അറിവില്ലാത്ത, പാഠപുസ്തകത്തില് നിന്ന് പണ്ടേ ഗ്ലോബ് ഉരുട്ടിയെറിഞ്ഞ , അമേരിക്കയും കാനഡയും ഒന്നല്ല അടുത്തടുത്തുള്ള രണ്ടു രാജ്യങ്ങളാണെന്ന് വൈകി അറിഞ്ഞ ബന്ധുക്കള് സ്പോണ്‍സര് ചെയ്ത ജീവിതത്തിന്റെ ഇലകൊഴിയും സമയത്ത് അമേരിക്കയിലും കാനഡയിലും കുടിയേറിപ്പാര്‍ക്കുന്ന കേരളീയര്‍ക്ക് അതൊരു വെളിപാടിന്റെ സമയം കൂടിയാണ്. നാട്ടില് പത്രോം വായിച്ച് ചായക്കടരാഷ്ട്രീയവും ചര്‍ച്ച ചെയ്ത് ജീവിച്ചവര്‍ക്ക് കടകളില് സാധനങ്ങള് അടുക്കിവയ്ക്കുന്നതും സൂപ്പര്‍മാര്‍ക്കറ്റില് കേഷ്യര് ആയി ജോലിയെടുക്കുന്നതും പീത്സ ഡെലിവറി ചെയ്യുന്നതും മഹനീയ തൊഴിലായി മാറും. അതാണ് ഈ നാടിന്റെ ഗുണം. ആരേയും സ്വാശ്രയരാക്കിത്തീര്‍ക്കും. ചിലര് കഷ്ടപ്പാട്ന്റെ വഴുക്കലില് അടിതെറ്റും.\nചെറിയ ജോലികള് തനിയെ ചെയ്യുക എന്നത് കേരളത്തില് എന്തിനും ഏതിനും ആള്‍ക്കാരെ വിളീച്ച് ശീലിച്ചവര്‍ക്ക് ബുദ്ധിമുട്ടായി തോന്നും. രണ്ടു പ്രാവശ്യം ആളെ വിളിച്ച് എന്തെങ്കിലും അറ്റ കുറ്റപ്പണി ചെയ്യിപ്പിച്ചു കഴിയുമ്പോഴേക്കും നമ്മള് അറിയാതെ തന്നെ ‘ഫിക്സ് ഇറ്റ് യുവര് സെല്‍ഫ്’ ബുക്ക് അല്ലെങ്കില് ‘ ഡു ഇറ്റ് യുവര് സെല്‍ഫ്’ ബുക്ക് വാങ്ങി തനിയെ നന്നാക്കാന് വായിച്ചു പഠിക്കും. റിപ്പയര്‍മാര് അയാളുടെ വീട്ടില് നിന്ന് നമ്മുടെ വീട് വരെ എത്തുന്ന സര്‍വീസ് ചാര്‍ജ് എന്നൊരു ഫീ ഈടാക്കും .ഒരു വാഷ്ങിംഗ് മെഷീന് രണ്ടു പ്രാവശ്യം നന്നാക്കേണ്ടി വരുന്നതിലും ലാഭം ഒന്ന് പുതിയത് വാങ്ങുകയാണ്, അങ്ങനെ ഒരു ത്രോ എവേ സൊസൈറ്റിയുടെ ഭാഗമായി നമ്മളും മാറും. ചെറുമരം വെട്ടാന് ചെയിന് സോയും മഞ്ഞു മാറ്റുവാന് സ്നോ ത്രോവറും പുല്ലു വെട്ടാന് ലോണ് മൂവറും വാങ്ങി ഗാരേജിനു ആഢംബരം കൂട്ടും.\nകേരളത്തിലെ ജീവിത സാഹചര്യങ്ങളും അമേരിക്കയിലെ ഡോളര് മരം കുലുക്കിയാല് കിട്ടുന്ന പച്ചയുടെ തുണ്ടുകളും ആ പച്ച ഗുണിച്ചാല് കിട്ടുന്ന രൂപയും സായിപ്പിന്റെ നാട്ടിലെ സുഖസൗകര്യ ജീവിതവും തുലനം ചെയ്തിട്ടു കിട്ടുന്നതല്ലേ ഇവിടത്തെപ്രവാസ ജീവിതം? കടലുകടന്ന് ഐ.ടി ജോലികള് നാട്ടിലേക്കു പോയിട്ടും എന്തേ ഐ.ടി ക്കുട്ടികള് കൂട്ടമായി ഇവിടേക്ക് എത്തുന്നത്? പറിച്ച് മാറ്റിയവര് സംസ്ക്കാരവും ആത്മീയതയും നിലനിര്‍ത്താന് സംഘടനകള് ഉണ്ടാക്കി . പള്ളികളും ക്ഷേത്രങ്ങളും പണിതു. അവ ആള്‍ക്കാര്‍ക്ക് കളിക്കാന് ഒരു തട്ടകം നല്‍കി. ആളുകള് കൂടുന്നതിനനുസരിച്ച് അഭിപ്രായവ്യത്യാസങ്ങള് കൂടുകയും സംഘടനകള് വളര്‍ത്തുകയും പിളര്‍ത്തുകയും ചെയ്ത് കേരളീയരെക്കാള് കേരളീയരായി ജീവിച്ചു. കേരളം വാടാത്ത ഓര്‍മയും മായാത്ത ഭൂപടവും ആയി നിന്ന് വിഷുവും ഓണവും ക്രിസ്മസും ആഘോഷിക്കപ്പെടുന്നു. എല്ലാം മലയാളിത്വത്തെ മുറുകെ പിടിക്കാന്.\nമലയാളത്തിന്റെ സാംസ്കാരിക തലസ്ഥാനം ന്യൂയോര്‍ക്കാണ്. അതിനടുത്ത് സ്റ്റേറ്റിലാണ് താമസിക്കുന്നതെന്ന് എന്നൊരു ഭാഗ്യം എനിക്കുണ്ട്. നാട്ടിലെ ചില വമ്പന് എഴുത്തുകാരുടെ മക്കള് ഇവിടെയില്ലെങ്കിലും സക്കറിയയും പുനത്തിലും ന്യൂയോര്‍ക്കില് വരുന്നു. കാ‍രണം സാഹിത്യ പ്രേമിയും സര്‍ഗവേദിയുടെ ചുക്കാന് പിടിക്കുന്ന ആളുമായ മനോഹര് തോമസ് അവര്‍ക്ക് എത്ര കാലം വേണമെങ്കിലും താമസിക്കാന് വീടു തുറന്നു കൊടുക്കുന്നു. ഏതെങ്കിലും സാഹിത്യകാരന്മാര് ഇവിടെ എവിടെയെങ്കിലും വന്നിട്ടുണ്ടെങ്കില് മനോഹര് അവരെ തേടി പിടിച്ച് സ്വന്തം ചിലവില് കൊണ്ടു വന്ന് സാഹിത്യ ശില്‍പ്പശാല നടത്തിക്കളയും. എന്നാലെങ്കിലും ഇവിടത്തെ എഴുത്തുകാര് കൂടുതല് നല്ല കഥകള് എഴുതട്ടെ എന്നു വിചാരിച്ചിട്ടാകാം. സക്കറിയയും എം. മുകുന്ദനും പുനത്തിലും മാനസിയും വരുമ്പോള് ടോളും ഒന്നര മണിക്കൂറും ചെലവഴിച്ച് കേള്‍ക്കുവാന് പോകുന്നത് ഭാഷയോടുള്ള സ്നേഹം കൊണ്ടാണ്. ചെറുപ്രായത്തിലുള്ള മാതാപിതാക്കള് ഒക്ടോബറിലുള്ള ലാന ( ലിറ്റററി അസ്സൊസിയേഷന് ഓഫ് നോര്‍ത്ത് അമേരിക്ക) മീറ്റിങിനു പോകാന് നേരത്തെ ആലോചിക്കുമ്പോള് പ്ലെയിന് ഫെയര്, ഹോട്ടല് ചാര്‍ജ്, ആസെപ്തംബറില് കുട്ടികളുടെ കോളേജ് തുറക്കുമ്പോള് കൊടുക്കേണ്ട ഭാരിച്ച ട്യൂഷന് ഫീസ് എന്നിവ മുന്നില് തൂങ്ങിയാടും. ഇതില് ഏതു കുടുക്കാണ് കഴുത്തില് കൂടുതല് പാകമാകുന്നതെന്ന് തീരുമാനിച്ചാല് മതി. ട്യൂഷന് ഫീസ് പോലുള്ള കുടുക്കുകള് അനിവാര്യമാണ്. ടെക്സാസില് നിന്നും ഫ്ലോറിഡയില് നിന്നും ന്യൂയോര്‍ക്കില് നടക്കുന്ന ഇത്തരം സാഹിത്യ കൂട്ടായ്മകളില് സംബന്ധിക്കണമെങ്കില് ന്യൂയോര്‍ക്ക് വരെയുള്ള പ്ലെയിന് യാത്ര നാലുമണിക്കൂറില് കൂടുതലാണ്. അതിലുമെളുപ്പം ഗള്‍ഫില് താമസിക്കുന്ന ഒരാള്‍ക്ക് തിരുവനന്തപുരത്തുള്ള ഒരു സാഹിത്യ സമ്മേളനത്തില് പങ്കെടുക്കുന്നതാണ്.\nമലയാള ആനുകാലികങ്ങള് ഭാഷയോടുള്ള സ്നേഹം കൊണ്ട് വരുത്തുന്നു. അതുവഴി ബെന്യാമിനും സുസ്മേഷ് ചന്ദ്രോത്തും ഉണ്ണി ആറും സന്തോഷ് ഏച്ചിക്കാനവും സിതാരയും കെ. ആര് മീരയും ധന്യാരാജും പരിചിതരാകുന്നു. മുന്നോട്ടുള്ള നടത്തത്തില് അവരൊക്കെ വഴിവിള‍ക്കുകളായി തനിയെ പ്രകാശിക്കാത്തവര്‍ക്ക് എവിടെയെങ്കിലും വെളിച്ചം വേണമല്ലോ? ഈയിടെ അറുപത് രൂപ വിലയുള്ള ഒരു കവിതാ പുസ്തകം ഒരു സുഹൃത്തിന് വേണ്ടി മെയില് ഓര്‍ഡര് ചെയ്യാന് ശ്രമിച്ചപ്പോള് പോസ്റ്റേജ് അഞ്ഞൂറു രൂപ . നാട്ടില് ചെല്ലുമ്പോള് വാങ്ങിച്ച് ഭാഷയെ സ്നേഹിച്ചോളാം . കേട്ടപ്പോള് സുഹൃത്ത് പറഞ്ഞു.\nമറുലോകം കണ്ടില്ലെങ്കിലും ഇവിടേയും ഭാഷയുടെ ഒരു വിളക്ക് എരിയുന്നുണ്ട്. കുറെ സാഹിത്യതല്‍പ്പരര് അതിനടുത്തേക്ക് പറന്നടുക്കുന്നുണ്ട്. ഗള്‍ഫിലേപ്പോലെ മലയാളം ലൈബ്രറികള് ഉണ്ടായിരുന്നെങ്കില് ഞങ്ങളും പുതിയതായി പ്രസിദ്ധീകരിച്ച പുസ്തകങ്ങള് വായിക്കുമായിരുന്നു. ഇങ്ങനെയുള്ള പരിമിതിക്കുള്ളില് നിന്നു കൊണ്ട് ആടുജീവിതം പോലെ ഒരു അമേരിക്കന് ജീവിതം ഒരു മലയാളി എഴുതിയെന്നും വരാം. അല്‍പ്പം കൂടി സമയം തരു.\nകുടിയേറ്റക്കാര്‍ക്ക് കൂട്ടികള് പിറക്കുമ്പോള് അവരെ ആരെ ഏല്‍പ്പിച്ചിട്ട് ജോലിക്കുപോവും എന്നത് മുന്നില് തൂങ്ങിയാ‍ടുന്ന ചോദ്യമാണ്. വീട്ടില് വന്ന് കുട്ടികളെ നോക്കുന്നവര് മണിക്കൂറിന് പതിനഞ്ചോ പതിനാറോ ഡോളര് വരെ ചോദിക്കും. ഡേകെയര് സെന്റെറില് ആക്കുന്നവര്‍ക്ക് ഒരു വര്‍ഷത്തില് ഇരുപതിനായിരം ഡോളറില് കൂടുതല് വരെ ചെലവുണ്ട് . ഇത്തരം സാഹചര്യങ്ങളില് സഹായകരമാകുന്നത് നഴ്സിങ് പോലെയുള്ള ജോലികളാണ്. അവര് രാത്രി ഷിഫ്റ്റ് കഴിഞ്ഞ് രാവിലെ വീട്ടിലെത്തുമ്പോള് ഉറങ്ങിയെണീറ്റ കുട്ടികളും വീട്ടുജോലികളും അവരെയും കാത്തിരിക്കുന്നു. പകല് കുറച്ചു സമയം ഉറങ്ങാന് അവസരം കിട്ടിയാല് ഭാഗ്യം. ഭര്‍ത്താവ് ജോലി കഴിഞ്ഞ് വീട്ടിലെത്തുമ്പോള് ഒരു പൂച്ചയുറക്കത്തിനു ശേഷം ഭാര്യ വിണ്ടും ജോലിക്കു പോകാന് തയ്യാറെടുക്കുന്നു. അങ്ങനെ അവള് ആശുപത്രിയില് മാത്രമല്ല വീട്ടിലും മാലാഖമാരായി വേഷമിടുന്നു. നേഴ്സുമാരായി ജോലിയെടുക്കാത്തവര് സെന്‍ട്രല് പോസ്റ്റോഫീസിലോ രാത്രി പ്രൊഡക്ഷന് ഉള്ള ഫാക്ടറിയിലോ ജോലി കണ്ടെത്തുന്നു. സാമാന്യം ഭേദപ്പെട്ട ജോലിയുള്ളവരുടെ ഭാര്യമാര് നോ ഫ്രിത്സ് ജീവിതം തിരെഞ്ഞെടുത്ത് കുട്ടികളെ നോക്കി വീട്ടിലിരിക്കുന്നു.\nകൊച്ചുകുട്ടികള് ഉള്ളവര് സഹായത്തിന് നാട്ടില് നിന്ന് അച്ഛനെയും അമ്മയേയും കൊണ്ടുവരണമെന്ന് വിചാരിച്ചാല് പറന്നു നടക്കുന്ന കിളികളെ കൂട്ടില് അടച്ചതു പോലെയാവും അവര്. മക്കള് ജോലിക്കു പോയാല് കുട്ടികളേയും നോക്കി പാചകം ചെയ്ത് പാത്രോം കഴുകി പുറം ലോകത്തെ ജനാലയിലൂടെ നോക്കി കാണേണ്ടി വരും വീക്കെന്‍ഡ് വരെ. പബ്ലിക്ക് ട്രാന്‍പോര്‍ട്ടേഷന് വളരെ കുറവുള്ള പട്ടണങ്ങളില് ഒരിടത്തു നിന്നും വേറൊരിടത്തേക്ക് കാറിറക്കാതെ കാല്‍നടയായി എത്താന് വിഷമം. ക്രിസ്ത്യാനി അപ്പച്ചനും അമ്മച്ചിം ഞായറാഴ്ചകളെ ആഹ്ലാദത്തോടെ വരവേല്‍ക്കുന്നു. അന്ന് പള്ളിയില് പോകാം. സോഷ്യലൈസ് ചെയ്യാം. കുട്ടികള്‍ക്ക് വീക്കെന്‍ഡ് തീര്‍ന്നല്ലോ എന്ന വെപ്രാളവും. കുടിശ്ശിക കിടക്കുന്ന ഉറക്കം തീര്‍ന്ന് കിട്ടിയില്ല. ക്ലീന് ചെയ്യാന് വച്ചിരുന്ന വീടും തുണികളും മിച്ചം. രജ്ഞിനി ഹരി‍ദാസിനേയും പേരറിയാന് വയ്യാത്ത അഭിനേതാക്കളും ഉള്ള മൂവിസും മലയാളം ചാനലുകളില് കണ്ടതു മിച്ചം.\nകേരളത്തിലെ സമൂഹത്തില് ഉള്ളവനും ഇല്ലാത്തവനും തമ്മിലുള്ള വ്യത്യാസം കഴ്ചയില് തന്നെ അനുഭവപ്പെടുന്നു. ഇവിടെ ഒരു മാതിരിപ്പെട്ടവര്‍ക്കെല്ലാം ഒരു പരിധിവരെ സാധനങ്ങള് സ്വന്തമക്കാന് കഴിയും. പോരാത്തതിന് ക്രഡിറ്റ് കാര്‍ഡ് എന്ന പ്ലാസ്റ്റിക് കാര്‍ഡ് മെഷീനില് ഇട്ട് ഉരച്ചാല് മതിയാവുന്നതുകൊണ്ട് ഒരു മാസത്തിനുള്ളില് പൈസ കൊടുത്താല് മതി. അതും മിനിമം പെയ്മെറ്റ്. ബാ‍ക്കിയുള്ളത് കടത്തിന് ഭരിച്ച പലിശ കൊടുക്കണം എന്നുള്ള സത്യം അമേരിക്കന് സമൂഹം ചിലപ്പോള് മറക്കുന്നു.\nഏകദേശം നാല് വര്‍ഷം മുമ്പ് സംഭവിച്ച സാമ്പത്തിക മാന്ദ്യം അമേരിക്കയെ ആകുലപ്പെടുത്തി. സെപ്തംബര് 11 അമേരിക്കക്കാരുടെ ശാരീരിക സുരക്ഷാബോധത്തെയാണ് ഇല്ലാതാക്കിയെതെങ്കില് സാമ്പത്തിക മാന്ദ്യം അവരുടെ സാമ്പത്തിക സുരക്ഷിതത്വത്തെയും ഇല്ലാതാക്കി. അതില് നിന്നും കരകയറാന് തത്രപ്പെടുകയാണ്. അതിനു പുറമെ ബുഷ് സര്‍ക്കാര് ഇറാഖില് ചിലവഴിച്ച പണത്തിന്റെ ഭാരിച്ച കടവും . വീടു വാങ്ങാന് നിര്‍ലോഭം പണം കടം കൊടുത്തിരുന്ന ബാങ്കുകള് വളരെ ശ്രദ്ധിച്ച് ആളും തരോം നോക്കി കടം കൊടുക്കുന്നു. നല്ല വരുമാനം ഇല്ലാത്തവന് വീട് സ്വന്തമാക്കാന് വയ്യാത്ത നിലയിലായി . കമ്പനികളില് നിന്ന് കൂട്ടത്തോടെ ജോലിക്കാരെ പിരിച്ചു വിട്ടു. ശമ്പള ലാഭത്തിനായി ജോലികള് കടലുകടന്ന് ഇന്ത്യയിലും ചൈനയിലും പോയി. ഇന്ത്യയില് നിന്ന് തല്‍ക്കാലത്തേക്ക് കോണ്‍ട്രാക്ട് ജോലിക്കു വന്ന ഒരാളെ കമ്പനിയുടെ ഹോള് വേയുടെ ഭിത്തിയോട് ചേര്‍ത്തു നിര്‍ത്തി ഒരു അമേരിക്കന് ജോലിക്കാരി പറഞ്ഞുവത്രെ.'' നിങ്ങള് വിദേശിയരാണ് ഞങ്ങള് അമേരിക്കക്കാരുടെ ജോലികള് നഷ്ടപ്പെടുത്തുന്നത്'' എന്ന് . ഇതു പറഞ്ഞപ്പോള് വിശ്വസിക്കാന് വിഷമം തോന്നി; വിശ്വസിക്കാതിരിക്കാനും.


പ്രവാസികളെ തൽക്കാലം തിരികെ എത്തിക്കില്ല: കേന്ദ്ര നിലപാട് ശരിവച്ച് സുപ്രീം കോടതി; ഹരജിക്കാര്‍ക്കെതിരെ കെ.ടി ജലീല്\nWednesday, September 23, 2020 21:30:52 PM\nPosted By: Nri Malayalee April 13, 2020\nസ്വന്തം ലേഖകൻ: വിദേശത്ത് വിവിധ രാജ്യങ്ങളിൽ കുടുങ്ങിക്കിടക്കുന്ന ഇന്ത്യാക്കാരെ തത്കാലം തിരിച്ചെത്തിക്കില്ല. വിദേശത്തുള്ളവരെ തിരിച്ചെത്തിക്കാനാകില്ലെന്ന് കേന്ദ്രസർക്കാർ സുപ്രീം കോടതിയിൽ പറഞ്ഞു. പ്രവാസികളെ തൽക്കാലം തിരിച്ചുകൊണ്ടുവരേണ്ടതില്ലെന്ന് കോടതി പറഞ്ഞു.\nകേസ് നാല് ആഴ്ചക്ക് ശേഷം പരിഗണിക്കാമെന്ന കോടതി പറഞ്ഞു. കേന്ദ്രത്തിനോട് നാലാഴ്ചക്കകം സ്ഥിതി എന്താണെന്ന് വ്യക്തമാക്കി റിപ്പോർട്ട് സമർപ്പിക്കാൻ കോടതി ആവശ്യപ്പെട്ടു. ഇപ്പോൾ യാത്ര അനുവദിച്ചാൽ അത് സർക്കാർ നടപ്പാക്കുന്ന യാത്രാവിലക്കിന് എതിരാകുമെന്നും കൊണ്ടുവരാനാകില്ലെന്നുമാണ് കേന്ദ്രസർക്കാർ നിലപാട്.\nഗൾഫിലും ഇംഗ്ലണ്ടിലും അമേരിക്കയിലും ഇറാനിലും അടക്കം വിദേശത്ത് കുടുങ്ങിയവരെ തിരിച്ചെത്തിക്കണമെന്ന് ആവശ്യപ്പെട്ട് ഏഴ് ഹർജികളാണ് സുപ്രീം കോടതി പരിഗണിച്ചത്. ഇറാനിൽ കുടുങ്ങിയ മത്സ്യ തൊഴിലാളിയുടെ ഭാര്യ നൽകിയ ഹർജിയിലാണ് സുപ്രീം കോടതി ആദ്യം വാദം തുടങ്ങിയത്. ഇറാനിൽ 6000 മത്സ്യ തൊഴിലാളികൾ കുടുങ്ങിയിട്ടുണ്ടെന്ന് സോളിസിറ്റർ ജനറൽ തുഷാർ മേത്ത മറുപടി നൽകി. ഈ കേസിൽ മറുപടി സത്യവാങ്മൂലം നൽകാൻ അനുമതി വേണമെന്ന് തുഷാർമേത്ത കോടതിയോട് ആവശ്യപ്പെട്ടു.\nയുകെയിൽ കുടുങ്ങിയ വിദ്യാർത്ഥികളെ തിരിച്ചെത്തിക്കണമെന്ന് ആവശ്യപ്പെട്ടുള്ള ഹർജിയും കോടതി പരിഗണിച്ചു. ഇതിന് കേന്ദ്രസർക്കാർ ഇടപെടുന്നുണ്ടെന്നും യുകെയിൽ ഇന്ത്യക്കാർ സുരക്ഷിതരാണെന്നും കേന്ദ്രസർക്കാർ മറുപടി നൽകി. സുരക്ഷിതരാണെങ്കിൽ പിന്നെ എന്തിനാണ് വരുന്നതെന്ന് ജസ്റ്റിസ് നാഗേശ്വർ റാവു ചോദിച്ചു. സുരക്ഷിതരാണെങ്കിൽ എവിടെയാണോ ഉള്ളത്, അവിടെ തുടരണമെന്ന് കോടതി പറഞ്ഞു.\nപ്രവാസികളെ തിരിച്ചെത്തിക്കണമെന്നും രോഗം ബാധിച്ചവർക്ക് ചികിത്സയും ഭക്ഷണവും ഉറപ്പാക്കണമെന്നും ആവശ്യപ്പെട്ടുള്ള ഹർജികളാണ് സുപ്രീംകോടതി പരിഗണിക്കുന്നത്. പ്രവാസി ലീഗൽ സെൽ, എം കെ രാഘവൻ എംപി ഉൾപ്പടെയുള്ളവര് നല്‍കിയ ഹർജികളും പരിഗണിക്കുന്നത്.\nചീഫ് ജസ്റ്റിസ് അദ്ധ്യക്ഷനായ ബെഞ്ച് വീഡിയോ കോൺഫറൻസിംഗ് വഴിയാണ് കേസ് പരിഗണിക്കുക. വിസിറ്റിംഗ് വീസയിലും ടൂറിസ്റ്റ് വീസയിലുമൊക്കെ പോയ നിരവധി പേർ ഗൾഫ് നാടുകളിൽ കുടുങ്ങിയിട്ടുണ്ട്. കൂടാതെ ആയിരക്കണക്കിന് ഇന്ത്യക്കാർ രോഗബാധിതരായും ദുരിതമനുഭവിക്കുകയാണ്. രോഗമില്ലാത്തവരെ തിരിച്ചെത്തിക്കാൻ പ്രത്യേക വിമാനം അയക്കണം. രോഗബാധിതർക്ക് ചികിത്സയും മരുന്നും ഭക്ഷണവും ഉറപ്പാക്കണം തുടങ്ങിയ ആവശ്യങ്ങളും ഹർജിയിൽ ഉന്നയിക്കുന്നുണ്ട്.\nവിവിധ രാജ്യങ്ങളില് കുടുങ്ങിക്കിടക്കുന്ന ഇന്ത്യാക്കാരെ തത്കാലം തിരിച്ചെത്തിക്കേണ്ടതില്ലെന്ന സുപ്രീം കോടതി വിധി ചിലയാളുകള് അമിതാവേശം കാണിച്ചതിന് കിട്ടിയ തിരിച്ചടിയാണെന്ന് മന്ത്രി കെ.ടി ജലീല്.\nവടി കൊടുത്ത് അടി വാങ്ങുക എന്ന് സാധാരണ നമ്മള് പറയാറുണ്ട്. അതാണ് ഇവിടെ സംഭവിച്ചിരിക്കുന്നത്. സത്യത്തില് ഒരു മാസത്തിനുള്ളില് തന്നെ സാഹചര്യങ്ങള് നല്ല രീതിയില് ആയാല്, സാധാരണ എയര് സര്‍വീസ് പുനസ്ഥാപിക്കപ്പെട്ടാല് ആളുകള്‍ക്ക് ഇവിടെ എത്താനുള്ള സാധ്യത പോലും ഒരു മാസത്തേക്ക് നിര്‍ബന്ധമായും ഇല്ലാതാകുന്ന സാഹചര്യമാണ് ഇതിലൂടെ ഉണ്ടായിരിക്കുന്നതെന്നും കെ.ടി ജലീല് പറഞ്ഞു.\n“മാര്‍ച്ച് 1 മുതല് 20 വരെ ഒരു ലക്ഷത്തോളം പ്രവാസികള് ഇവിടേക്ക് വന്നു. അതില് ആരേയും ആളുകള് രണ്ട് കണ്ണുകൊണ്ട് കണ്ടിട്ടില്ല. അവരെ സര്‍ക്കാര് നെഞ്ചോട് ചേര്‍ത്ത് വെച്ചു. നിരീക്ഷണത്തിലാക്കേണ്ടവരെ നീരീക്ഷണത്തിലാക്കി, ചികിത്സ നല്‍കേണ്ടവര്‍ക്ക് നല്‍കി, ശേഷം അവര് രോഗമുക്തരായി വരുന്ന കാഴ്ച കാണാന് സാധിച്ചു.\nഎന്നാല് ഇപ്പോള് ചിലര് സുപ്രീം കോടതിയില് നിന്ന് ഇങ്ങനെയൊരു വിധി ഉണ്ടാക്കിയെടുത്തിരിക്കുന്നു. ഈ സാഹചര്യം ഒഴിവാക്കണമായിരുന്നു. കേന്ദ്രഗവര്‍മെന്റിനെ കൊണ്ട് തീരുമാനം എടുപ്പിച്ച് കൊണ്ടുപോകേണ്ടതിന് പകരം ചില വഴികള് സ്വീകരിച്ചതിലുള്ള തിരിച്ചടിയാണ് ഇപ്പോള് ഉണ്ടായിരിക്കുന്നത്,” കെ.ടി ജലീല് പറഞ്ഞു.


ഭൂമിവാതുക്കല്: ക്രിമിനലുകളായ നേതാക്കള് അതിക്രിമിനലുകളായ മക്കള്\nക്രിമിനലുകളായ നേതാക്കള് അതിക്രിമിനലുകളായ മക്കള്\nകുറ്റാരോപിതരായവരെ തെരഞ്ഞെടുപ്പില് സ്ഥാനാര്‍ഥികളാക്കരുതെന്ന് കോണ്‍ഗ്രസ് നേതാവ് വി.എം. സുധീരന്. ചര്‍ച്ചകളില് കാമറക്ക് മുമ്പില് എല്ലാ പാര്‍ട്ടി നേതാക്കളും ഇതിനെ അനുകൂലിക്കുന്നു. എന്നാല് സ്വന്തം പാര്‍ട്ടിയില് ആരും കുറ്റക്കാരല്ലെന്ന് ഇവര് ന്യായീകരിക്കുന്നു. എല്ലാം വ്യാജ ആരോപണങ്ങളത്രെ. ജയിലില് പോയവരും പോകാനിരിക്കുന്നവരുമൊന്നും കുറ്റവാളികളല്ല. അതെല്ലാം വെറും ആരോപണങ്ങള് മാത്രം! എന്തൊരു നശിച്ച ലോകം.\nഒരു അനീതി നടന്നാല് അവിടം കത്തിച്ചാമ്പലാകണമെന്ന് പ്രാര്‍ഥിച്ച മഹാന്മാര്‍ക്ക് ജന്മം നല്‍കിയ ഭൂമിയാണിത്.\nപ്രധാനമന്ത്രി പറയുന്നു. ഞാനൊന്നും അറിഞ്ഞതല്ല. രാജ വഞ്ചിച്ചതാണ്. തനിക്ക് കീഴില് ഇത്രയും കാലം ഒരു മന്ത്രി ഇത്രയും വലിയ അഴിമതി നടത്തിയിട്ട് ഞാനൊന്നും അറിഞ്ഞില്ലെന്ന് പറയുന്ന പ്രധാനമന്ത്രിയെ എങ്ങിനെയാണ് നാം വിശ്വസിക്കുക. ബാബരി മസ്ജിദ് തകര്‍ത്തപ്പോള് മൌനം പാലിച്ച പ്രധാനമന്ത്രിയും ഇന്ത്യകണ്ട വലിയ കൊള്ളകളിലൊന്ന് രാജ നടത്തുമ്പോള് ഒന്നും അറിയാതെ പോയ പ്രധാനമന്ത്രിയും ഒരു ഭരണാധികാരി എന്ന നിലയില് എങ്ങിനെയാണ് വ്യത്യസ്തരാകുന്നത്!\nഅടിയന്തരാവസ്ഥയോട് കേരളം ബാലറ്റിനാല് പ്രതികരിച്ചത് കോണ്‍ഗ്രസിനെ ജയിപ്പിച്ചു കൊണ്ടായിരുന്നു. ദരിദ്രകോടികളുടെ നാടായ ഉത്തരേന്ത്യക്കാര് പ്രതികരിച്ചത് കോണ്‍ഗ്രസിനെ വലിച്ച് താഴെയിട്ടും.\nകുഞ്ഞാലിക്കുട്ടി വിവാദം കത്തി നിന്നപ്പോള് തോന്നാത്ത പ്രതികരണം 2006 ലെ നിയമസഭ തെരഞ്ഞെടുപ്പില് മലയാളി കാണിച്ചു. യു.ഡി.എഫിനെ ഭരണത്തില് നിന്ന് ദയനീയമായി തോല്‍പിച്ചവര് കഴിഞ്ഞ പാര്‍ലമെന്റ് തെരഞ്ഞെടുപ്പിലും തദ്ദേശ തെരഞ്ഞെടുപ്പിലും ഇടത് മുന്നണിയെ കൈവിട്ടു. വന്‍ഭൂരിപക്ഷത്തോടെ വീണ്ടും യു.ഡി.എഫ് അധികാരത്തിലേറും എന്ന് പ്രതീക്ഷിച്ചു നടക്കുന്നതിനിടയിലാണ് ജനുവരി 28 ന് കുഞ്ഞാലിക്കുട്ടി ആദ്യ വെടിപൊട്ടിച്ചത്. പിന്നെ റഊഫും വെടിപൊട്ടിച്ചു. പകരം പൊട്ടിത്തെറികാത്ത് കുറെ ബോംബുകള് ശേഖരിച്ച് കുഞ്ഞാലിക്കുട്ടി ഉമ്മന്‍ചാണ്ടിക്ക് കൈമാറി. അതിതുവരെ പൊട്ടിയില്ല. കയ്യില് നിന്ന് പൊട്ടാതെ നോക്കണമെന്ന് റഊഫ് പരിഹസിച്ചു.\nനമ്മുടെ ചില മന്ത്രിമാരും മന്ത്രിപുത്രന്മാരും പ്രൈവറ്റ് സെക്രട്ടറിമാരും എത്രവലിയ ക്രിമിനലുകളാണെന്ന് മലയാളി മനസിലാക്കി കഴിഞ്ഞിട്ടുണ്ട്. എന്നാല് നേതാക്കള് അതൊന്നും പരസ്യമായി സമ്മതിക്കാന് തയാറല്ല. പൊലീസിന്റെ ഭാഗത്ത് വീഴ്ചയുണ്ടായെന്ന് നമ്മുടെ അഭ്യന്തര മന്ത്രി തന്നെയാണ് പ്രസ്താവിച്ചിരിക്കുന്നത്. ഒരു മന്ത്രി പുത്രനെ രക്ഷിക്കാനാണിതെന്ന് പ്രതിപക്ഷം പറയുന്നു. അങ്ങിനെ എത്ര മന്ത്രി പുത്രന്മാരെ കമ്യൂണിസ്റ്റുകള് രക്ഷപ്പെടുത്തും? സ്ത്രീപീഡകരെ കയ്യാമം വെച്ച് നടത്തുമെന്ന് പ്രഖ്യാപിച്ച് അധികാരത്തിലെത്തിയ വി.എസിന്റെ അഭ്യന്തര മന്ത്രിയാണ് ഇങ്ങിനെ പറയുന്നത്.\nsaji February 18, 2011 at 8:34 PM\n'manthrimarakan aagrahikkunna edathu nethakkal,enimuthal cheruppathile vanthyamkaranam nadathan theerumanichu'.


സ്ത്രീകളുടെയും കുട്ടികളുടെയും ആശുപത്രി; പക്ഷേ, എസ്എടി ഭരിക്കുന്നത് സെക്യൂരിറ്റി 'പുരുഷോത്തമൻമാർ'\nMon Jan 21 2019 05:56:50 GMT+0530 (IST)\nP C| Updated On: 2016-12-20T10:20:54+05:30 | Location :\nകഴുത്തിൽ തൂക്കിയ ഒരു ഐഡി കാർഡിന്റെ ബലത്തിൽ സ്ത്രീകളുടെ സ്വകാര്യതയിലേയ്ക്ക് അവർ ഒരു മര്യാദയുമില്ലാതെ ഇടിച്ചു കയറും. വാർഡുകളിൽ ആണുങ്ങളുണ്ടോ എന്ന് പരിശോധിക്കാനെന്നപേരിൽ ആശുപത്രിയുടെ മുക്കിലും മൂലയിലും ചുറ്റിയടിക്കും. സ്ത്രീകളും കുഞ്ഞുങ്ങളും മാത്രമുള്ള മുറികളിൽ യാതൊരു മര്യാദയുമില്ലാതെ തലയിടും. പുരുഷന്മാർ ആരെങ്കിലും ഒളിച്ചിരിക്കുന്നുണ്ടോ എന്നറിയാൻ വേറെയെന്തുവഴി?\nതിരുവനന്തപുരം : "കുഞ്ഞുങ്ങളെ മുലയൂട്ടുന്ന സ്ഥലത്ത് സെക്യൂരിറ്റിക്കാർക്കെന്തു കാര്യം?" ചോദിക്കുന്നത് എസ്എടി ആശുപത്രിയിലെ നവജാതശിശുവിന്റെ അമ്മ. ചോദിക്കുന്നതിൽ കാര്യമുണ്ട്. സ്ത്രീകൾ മാത്രമുളള മുറിയിൽ കുഞ്ഞിനെ മുലയൂട്ടിക്കൊണ്ടിരിക്കുമ്പോഴാണ്, വാർഡിൽ പുരുഷന്മാരുണ്ടോ എന്നു പരിശോധിക്കാനെന്ന വ്യാജേനെ സെക്യൂരിറ്റിക്കാരുടെ ഇടിച്ചു കയറ്റം. പക്ഷേ, പരാതിപ്പെടാൻ ഭയം. കിട്ടേണ്ട ചികിത്സ കിട്ടാതെ വരുമോ എന്ന ആധി. സ്ത്രീകൾക്കും കുട്ടികൾക്കും വേണ്ടിയുളള ആശുപത്രിയിൽ രാവും പകലും വിലസുകയാണ് സെക്യൂരിറ്റി പുരുഷന്മാർ.\nസമീപകാലത്ത് കൂട്ടിരിപ്പുകാരികളായ ചില സ്ത്രീകളോട് ഒരു സുരക്ഷാ ഉദ്യോഗസ്ഥൻ മോശമായി പെരുമാറിയെന്ന് പരാതിയുയർന്നിരുന്നതായി കൂട്ടിരിപ്പുകാരിൽ ചിലർ നാരദാ ന്യൂസിനോട് പറഞ്ഞു. ഉദ്യോഗസ്ഥനെ മാറ്റി ഇരുചെവി അറിയാതെ ആശുപത്രി മാനേജ്മെന്റ് പ്രശ്നം പരിഹരിക്കുകയായിരുന്നത്രേ. സന്ദർശനസമയം അവസാനിച്ച് കഴിഞ്ഞാൽ രാത്രി എട്ടുമണിക്ക് ശേഷം വാർഡുകളിൽ അവരുടെ റോന്തു ചുറ്റലുണ്ട്.\n" റെയിഡു നടത്തുന്ന പോലീസുകാരുടെ ഭാവത്തിൽ അവർ ആശുപത്രി മുറികളിൽ ഇടിച്ചു കയറും. എന്തൊരവസ്ഥയാണിത്..." ഒരാളിന്റെ രോഷപ്രകടനം ഇങ്ങനെ.\nആശുപത്രിയ്ക്കുളളിൽ പുലികളാകുന്ന സെക്യൂരിറ്റിക്കാർ പുറത്തു പക്ഷേ, എലികളാണ്. ആശുപത്രിയിൽ അക്രമവും പൂവാലശല്യവും ഉണ്ടാകുമ്പോഴൊക്കെ കാഴ്ചക്കാരുടെ വേഷത്തിലാണ് ഇവരെന്ന് നേരത്തെ പരാതികളുയർന്നിരുന്നു. ഏതാനും മാസം മുമ്പാണ് വനിതാ പിജി ഡോക്ടറെ ആശുപത്രിയ്ക്കുളളിൽ അതിക്രമിച്ചു കയറിയ പൂവാലൻ പിന്തുടർന്നു ശല്യം ചെയ്ത സംഭവമുണ്ടായത്. എന്ന് രോഗികളുടെ കൂട്ടിരിപ്പുകാരാണ് പൂവാലനെ പിടികൂടാൻ ഓടിയെത്തിയത്. പക്ഷേ, പൂവാലൻ രക്ഷപെട്ടു.\nപൂവാലൻ അകത്തു കയറിയതും രക്ഷപെട്ടതും തടയാൻ പരാക്രമശാലികളായ സുരക്ഷാ ജീവനക്കാർക്കു കഴിഞ്ഞില്ല. സാധാരണക്കാരെ വിരട്ടിയും ഭീഷണിപ്പെടുത്തിയും വേണ്ടി വന്നാൽ കൈയേറ്റം ചെയ്തും ഭരിച്ചുവിലസുന്നവർക്കു മുന്നിലൂടെ അക്രമികളും പൂവാലന്മാരും നിർബാധം ആശുപത്രിയ്ക്കുളളിൽ പ്രവേശിക്കുന്നുവെന്ന് അന്ന് പരാതിയുയർന്നിരുന്നു.\nരോഗികളുടെ കൂട്ടിരിപ്പുകാർ പുറത്തിറങ്ങുമ്പോൾ പാസ് കൈവശം വെയ്ക്കാൻ മറന്നു പോയാലോ. ഭൂകമ്പമാണ് പിന്നെ. കൂട്ടിരിപ്പുകാർക്ക് അകത്തു കയറണമെങ്കിൽ കിടപ്പിലുളള രോഗി പാസുമായി ഗേറ്റിലെത്തണം. അതുവരെ മറ്റേയാളെ പരസ്യമായി ഭേദ്യം ചെയ്യും.\nആശുപത്രിയിലേയ്ക്കുളള പ്രവേശനം കർശനമായി നിയന്ത്രിക്കുന്നത് മനസിലാക്കാം. പക്ഷേ, സ്ത്രീകളുടെ ആശുപത്രിയ്ക്കുളളിൽ ഏതു നിമിഷവും എവിടെയും പുരുഷന്മാരായ സെക്യൂരിറ്റിക്കാർ അതിക്രമിച്ചു കയറുന്നതിന് ന്യായീകരണമില്ല. പുരുഷന്മാർക്ക് പ്രവേശനം നിഷേധിക്കപ്പെട്ട വാർഡുകളിലും മുറികളിലും സെക്യൂരിറ്റി പുരുഷന്മാരും കയറാൻ പാടില്ല. ആ പ്രവേശനവും വിലക്കുക തന്നെ വേണം. സ്ത്രീകളുടെ സുരക്ഷയും സ്വകാര്യതയും ആശുപത്രി മാനേജ്മെന്റിന്റെ പരിഗണനയിലുണ്ടെങ്കിൽ ഇക്കാര്യത്തിൽ ഒട്ടും അമാന്തം പാടില്ല.\nആണുങ്ങളുടെ പ്രവേശനം വിലക്കിയിരിക്കുന്ന സ്ഥലങ്ങളിലെല്ലാം വനിതാ സെക്യൂരിറ്റി ജീവനക്കാരെ നിയമിക്കണമെന്നാണ് രോഗികളുടെയും കൂട്ടിരിപ്പുകാരുടെയും ആവശ്യം. സ്വകാര്യ ഏജൻസിയ്ക്കാണ് ആശുപത്രിയുടെ സെക്യൂരിറ്റി ചുമതല കരാർ നൽകിയിരിക്കുന്നത്. ഈ ആവശ്യം കരാറിന്റെ ഭാഗമാക്കുകയും സെക്യൂരിറ്റി പുരുഷന്മാരുടെ പ്രവർത്തനമേഖല പൂർണമായും ആശുപത്രിയ്ക്കു പുറത്താവണമെന്നും അഭിപ്രായമുണ്ട്.\nപെൺ വിശ്രമകേന്ദ്രം അടക്കി വാഴുന്നതും ആണുങ്ങൾ\nഅമ്മമാരുടെയും കുഞ്ഞുങ്ങളുടെയും ആശുപത്രി ആയതിനാൽ എസ്എടിയിൽ കൂടുതലായും സ്ത്രീകളാണ് എത്തുന്നത്. കൂട്ടിരിപ്പുകാരികളും സ്ത്രീകൾ തന്നെ. ദീർഘകാല കിടത്തി ചികിത്സയും മറ്റും ഉള്ളതിനാൽ തന്നെ സ്ത്രീകളുടെ വിശ്രമത്തിനും, ആവശ്യമെങ്കിൽ താമസത്തിനും വേണ്ടിയാണ് 2008ൽ അന്നത്തെ ആരോഗ്യമന്ത്രിയായ പികെ ശ്രീമതി ടീച്ചർ വനിതകൾക്കായി ഒരു വിശ്രമകേന്ദ്രം ഉത്‌ഘാടനം ചെയ്തത്. അതും ഇപ്പോൾ ആണുങ്ങളുടെ കസ്റ്റഡിയിലാണ്.\nഎസ്എടിക്ക് മുന്നിൽ ടാർപോളിൻ വലിച്ച് കെട്ടി നിർമിച്ച ബസ് കാത്തിരിപ്പ് കേന്ദ്രമുണ്ട്. സ്ത്രീകളെ അവിടേയ്ക്കു മാറ്റി. പ്രാന്തവത്കരിച്ചുവെന്ന് ലളിതമലയാളം. അവിടെയും ശൗചാലയത്തിന് സമീപത്തും പൊട്ടിപ്പൊളിഞ്ഞ മരത്തറയിലും വിശ്രമിക്കണ്ട ഗതികേടിലാണ് ആശുപത്രിയിൽ എത്തുന്ന സ്ത്രീകൾ. പക്ഷേ, ആശുപത്രി സ്ത്രീകൾക്കും അമ്മമാർക്കുമുളളതാണ്.\nആശുപത്രി അധികൃതരുടെ കണ്മുന്നിൽ നടക്കുന്ന വിഷയത്തിൽ ഇടപെടാൻ ആരും തയ്യാറല്ല. പെൺവിശ്രമകേന്ദ്രത്തിൽ കണ്ടുമുട്ടിയ ഒരു ആളോട് ഇത് സ്ത്രീകൾക്കുള്ളതല്ലേ എന്ന് അന്വേഷിച്ചപ്പോൾ കൂട്ടുവരുന്ന ആണുങ്ങൾക്ക് വിശ്രമിക്കാൻ വേറെ ഇടമെവിടെ എന്ന മറുചോദ്യമാണ് ലഭിച്ചത്.\nആശുപത്രിയിൽ പ്രവേശിപ്പിക്കപ്പെട്ട സ്ത്രീകൾക്കും കുട്ടികൾക്കും സഹായിയായി പുരുഷന്മാർ അനിവാര്യമാണ്. പുരുഷന്മാരായ കൂട്ടിരിപ്പുകാർക്കും എസ്എടിയുടെ ഭാഗമായിത്തന്നെ വിശ്രമകേന്ദ്രവും അത്യാവശ്യം. പക്ഷേ, അത് വേറെ കൈകാര്യം ചെയ്യേണ്ട വിഷയമാണ്.\nഎസ്എടി ഹരിതകേരളത്തിന് പുറത്തോ?\nതിരുവനന്തപുരം നഗരസഭ എന്റെ നഗരം, സുന്ദര നഗരം പദ്ധതി നടപ്പിലാക്കുകയാണ്. എന്നാൽ എസ്എടിയിലെത്തിയാൽ ആശുപത്രി നഗരസഭാ പരിധിയ്ക്കു പുറത്താണോ എന്ന സംശയം തോന്നു. ചപ്പുചവറുകൾ കൂടിക്കിടക്കുന്നു.. കൃത്യമായ വൃത്തിയാക്കൽ പ്രവർത്തികൾ നടക്കുന്നില്ല എന്നു വ്യക്തം. 'ചവർ നിരോധിത മേഖല' എന്ന ബോർഡ് ഗംഭീരമായി തലയുയർത്തി നിൽക്കുന്നുണ്ട്.\nഎസ്എടിക്ക് സമീപം നഴ്സിങ് കോളേജ് ഹോസ്റ്റലിനോട് തൊട്ട് മെഡിക്കൽ കോളേജിലെ മാലിന്യവും കൂട്ടിയിട്ടിരിക്കുന്നു. മാലിന്യം നീക്കാറുണ്ടെങ്കിലും ഒരിക്കലും മാലിന്യക്കൂന ഒഴിയാറില്ലെന്നാണ് ആശുപത്രിയിൽ എത്തുന്ന രോഗികൾ പറയുന്നത്.\nഹരിതകേരളം പദ്ധതിയുടെ ഭാഗമായി കേരളം മുഴുവൻ ശുദ്ധമാകാൻ ഒരുങ്ങുമ്പോഴും എസ്എടിയിൽ ഇതുവരെയായി കാര്യമായ പ്രവർത്തനങ്ങൾ ഒന്നും തുടങ്ങിയിട്ടില്ല. ആശുപത്രിയിലും സമീപത്തും വെയിസ്റ് ബാസ്കറ്റുകൾ സ്ഥാപിച്ചട്ടുണ്ടെങ്കിലും ഇത് തീരെ അപര്യാതമാണ്. ജൈവ/അജൈവ മാലിന്യങ്ങൾ പ്രത്യേകമായി ശേഖരിക്കാനുള്ള സംവിധാനവും ഇതുവരെയായി ഒരുക്കിയിട്ടില്ല.\nഎല്ലാം ശരിയാകുന്നതിന്റെ ഭാഗമായി എസ്എടി ആശുപത്രിയും ശരിയാകുമെന്ന് ആശ്വസിക്കുകയാണ് രോഗികളും കൂട്ടിരിപ്പുകാരും.


വുസുവ' ഇത് പാല്‍പ്പഴം(മിൽക്ക് ഫ്രൂട്ട്) — വികാസ്പീഡിയ\nഹോം പേജ് / കൃഷി / കാര്‍ഷിക രീതി മേഖല അടിസ്ഥാനത്തില് / കാര്‍ഷിക പരിശീലനങ്ങള്-വിള അടിസ്ഥാനത്തില് / ഉത്പാദനവും വിളവെടുപ്പും / വിള ഉത്പാദനം / വുസുവ' ഇത് പാല്‍പ്പഴം(മിൽക്ക് ഫ്രൂട്ട്)\nവുസുവ' -വിയറ്റ്‌നാമില് പ്രചാരത്തിലുള്ള പദം; അര്‍ഥം 'മുലപ്പാല്'.\n*'വുസുവ' -വിയറ്റ്‌നാമില് പ്രചാരത്തിലുള്ള പദം; അര്‍ഥം 'മുലപ്പാല്'.* പോഷകപ്രദവും പ്രകൃതിദത്തവുമായ പാല്‍ചുരത്തുന്ന പഴം എന്നര്‍ഥത്തിലാണ് മില്‍ക്ക് ഫ്രൂട്ടിനെ വിയറ്റ്‌നാം നിവാസികള് 'വു സുവ' എന്നു വിളിക്കുന്നത്.\nപര്‍പ്പിള് നിറത്തിലുള്ള പഴത്തിനുള്ളില് നിന്ന് സാക്ഷാല് പാല് പോലെ വെളുത്ത കാമ്പും ദ്രാവകവും ചുരത്തുന്ന മില്‍ക്ക് ഫ്രൂട്ട് ഉഷ്ണമേഖലാ ഫലവൃക്ഷമാണ്. നമുക്ക് സുപരിചിതനായ സപ്പോട്ടയുടെ കുടുംബക്കാരന്.\nഏഷ്യന് ഉഷ്ണമേഖലാ പ്രദേശങ്ങള്, ആഫ്രിക്ക, അമേരിക്ക എന്നിവിടങ്ങളിലെല്ലാം പാല്‍പ്പഴം വാണിജ്യാടിസ്ഥാനത്തില് വളര്‍ത്തുന്നു.\nആകര്‍ഷകമായ ഇലത്തഴപ്പുമായി 15 മീറ്റര് വരെ ഉയരത്തില് വളരുന്ന ഈ ഫലവൃക്ഷത്തിന്റെ മഹത്ത്വം യഥാര്‍ഥത്തില് അധികം പേര്‍ക്കും അറിയില്ല എന്നതാണ്‌വാസ്തവം.\nഇതിന്റെ ഇലകള്‍ക്ക് മുകള് ഭാഗത്ത് പച്ചനിറവും അടിവശത്ത് പട്ടുപോലെ സ്വര്‍ണനിറവുമാണ്. പുറംതൊലിക്ക് പര്‍പ്പിള് നിറം. പഴത്തിനുള്ളില് നക്ഷത്ര രൂപം വ്യക്തമായി കാണാം. ഉള്‍ക്കാമ്പില് പ്രകൃതി കൊത്തിയ ഈ നക്ഷത്ര ഡിസൈന് നിമിത്തം പാല്‍പ്പഴത്തിന് 'സ്റ്റാര് ആപ്പിള്' എന്നും ഓമനപ്പേരുണ്ട്.\nപഴത്തൊലിയില് കറ (ലാറ്റക്‌സ്)യുണ്ട്. ഉള്‍ഭാഗത്ത് വിത്തിന് തവിട്ട് നിറവും സാമാന്യം ദൃഢതയും. *പാല്‍പ്പഴമരം വര്‍ഷം മുഴുവനും കായ്തരും; പ്രത്യേകിച്ച് വളര്‍ന്ന് ഏഴു വര്‍ഷം കഴിഞ്ഞാല്.*\n**ഒട്ടുതൈകളും പതിത്തൈകളും നട്ടാണ് കൃഷി.* വിത്തുതൈകള് കായ്പിടിക്കാന് ഏറെ വൈകും എന്നതിനാല് പലര്‍ക്കും വിത്തുതൈകളോട് അത്രപ്രിയം പോരാ. തൈകള്‍ക്ക് വേരോടിക്കിട്ടിയാല് പിന്നെ വളര്‍ച്ച തടസ്സപ്പെടില്ല.\nക്ഷാരസ്വഭാവമുള്ള മണ്ണിനോട് ഈ ചെടിക്ക് പ്രത്യേക പ്രതിപത്തിയുണ്ട്. തൈകള്‍ക്ക് ആദ്യവര്‍ഷം നന നിര്‍ബന്ധം; തുടര്‍ന്ന് നിര്‍ബന്ധമില്ല.\nജൈവ-രാസവള പ്രയോഗത്തോട് പാല്‍പ്പഴമരം തുല്യമായി പ്രതികരിക്കും.\nരാസവളമിശ്രിതം, വളര്‍ച്ചയുടെ ആദ്യവര്‍ഷം മൂന്നുമാസത്തിലൊരിക്കല് ഒരു ചെടിക്ക് 100 ഗ്രാം വീതം നല്‍കാം. ഇത് കുറേശ്ശെ വര്‍ധിപ്പിച്ച് വളര്‍ച്ചയെത്തിയ ഒരു മരത്തിന് 400-500 ഗ്രാം വരെയാകാം. തടത്തില് പുതയിടാം. അതും 30 സെ.മീ. കനത്തില്. കൊമ്പുകോതി മരത്തിന്റെ വളര്‍ച്ച നിയന്ത്രിക്കാം. പ്രത്യേകിച്ച് ആദ്യരണ്ടുമൂന്നു വര്‍ഷം ഒരു മരത്തില് പരമാവധി അഞ്ചു മുഖ്യശിഖരങ്ങളേ വേണ്ടൂ.\nപാകമായ പഴങ്ങള് പഴുത്തുപൊഴിയുന്ന പതിവ് ഇതിലില്ല.\n*വിളഞ്ഞവ ഞെട്ടുചേര്‍ത്തു മുറിക്കുക തന്നെവേണം. പാകത്തിന് മൂത്തില്ലെങ്കില് കറകാണും എന്നോര്‍ക്കുക.* നന്നായി പഴുത്ത കായയുടെ തൊലിക്ക് നിറം മങ്ങിയിരിക്കും; ഞൊറിവുകളും കാണും. തൊട്ടാല് മൃദുവാകും.\nഇന്ത്യന് സാഹചര്യത്തില് ഫിബ്രവരി മുതല് മാര്‍ച്ച്‌വരെയാണ് സീസണ്. പൂര്‍ണ വളര്‍ച്ചയെത്തിയ ഒരുമരം 60 കിലോ വരെ പഴം തരും. പഴുത്ത പഴം മൂന്നാഴ്ച വരെ കേടാകാതെയുമിരിക്കും.\nമരത്തില് നിന്ന് വിളയുന്ന പഴങ്ങള് കൊത്താന് കിളികളും അണ്ണാറക്കണ്ണന്മാരും എത്തും; *രക്ഷയ്ക്ക് മരം തന്നെ വലയിട്ടുമൂടുകയേ തരമുള്ളൂ.*\nപഴം തോലുപൊളിച്ച് ഉള്‍ക്കാമ്പ് തണുപ്പിച്ചും കഴിക്കാം. മാമ്പഴം, കൈതച്ചക്ക എന്നിവയുമായി ചേര്‍ത്താല് നല്ല ഫ്രൂട്ട്‌സാലഡ് തയ്യാറാക്കാം.\nപഴത്തിന്റെ അകക്കാമ്പ് സ്പൂണ്‍കൊണ്ട് കോരിക്കഴിച്ചാല് സ്വാദിഷ്ടം.\n*മരത്തിന്റെ ഇലകള്‍ക്ക് അതിസാര ചികിത്സയില് ഉപയോഗമുണ്ട്.*\n*പ്രമേഹം, വാതം എന്നിവയുടെ ചികിത്സയിലും പഴം പ്രയോജനപ്പെടുന്നു.*\n*ഫര്‍ണിച്ചര് നിര്‍മാണത്തിന് തടി അനുയോജ്യമാണ്.*\nഈ അടുത്ത കാലത്ത് വളരെയധികം ശ്രദ്ധിക്കപ്പെട്ടൊരു പഴമാണ് മില്‍ക്ക് ഫ്രൂട്ട്. സപ്പോട്ട കുടുംബത്തില്‍പ്പെട്ട ഈ പഴത്തിന്റെ ശാസ്ത്രീയ നാമം ക്രൈസോഫില്ലം എന്നാണ്.\nവെസ്റ്റ്ഇന്‍ഡീസില് ജന്മംകൊണ്ട മിള്‍ക്ക് ഫ്രൂട്ട് വളരെ മനോഹരമായ ഇലച്ചാര്‍ത്തോടുകൂടിയ ഒരു ചെറു മരമാണ്. ഇളം പച്ചയും പര്‍പ്പിളും നിറത്തില് നൂറുഗ്രാമോളം ഭാരത്തിലാണ് ഈ മരത്തില് പഴങ്ങള് ഉണ്ടാകുന്നത്. മില്‍ക്ക് ഫ്രൂട്ട് തണുപ്പിച്ച ശേഷം കഴിക്കുമ്പോഴാണ് കൂടുതല് ആസ്വാദ്യം.\nധാരളം ആന്റി ഓക്‌സിഡന്റുകളുടേയും വിറ്റാമിനുകളുടേയും ധാതുക്കളുടേയും ഒരു കലവറതന്നെയാണ് ഈ പഴം.\nഗ്രാഫ്റ്റ് ചെയ്ത തൈകള് മഴക്കാലാരംഭത്തോടെ സൂര്യ പ്രപകാശം ലഭിക്കത്തക്കവണ്ണം നട്ട് വേണ്ടത്ര പരിചരണം നല്‍കിയാല് രണ്ടാം വര്‍ഷം മുതല് കായ് പിടിക്കുന്നതിനു സജ്ജമാകും.\nവര്‍ഷംതോറും ചെറിയ തോതില് സംയുക്ത വളങ്ങള് നല്‍കിയാല് ധാരാളം ഫലങ്ങള് ലഭിക്കും.\n*പോഷകസമ്പന്നമെന്നതിന് പുറമേ പാല്‍പ്പഴത്തില് ട്രിപ്‌റ്റോഫാന് മെത്തിയോണിന്, ലൈസിന് എന്നീ അമിനോ അമ്ലങ്ങളുമുണ്ട്. പാല്‍പ്പഴത്തിന്റെ കൃഷി അടുത്തിടെ കേരളത്തിലും പ്രചരിക്കാന് തുടങ്ങിയിരിക്കുന്നു.


യോഗവാസിഷ്ഠം നിത്യപാരായണം ദിവസം 586 – ഭാഗം 6.2 നിര്‍വാണ പ്രകരണം ഉത്തരാര്‍ദ്ധം (രണ്ടാം ഭാഗം).\nശ്രീരാമന് ചോദിച്ചു: മഹര്‍ഷേ എന്നാല് ചിലര് പറയുന്നത് മരണം അനിവാര്യമാണെന്നും ദേഹത്ത് ജീവനുള്ളിടത്തോളം കാലം സുഖമായി ജീവിക്കണം എന്നുമാണ്. കാരണം മരണശേഷം ദേഹം വെറും ചാരമായിക്കഴിഞ്ഞാല്‍പ്പിന്നെ യാതൊന്നും അവശേഷിക്കുന്നില്ലല്ലോ. ഈ അഭിപ്രായമുള്ളവര്‍ക്ക് ഈ സംസാരത്തില് ദുഖനിവൃത്തി എങ്ങനെയാണ് സാധിക്കുക?\nആകാശത്ത് പറന്നുനടക്കുന്ന ഥൂളീകണങ്ങള് ആകാശത്തെ എങ്ങനെ ബാധിക്കാനാണ്? അതുപോലെയാണ് ബോധസാക്ഷാത്ക്കാരത്തില് അഭിരമിക്കുന്നവന്റെ സുഖദുഃഖാനുഭവങ്ങള്. ഒരു ദേഹത്തെയോ, വേറിട്ടൊരു വ്യക്തിയേയോ, ജീവനേയോ ഞാന് കാണുന്നില്ല. എല്ലാമെല്ലാം ശുദ്ധമായ അവബോധം മാത്രം. അതില് ഉണ്ടാവുന്ന ഭാവനകള് അപ്രകാരംതന്നെ ഭവിക്കുന്നു. സത്യമാണെങ്കിലും അല്ലെങ്കിലും ദേഹമെന്ന അസ്തിത്വത്തെ അനുഭവിക്കുന്നത് ‘അതാണ്’.\nഈ അനന്തബോധം നിദ്രയിലായിരിക്കുമ്പോള് വിഷയാനുഭവം ഉണരുന്നു, അങ്ങനെ ലോകം ഉണ്ടാവുന്നു. ഇഹലോകവും ഇന്ദ്രിയാനുഭവങ്ങളും മാത്രമാണ് സത്യമെന്ന് കരുതുന്നവര് നിദ്രയിലുള്ള ജഡമത്രേ.


അവൾ റോഡപകടത്തിൽ മരിച്ചതല്ല; 63 ലക്ഷം തട്ടാന് ഭർത്താവ് തലയില് ട്രക്ക് കയറ്റി കൊന്നതാണ്-കൊടും ക്രൂരത തെളിയിച്ച് ക്രൈംബ്രാഞ്ച്\nHomeNationalഅവൾ റോഡപകടത്തിൽ മരിച്ചതല്ല; 63 ലക്ഷം തട്ടാന് ഭർത്താവ് തലയില് ട്രക്ക് കയറ്റി കൊന്നതാണ്-കൊടും ക്രൂരത തെളിയിച്ച് ക്രൈംബ്രാഞ്ച്\nസൂറത്ത്: റോഡപകടത്തിൽ യുവതി മരിച്ച സംഭവം ഇന്‍ഷുറന്‍സ് തുക തട്ടിയെടുക്കാന് ഭർത്താവ് ആസൂത്രണം ചെയ്ത കൊലപാതകമാണെന്ന് തെളിയിച്ച് ഗുജറാത്ത് ക്രൈംബ്രാഞ്ച്.[www.malabarflash.com]\n63 ലക്ഷം രൂപയുടെ ഇൻഷുറൻസ് തുക തട്ടിയെടുക്കാനാണ് ശാലിനി എന്ന 21കാരിയെ ഭർത്താവ് അനുജ് എന്ന മോനു ക്രൂരമായി കൊല ചെയ്തത്. ശാലിനി പ്രഭാത നടത്തത്തിനിടെ വാഹനമിടിച്ച് കൊല്ലപ്പെട്ടു എന്നാണ് അനുജ് പോലീസിനോട് പറഞ്ഞിരുന്നത്.\nജനുവരി എട്ടിനാണ് ശാലിനി കൊല്ലപ്പെട്ടത്. ശാലിനിയും താനും ഒരുമിച്ചു പ്രഭാതനടത്തത്തിനു പോകുമ്പോൾ ഒരു വാഹനം ഇടിച്ച് ശാലിനി കൊല്ലപ്പെട്ടു വെന്നാണ് അനുജ് പോലീസിനോട് പറഞ്ഞത്. താന് കുറച്ചു മുന്നില് നടന്നിരുന്നതിനാല് ഏതു വാഹനമാണ് ഇടിച്ചതെന്നു കണ്ടില്ലെന്നും അനുജ് മൊഴി നൽകി. ശാലിനി റോഡില് വീണു കിടക്കുന്നതാണു കണ്ടതെന്നും സംഭവസ്ഥലത്തു തന്നെ മരിച്ചുവെന്നുമാണ് അനുജ് പറഞ്ഞത്.\nതുടക്കത്തിൽ ഇത് വിശ്വസിച്ച പോലീസ് ശാലിനിയുടേത് അപകടമരണമാണെന്ന നിഗമനത്തില് എത്തിയിരുന്നു. എന്നാല് പിന്നീട് ശാലിനിയുടെ പിതാവ് ഉത്തർപ്രദേശിലെ ജാഫർപുർ സ്വദേശി ധനിറാം യാദവിന്‍റെ സംശയത്തെ തുടർന്ന് വിശദമായ അന്വേഷണം നടത്തുകയും കൊലപാതകത്തിന്‍റെ ചുരുളഴിയുകയുമായിരുന്നു.\nജനുവരി എട്ടിന് അനൂ നഈമും ചേര്‍ന്ന് ശാലിനിയുടെ കഴുത്തു ഞെരിച്ച് ബോധരഹിതയാക്കി. തുടര്‍ന്ന് പുലര്‍ച്ചെ അഞ്ചരയ്ക്ക് ശാലിനിയെ ഒരു സർവിസ് റോഡില് കൊണ്ടുപോയി കിടത്തിയ ശേഷം തലയിലൂടെ ട്രക്കിന്‍റെ പിന്‍ടയര് കയറ്റിയിറക്കുകയായിരുന്നെന്ന് അന്വേഷണസംഘം കണ്ടെത്തി. മണല് കയറ്റാനെന്ന പേരില് പാല് മേഖലയില്‍നിന്ന് വാടകയ്‌ക്കെടുത്ത ട്രക്കാണ് ശാലിനിയെ കൊല്ലാന് ഉപയോഗിച്ചത്.\nജനുവരി എട്ടിന് വെളുപ്പിന് രണ്ടു മണി വരെ അനൂജും കുടുംബാംഗങ്ങളും യോഗി ഛൗക്ക് മേഖലയിലുണ്ടായിരുന്നുവെന്ന ധനിറാമിന്‍റെ വെളിപ്പെടുത്തലാണ് അന്വേഷണത്തിൽ വഴിത്തിരിവായത്. മറ്റൊരു സ്ഥലത്തായിരുന്ന അനുജ് പിന്നീടെങ്ങിനെയാണ് പുലര്‍ച്ചെ ശാലിനിക്കൊപ്പം പ്രഭാത നടത്തത്തിനു പോയതെന്ന് ധനിറാം സംശയം പ്രകടിപ്പിച്ചിരുന്നു.\nഇതേത്തുടര്‍ന്ന് അന്വേഷണം ഏറ്റെടുത്ത ക്രൈംബ്രാഞ്ചിന്‍റെ വിശദമായ ചോദ്യം ചെയ്യലിൽ അനുജ് കുറ്റം സമ്മതിക്കുകയായിരുന്നു.\nട്രാന്‍സ്‌പോര്‍ട്ട് ബിസിനസ് നടത്തുന്ന അനുജ് 2017ലാണ് ശാലിനിയെ വിവാഹം കഴിച്ചത്. അനുജിന്‍റെ പിതാവ് സോഹൻ സിങ് സെക്യൂരിറ്റി ഏജന്‍സി നടത്തുകയാണ്. ഈ സെക്യൂരിറ്റി ഏജന്‍സിയില് ജോലി ചെയ്തിരുന്നയാളാണ് മുഹമ്മദ് നഈം. വിവാഹത്തിനുശേഷം സ്ത്രീധനത്തെ ചൊല്ലി അനുജും ബന്ധുക്കളും ശാലിനിയെ നിരന്തരം പീഡിപ്പിച്ചിരുന്നെന്ന് ധനിറാം പറയുന്നു.\nഅനുജ്, പിതാവ് സോഹൻ സിങ്, സഹോദരി പൂജ, ബന്ധുക്കളായ ഗോപാൽ യാദവ്, ഗംഗാറാം യാദവ് എന്നിവർ ഗൂഢാലോചന നടത്തി തന്‍റെ മകളെ കൊന്നതാണെന്ന് ധനിറാം നൽകിയ പരാതിയിൽ പറയുന്നു. ശാലിനിയുടെ പേരില് 63 ലക്ഷത്തിന്‍റെ ഇന്‍ഷുറന്‍സ് പോളിസി എടുത്തശേഷം അവളെ കൊലപ്പെടുത്തുകയായിരുന്നുവെന്നും ധനിറാം ചൂണ്ടിക്കാട്ടി.\nCrime Murder-case National


9 Dec 2017 8:00 AM GMT\nഇസ്റായേലിന്റെ തലസ്ഥാനമായി ജറുസലേമിനെ പ്രഖ്യാപിച്ച യു.എസ് പ്രസിഡന്റ് ഡൊണാള്‍ഡ് ട്രംപിന്റെ നടപടി ചര്‍ച്ച ചെയ്യാന് യു.എന് സുരക്ഷാ കൗണ്‍സില് അടിയന്തര യോഗം വിളിച്ചു. തീരുമാനത്തില് ഫലസ്തീനില് വന് പ്രക്ഷോഭം നടക്കുന്നതിനിടെയാണ് എട്ടു രാജ്യങ്ങള് അടിയന്തര യോഗം വിളിച്ചുചേര്‍ത്തത്.\nയു.എസ് ഒഴികെയുള്ള എല്ലാ രാജ്യങ്ങളും തീരുമാനത്തെ എതിര്‍ത്ത് രംഗത്തെത്തിയിരുന്നു. വെള്ളിയാഴ്ച രാത്രിയോടെ ന്യൂയോര്‍ക്കില് ചേര്‍ന്ന അടിയന്തര യോഗത്തില് അധിക രാജ്യങ്ങളും യു.എസ് തീരുമാനത്തെ എതിര്‍ത്താണ് സംസാരിച്ചത്. മേഖലയിലെ അസ്ഥിരാവസ്ഥയ്ക്ക് എണ്ണയൊഴിച്ചു കൊടുക്കുകയാണ് തീരുമാനമെന്ന് സ്വീഡിഷ് യു.എന് അംബാസഡര് ഓലോഫ് സ്‌കൂഗ് പറഞ്ഞു.\nഅന്താരാഷ്ട്ര സമൂഹത്തിന്റെ മുന്നറിയിപ്പുകളെല്ലാം അവഗണിച്ചാണ് ട്രംപ് തീരുമാനം പ്രഖ്യാപിച്ചത്. തെല് അവീവിലെ തങ്ങളുടെ എംബസി ജറുസലമിലേക്ക് നീക്കുകയാണെന്നും ട്രംപ് പ്രഖ്യാപിച്ചു.\nതങ്ങളുടെ ഭാവി രാജ്യത്തിന്റെ തലസ്ഥാനമായി കിഴക്കന് ജറുസലമിനെയാണ് ഫലസ്തീന് കാണുന്നത്. എന്നാല് ജറുസലം ഞങ്ങളുടെ അധീനതയിലാണെന്നും വിഭജിക്കാനാവില്ലെന്നുമാണ് ഇസ്റാഈലിന്റെ വാദം. ജറുസലം മൊത്തം തങ്ങളുടേതാണെന്ന വാദം അന്താരാഷ്ട്ര സമൂഹം അംഗീകരിച്ചിട്ടില്ലാത്ത കാര്യമാണ്.\nയോഗത്തില് ഈജിപ്തും ശക്തമായ നിലപാടെടുത്തു. മുസ്ലിംകളെയും അറബ് ജനങ്ങളെയും ദേഷ്യപ്പെടുത്തുന്നതാണ് യു.എസിന്റെ തീരുമാനമെന്ന് ഈജിപ്ത് യു.എന് അംബാസഡര് അബ്ദുല്ലത്തീഫ് അബൂലത്ത പറഞ്ഞു. എന്നാല്, ഇസ്രായേല് പ്രധാനമന്ത്രിയുടെയും മന്ത്രിമാരുടെയും സുപ്രിം കോടതിയുടെയും കെട്ടിടങ്ങള് ജറുസലമിലാണ് സ്ഥിതി ചെയ്യുന്നതെന്നും അവിടെ തന്നെയാണ് എംബസികളും വേണ്ടതെന്നുമാണ് മറുപടി പ്രസംഗത്തില് യു.എസ് അംബാസഡര് നിക്കി ഹാലെ പറഞ്ഞത്.\nഓരോ രാജ്യങ്ങള്‍ക്കും അവരുടെ തലസ്ഥാനം നിര്‍ണിയിക്കാനുള്ള അവകാശമുണ്ട്. ജറുസലമിനെ തലസ്ഥാനമായി പ്രഖ്യാപിക്കാനുള്ള അവകാശം ഇസ്രായേലിനുണ്ട്. ജറുസലമിന്റെ അതിര്‍ത്തി വരയ്ക്കാനോ നിര്‍ണയിക്കാനോ ഉള്ള തീരുമാനമല്ല യു.എസ് എടുത്തതെന്നും അവര് ന്യായീകരിച്ചു. ഇസ്രായേലിന്റെ പക്ഷപാതപരമായാണ് യു.എന് ഇടപെടുന്നതെന്നും നിക്കി ഹാലെ ആരോപിച്ചു.\njerusalem Middle east politics trump UNO USA


ത്രിപുരയിൽ 17കാരിയെ കൂട്ടബലാത്സംഗം ചെയ്ത ശേഷം തീ കൊളുത്തി കൊന്നു | Metro Journal Online\nത്രിപുരയിൽ 17കാരിയെ കൂട്ടബലാത്സംഗം ചെയ്ത ശേഷം തീ കൊളുത്തി കൊന്നു\n8th December 2019 MJ News Desk\nഉന്നാവോ, ഹൈദരാബാദ് സംഭവങ്ങൾക്ക് പിന്നാലെ രാജ്യത്തെ ഞെട്ടിച്ച് വീണ്ടും ക്രൂരപീഡനം. ത്രിപുരയിൽ 17 വയസ്സുള്ള പെൺകുട്ടിയെ ദിവസങ്ങളോളം പൂട്ടിയിട്ട് ബലാത്സംഗം ചെയ്ത ശേഷം തീ കൊളുത്തിക്കൊന്നു. ത്രിപുരയിലെ ശാന്തിർബസാറിലാണ് സംഭവം\nഗുരുതരമായി പൊള്ളലേറ്റ പെൺകുട്ടിയെ ശനിയാഴ്ചയാണ് ആശുപത്രിയിൽ പ്രവേശിപ്പിച്ചത്. പെൺകുട്ടിയുടെ കാമുകനും അയാളുടെ അമ്മയും ചേർന്നാണ് തീ കൊളുത്തിയത്. നാട്ടുകാരാണ് കുട്ടിയെ ആശുപത്രിയിൽ എത്തിച്ചത്.\nപെൺകുട്ടിയെ വിട്ടുതരണമെങ്കിൽ 50,000 രൂപ നൽകണമെന്ന് കാമുകനായ അജോയ് രുദ്രപാൽ ആവശ്യപ്പെട്ടതായി ബന്ധുക്കൾ ആരോപിക്കുന്നു. എ്‌നാൽ പതിനേഴായിരം രൂപ മാത്രമാണ് ഇവർക്ക് നൽകാൻ സാധിച്ചത്. തുടർന്ന് പെൺകുട്ടിയെ തീകൊളുത്തി കൊല്ലുകയായിരുന്നുവെന്ന് ബന്ധുക്കൾ ആരോപിക്കുന്നു\nഅജോയിയെയും അമ്മയും നാട്ടുകാർ സംഘടിച്ച് മർദിക്കുകയും ചെയ്തു. പോലീസെത്തി ഇരുവരെയും അറസ്റ്റ് ചെയ്തു. ഇരുവരും ആശുപത്രിയിൽ ചികിത്സയിലാണ്. വിവാഹ വാഗ്ദാനം വിശ്വസിച്ചാണ് പെൺകുട്ടി ഇയാൾക്കൊപ്പം പോയതെന്ന് പോലീസ് പറയുന്നു. എന്നാൽ വീട്ടുതടങ്കലിലാക്കിയ ശേഷം ഇയാളും സുഹൃത്തുക്കളും ചേർന്ന് കുട്ടിയെ കൂട്ടബലാത്സംഗത്തിന് ഇരയാക്കുകയായിരുന്നു.\n← ഡൽഹിയിൽ ഫാക്ടറി കെട്ടിടത്തിൽ തീ പിടിത്തം; 35 പേർ മരിച്ചു\nകോഴിക്കോട് വിലങ്ങാട് യുവാവ് വെടിയേറ്റ് മരിച്ചു; സുഹൃത്ത് കസ്റ്റഡിയിൽ →